
A 40 rpa 
= "pă p“ 


Colecţia HEXAGON 


La 40 de ani, aveţi în fața dumneavoastră alți aproape 40 de ani de 
speranţă de viaţă: nu trebuie să faceţi din ei 40 de ani trişti şi cenușii. 
În primul rînd, nu vă mai complaceţi în trecut, păşiţi cu hotărîre în viitorul 
ce vă aşteaptă, cu dorinţa de a-l trăi din plin. 

Giîndiţi-vă la dumneavoastră în mod pozitiv, învățați să vă cunoaşteţi 
limitele, dar şi posibilitățile, atît pe plan fizic, cît şi pe plan intelectual 
sau sentimental. 

Cu alte cuvinte, încercaţi să vă descoperiţi propria maturitate, 
asumaţi-v-o, bucuraţi-vă de ea şi împiiniţi-vă o dată cu ea ; asta înseamnă 
să fii „tînără şi frumoasă după 40 de ani”; acesta este şi obiectul paginilor 
ce urmează. 

Soluţii practice la toate problemele dumneavoastră 


e estetică 

e dietetică 

e exerciţii fizice 

e oboseală 

e sexualitate 

e echilibru psihic 


Traducere din limba franceză de Mihaela Zoicaş 


POLIROM 
2000 


Scumpei mele soții Jeanine, 
această carte care i se datoreşte 


Introducere 


Sărut mîna, doamnă! Aţi împlinit 40 de ani; dacă e să ne luăm după 
Statistici, aţi ajuns la pauza meciului vieţii dumneavoastră şi dispuneţi de 
un capital de sănătate, frumuseţe şi tinereţe aproape neatins. Nu degeaba se 


spune că viaţa „începe la patruzeci de ani 


2» 


Numai de dumneavoastră depinde ca, la capătul celei de-a doua reprize, 
să puteţi juca în prelungiri! Căci acest capital, din care aţi cheltuit pînă în 
acest moment cu nepăsarea tinereţii, va trebui acum să-l gestionaţi cu 
chibzuinţă şi să-l sporiţi, fără a nesocoti nimic din ceea ce-l ameninţă şi 
făcînd tot ce se poate pentru a-l proteja. 


Sînteţi tînără şi frumoasă: 


YYYY YV YV VY 


lumea încă vă crede sora fiicei dumneavoastră ; 
bărbații întorc capul după dumneavoastră ; 

ştiţi să vă îmbrăcaţi elegant ; 

oglinda nu vă reproşează nimic ; 

la schi vă descurcați onorabil ; 

personalitatea dumneavoastră impune ; 

aveți satisfacţii familiale ; 

vă bucurați de succes în profesie ; 


„Şi totuşi : 


VyvvYv 


după cîte o petrecere nocturnă vă sculaţi cu faţa boţită ; 

seara, vă simţiţi picioarele ca de plumb ; 

vi se întîmplă uneori să pierdeţi autobuzul pentru că n-aţi putut mări 
un pic pasul; 

pentru cîţiva centimetri, unele dintre fustele şi pantalonii dum- 
neavoastră ajung la fiica cea mare ; 

îi suportaţi din ce în ce mai greu pe cei din jur; 

vă plîngeţi tot mai des că vă e greu; 

în unele seri, simţiţi nevoia să beţi ceva; 

vi se întîmplă să luaţi un somnifer. 

Se impune să reflectaţi la toate acestea, căci există o soluţie. De ce să 
vedem jumătatea goală a paharului, şi nu pe cea plină ? De ce să ne tînguim 
că avem 40 de ani, în loc să ne bucurăm că n-avem decit 40 de ani? 

Îmi aduc aminte de o poveste care ilustrează această situaţie. Directorul 
uneia dintre cele mai mari firme de parfumuri trebuia să promoveze pe 
cineva la conducerea unor sucursale din America de Sud. Avea de ales între 
două femei: una de 30 de ani, cealaltă, de 42. Aceasta din urmă avea 
experienţă, cealaltă avea însă cu 12 ani mai puţin... Directorul nu se putea 
hotărî. La un moment dat, a trebuit să meargă cu amîndouă la o întîlnire 
de afaceri. Erau deja în întirziere, iar liftul nu mai venea... Femeia de 
40 de ani a luat-o sprintenă pe scări, ca să „cîştige timp”. Cea mai tînără 
a aşteptat liftul (era comodă? n-avea tragere de inimă ?). „Află - mi-a spus 
el ulterior — că aşa m-am hotărît. Am înţeles că nu vîrsta contează; 
importantă e tinereţea.” 


Notă : 


Termenul de calorie, folosit de obicei, reprezintă în realitate kilocaloria 
(kcal), care este de 1.000 de ori mai mare şi înseamnă cantitatea de 
energie (căldură) necesară pentru a ridica temperatura unui litru de apă 
cu 1°C. Se spune „calorie” pentru că e mai simplu. 


Capitolul 1 


AVEŢI 40 DE ANI: SĂ STĂM 
PUŢIN DE VORBĂ! 


S-a întîmplat! Pînă mai ieri, eraţi încă tînăra femeie care nu părea că 
va trece niciodată pragul celor treizeci de ani; a fost de ajuns o zi pentru 
ca 4 să-l înlocuiască pe 3 şi, brusc, o vagă nelinişte v-a risipit seninătatea... 
Oricît am încerca să glumim pe seama lor, aceşti zece ani în plus par mai 
greu de dus şi mai ameninţători. Este vîrsta pe care o avea mama dum- 
neavoastră cînd dumneavoastră însevă eraţi o fată de 18 ani şi, dintr-o dată, 
vă identificaţi cu acea femeie coaptă care, în ochii tinerei de atunci, era în 
pragul bătrîneţii... 

Silueta pe care o vedeţi în cîte o seară, reflectată de vitrina unui 
magazin, cuta dintre sprîncene, şoldurile ce se rotunjesc, totul, pînă şi 
gluma aruncată în treacăt de soţul dumneavoastră - Semeni cu maică-ta — 
capătă o acuitate dureroasă. Nu prea mai înţelegeţi cine sînteţi şi ce vă 
aşteaptă... Adevărul e că societatea de astăzi nu vă este de mare ajutor! 


1. Dictatura „tipelor trăsnet” 


Luaţi şi răsfoiţi orice revistă sau deschideţi televizorul: ce femei vedeţi ? 
Nişte făpturi de vis, desigur tinere, suple, zvelte, mlădioase, cu sîni rotunzi 
şi tari, cu picioare lungi - ispititoare chiar şi cînd sînt nepieptănate sau 
prost îmbrăcate. Datorită lor, cele mai banale produse (cafeaua, uleiul, 
detergenţii...) apar ca nişte adevărate surse de desfătări cărora nu le-ar 
putea rezista nici cel mai tare bărbat... Pentru a lăuda un articol, femeia din 
reclame nu foloseşte argumente comerciale, ci se dezbracă, cu intenţii 
deloc echivoce. Produsul şi sexul ajung să se confunde în mintea consuma- 
torului care, dorindu-l pe unul, nu poate decît să-l dorească şi pe celălalt... 

Această imagine a unei femei tinere şi sexy, larg difuzată de mass-media, 
reluată de vedetele muzicii uşoare şi de idolii muzicii rock, atrage mul- 
timea. Treptat, ea se înstăpîneşte pe minţile tuturor. Manechinele din vitrine 
o concretizează, adăugîndu-i răsuciri de trup mai apropiate de cele ale 
cosmonauţilor în stare de imponderabilitate decît de anatomia femeii obiş- 
nuite... Aceste «femei», desprinse de realitate, devin totuşi nişte modele pe 
care trebuie să le imiţi, dacă vrei să fii în pas cu lumea. Este mai mult decît 
o modă: o necesitate, un ideal de atins şi, apoi, de păstrat cu orice preţ. 
Pentru unele dintre dumneavoastră, lucrul acesta devine chiar o obsesie, 
care poate fi periculoasă atît pe plan fizic, cît şi psihic. Teama că veţi îmbă- 
trîni sau, mai degrabă, că nu mai sînteţi tînără duce la o anxietate ce se 
poate transforma în nevroză. Toate reţetele, toate leacurile-miracol, toate 
regimurile (inclusiv cele mai aberante) sînt rînd pe rînd încercate şi abando- 
nate ; machiajul exagerat, îmbrăcămintea înflorată şi înzorzonată, limbajul 
„colorat” şi imitarea atitudinilor tinereşti nu rezolvă nimic... Deşi persona- 
litatea femeii de 40 de ani ar trebui să atingă maxima înflorire, asistăm în 
multe cazuri la o regresie, la o închistare a minţii, la un fel de infantilizare 
care pot da naştere unor comportamente de eşec şi unor depresii grave. 


2. Voga bunicuţelor 


Altă vedetă a clipurilor publicitare, bunicuţa apare tot mai des pe micile 
ecrane, propunîndu-ne cafea, produse lactate sau supe la plic. Dumnea- 
voastră însă, care aveţi, poate, nepoți, nu vă prea recunoaşteţi în imaginea 
acestor bătrîne doamne corpolente, cu coc alb! Şi de astă dată, avem de a 
face cu o proiecţie ireală a bunicilor din poveştile pentru copii, atemporală, 
asociată cu aromele dulceţurilor şi înzestrată cu o putere securizantă aproape 
magică. Asta, pentru că societatea noastră de consum îşi produce propria 
respingere şi nostalgia „timpurilor fericite de odinioară”, a unui mod de 
viaţă mai uman, mai natural, al cărui simbol viu este bunicuta tradiţională. 
Într-un fel, bunicuţa devine o marcă de calitate, garanţia unui know-how pe 
care generaţia de azi pare să-l fi pierdut. Sociologii redescoperă, la rîndul 
lor, un adevăr pe care familia l-a ştiut dintotdeauna : rolul de neînlocuit al 
bunicuţelor pe lîngă copii ; şi asistăm de aceea la înfiinţarea unor asociaţii 
care oferă bunicuţe familiilor doritoare ! 

3. Impasul vîrstei de 40 de ani 


Prin urmare, cine sînteţi ? Între «tipele trăsnet» şi bunicuţe, dumneavoastră 
unde vă plasați ? Este limpede că poziţia dumneavoastră nu e bine conturată. 
Vă aflaţi într-un soi de no woman's land al existenţei, neprecizat şi care nu 
interesează pe nimeni. Nu puteţi ieşi din anonimat decît dacă sînteţi 
ministru, scriitoare, directoare de întreprindere, altfel spus, dacă aveţi un 
profil de tip masculin. Ca femeie de 40 de ani însă, nimeni nu vă bagă în 
seamă. Femeia este tînără sau bătrînă, obiect de dorinţă sau păstrătoare de 
tradiţie. Se discută foarte mult despre problemele vîrstei tinere ; bătrîneţea 
nu este pomenită decît pentru a fi mai repede dată uitării ; se scrie despre 
menopauză ; dar despre dumneavoastră vorbeşte cineva ? 

Vă duceţi la teatru, iar eroina piesei e de vîrsta dumneavoastră. O vom 
vedea oare bucurîndu-se de plenitudinea vîrstei ei? Mai întotdeauna, locul 
ei de lîngă bărbatul pe care-l iubeşte (şi care este de o seamă cu ea sau, 
uneori, mult mai în vîrstă) este luat de o rivală mai tînără... lucru deloc 
amuzant. 


Între „tipa trăsnet” şi „bunicuţă”, 
unde se află femeia de 40 de ani? 


Intraţi într-un magazin de confecţii. Dacă bugetul nu vă permite să vă 
atingeţi de modelele de ultimă modă, şi dacă mai şi sînteţi puţin plinuţă 
(sau „rotunjoară”, cum spune vînzătoarea...), sînteţi condamnată la veşnica 
rochie cu nasturi pe piept, care nu se demodează. Demoralizant, nu-i aşa ? 

Ca să nu mai vorbim de problemele şi mai angoasante de care vă loviți 
cînd căutaţi o slujbă - un post de vînzătoare, de recepţioneră... e nevoie de 
un chip mai proaspăt decît al dumneavoastră ; sau unul de secretară, de 
funcţionară... se ştie că, la vîrsta dumneavoastră, nu vă mai puteţi recicla 
şi deprinde cu tehnicile de ultimă oră... 

În acest context nefavorabil, nu vă lăsaţi descurajată! Faptul că nu 
sînteţi pe prima pagină a ziarelor nu înseamnă că v-aţi pierdut persona- 
litatea : trebuie doar să reacţionaţi. E mai uşor decît vă închipuiţi. 

4. Cea mai frumoasă vîrstă a vieţii 


Ca să puteţi vedea mai limpede înăuntrul dumneavoastră, faceţi mai întîi 
un bilanţ ; aşa procedează orice întreprindere înainte de a intra într-o nouă 
etapă de dezvoltare. Cercetaţi-vă cu un ochi critic: sînteţi cu adevărat 
mulţumită de silueta dumneavoastră ? Nu cumva aţi luat cîteva kilograme în 
plus, fără să băgaţi de seamă? Şi faţa dumneavoastră, cu trăsături adesea 
crispate, tenul uneori înceţoşat, cearcănele... Oboseala, veţi spune. Aşa şi 
este. Dar nu cumva şi lipsa de somn, de aer, abuzul de ţigări şi poate chiar 
de whisky? 

Depinde numai şi numai de dumneavoastră să vă regăsiţi corpul suplu şi 
musculos, obrajii trandafirii, ochii luminoşi, vitalitatea şi dinamismul. 
Puteţi, dacă ţineţi cu adevărat, să vă pregătiţi treptat pentru importantele 
transformări fiziologice care vă aşteaptă după vîrsta de 40 de ani: mijloace 
există şi sînt la îndemîna oricui. 


În primul rînd, nu vă mai tot gîndiţi la eşecuri. Pe plan sentimental, 
v-aţi risipit sau, dimpotrivă, v-aţi concentrat prea mult asupra unei singure 
fiinţe, care v-a dezamăgit: cuplul dumneavoastră nu mai este ce-a fost; 
copiii vă fac probleme, nu evoluează în sensul pe care vi l-aţi dorit. Şi, ce 
e mai rău, sînteţi singură, îngrozitor de singură; meseria nu vă mai 
interesează ca altădată. Nu aveţi timp să citiţi. Pe scurt, vă simţiţi deprimată 
şi, în funcţie de temperament, ori vă înfundaţi într-un soi de resemnare care 
vă îmbătrîneşte prematur, ori vă agăţaţi cu disperare de o tinereţe care nu 
se mai potriveşte cu vîrsta dumneavoastră, în speranţa că veţi fi, poate, 
excepţia care confirmă regula. Cu toate eforturile însă, tinerii, cu francheţea 
lor brutală, nu vă vor recunoaşte ca pe una de-a lor... 

Reacţia cea mai frecventă constă într-o schimbare de caracter. Din 
nevoia de compensație, ca să simţiţi că «existaţi» şi că ceilalţi vă recunosc, 
deveniți autoritară, căutaţi să vă dominați familia sau colegii, ceea ce duce 
la conflicte. Cei din jur se plîng că sînteţi agresivă şi ţifnoasă. Vă simţiţi 
neînţeleasă, neiubită, iar asta vă sporeşte anxietatea. De cele mai multe ori, 
anxietatea este însoţită de tulburări alimentare, mai ales de bulimie. „Foarte 
multe femei apelează la alcool, datorită virtuţilor lui liniştitoare, uitînd că, 
după prima fază a acţiunii lui, alcoolul declanşează din nou anxietatea 
împotriva căreia încearcă ele să lupte” (Science et Vie, sept. 1987). 


Vreţi să continuaţi în felul acesta? Să existe oare o fatalitate căreia 
nimeni nu i se poate împotrivi şi care le condamnă pe femei în funcţie de 

vîrsta lor? În secolul trecut, dacă e să ne luăm după Balzac, la 30 de ani 
femeia era bătrînă. Nu-i mai rămînea decît să se ocupe de opere de caritate 
şi să se îmbrace în negru... Trăim oare şi astăzi sub imperiul aceloraşi 
tabuuri, chiar dacă am cîştigat zece ani în plus ? Atîta vreme cît veţi rămîne 
convinsă că fericirea este tributară tinereţii, veţi contribui la menţinerea 
acestei mentalități învechite, care face din femeie un bun de consum. 


La 40 de ani, aveţi în faţa dumneavoastră alţi aproape 40 de ani de 
speranţă de viaţă : nu trebuie să faceţi din ei 40 de ani trişti şi cenuşii. În 
primul rînd, nu vă mai complaceţi în trecut, păşiţi cu hotărire în viitorul 
ce vă aşteaptă, cu dorinţa de a-l trăi din plin. Întreţineţi-vă cît mai bine 
frumuseţea, daţi jos kilogramele pe care le-aţi luat puţin cîte puţin, prac- 
ticaţi activităţi de recreere în aer liber, adoptați o mai bună igienă a vieții 
şi, în scurt timp, vă veţi împăca din nou cu corpul dumneavoastră şi vă veţi 
simţi mult mai bine. 


Încercaţi să nu mai puneţi la inimă toate nimicurile care vă otrăvesc 
existenţa. Giîndiţi-vă la dumneavoastră în mod pozitiv, învăţaţi să vă 
cunoaşteţi limitele, dar şi posibilităţile, atit pe plan fizic, cît şi pe plan 
intelectual sau sentimental. Aceasta vă va permite să vă orientaţi mai bine 
viaţa spre noi puncte de interes şi să vă pregătiţi, încetul cu încetul, de 
pensie. Cu alte cuvinte, încercaţi să vă descoperiţi propria maturitate, 
asumaţi-v-o, bucuraţi-vă de ea şi împliniţi-vă o dată cu ea; asta înseamnă 
să fii „tînără şi frumoasă după 40 de ani” ; acesta este şi obiectul paginilor 
ce urmează. 


Capitolul 2 
AER, APĂ ŞI ALIMENTE 


1. Tripleta vitală 


- 15 kg de aer pe care le respiraţi încontinuu, în porţii de 
0,5 1 de şaisprezece ori pe minut... sau mai mult, dacă faceţi 
exerciţii fizice! Gîndiţi-vă la calitatea acestui aer: nu staţi 
mai mult decît trebuie într-un apartament supraîncălzit, în 
care aerul este prea uscat; nu fumaţi şi nu vă expuneţi prea 
mult fumului altora; petreceţi cît mai mult timp afară şi 
profitaţi de pădure ori de cîte ori aveţi ocazia ; 

[I] - 2 kg de apă, inclusiv cea din alimente. Apa îndeplineşte 
atitea funcții în viața organică a omului, încît simpla lor trecere 
în revistă ar necesita mai mult decît un capitol. Alegeţi apa 
proaspătă şi potabilă. În afară de băut, utilizaţi apa zilnic 
(hidroterapie) şi periodic (sporturi nautice) ; 

[_] - 1 kg de alimente solide completează această tripletă. 
Alegeţi-le de preferinţă proaspete - cu toate că şi produsele 
congelate, ca şi conservele, sînt astăzi ireproşabile -, avînd 
grijă ca, în raţia alimentară, să păstraţi echilibrul binecunoscut. 


Fără aer, trăim numai citeva minute... 


Fără apă, trăim numai cîteva zile... 
Fără alimente solide, rezistăm cîteva săptămîni. 

2. Oxigenul, moleculă a vieţii 


a) O bună respiraţie înseamnă echilibru 


Toate femeile din jurul dumneavoastră sînt preocupate fie de circulaţie, fie 
de digestie şi iau de aceea tot felul de medicamente. Cine se gîndeşte însă 
la respiraţie? Aproape nimeni, căci respiraţia este o funcţie automată, al 
cărei ciclu decurge de la sine, şi care asigură, mai bine sau mai puţin bine, 
oxigenarea celulelor. Dintre toate marile funcţii ale organismului nostru, 
respiraţia este însă cea care îmbătrineşte cel mai repede, şi asta pentru că 
n-am avut grijă s-o-educăm şi s-o întreţinem. Începînd cu vîrsta de 40 de 
ani, valoarea ei nu mai reprezintă decît 80% din valoarea pe care o avea cu 
10 ani în urmă. Respirația este totuşi cea mai importantă funcţie a organis- 
mului, din moment ce, fără aer, omul moare în doar cîteva clipe... Cine a 
urcat la 3.000 sau 4.000 de metri altitudine a constatat că pînă şi cel mai 
mic gest necesită mai multă energie decit la altitudine joasă ; este normal, 
căci cantitatea de aer - şi deci de oxigen — scade pe măsură ce urcăm. 


În general, toată lumea ştie că respiraţia, prin aportul de oxigen şi 
eliminarea dioxidului de carbon, face ca energia din alimente să treacă în 
celule, care se descarcă astfel de reziduurile provenite din activitatea lor. 
Ceea ce se ştie însă mai puţin este extraordinara influenţă a respirației 
asupra mentalului. Vreme de mii de ani, perşii, egiptenii şi hinduşii au 
folosit acest lucru cu rezultate stupefiante. Fără a-şi propune să ajungă la 
asemenea performanţe, femeia de 40 de ani, care trăieşte înconjurată de 
surse de stres, trebuie neapărat să ştie să se folosească de această posibilitate 
cît mai bine. 

Deşi este automată, respiraţia este funcţia fiziologică ce depinde în cea 
mai mare măsură de voinţă (nu înseamnă că oamenii şi ştiu să o folo- 
sească !). Tocmai pentru că depinde atît de mult de voinţă, respiraţia poate 
fi reeducată şi poate deveni instrumentul major pentru reechilibrarea fizică 
şi mentală. 


b) Cei patru timpi ai respirației 


Două mijloace vă stau la dispoziţie : coordonarea respirației cu exerciţiile 
fizice şi controlul asupra suflului (pp. 17-18). 

Mişcările respiratorii nu trehuie executate „la rece”, adică fără o 
activitate musculară prealabilă. Poate că este romantic să sari din pat, să dai 

fuga la fereastră şi să te îmbeţi trăgînd cu nesaţ aer în piept... dar este 
antifiziologic şi, în cazul unora, acest lucru poate duce la o sincopă! 
Înainte de a respira adînc, este indicat să faceţi cîteva sărituri mărunte : 
organismului nu trebuie să i se dea decît oxigenul de care are imediat 
nevoie. Apoi, aşezaţi-vă, dacă trebuie, în poziţia culcat sau pe călciie ; în 
sfîrşit, executaţi toate exerciţiile de respiraţie încet. Aceste exerciţii trebuie 
făcute dimineaţa sau în cursul zilei, dar nu seara, căci alungă somnul. 

Sint uimit de uşurinţa cu care autorii de metode de cultură fizică 
vorbesc despre respiraţie, de parcă ar considera-o neglijabilă. Se spune, 
desigur, că expirul se face la flexiuni şi răsuciri, iar inspirul la extensii, dar 
atît, uitîndu-se că ciclul respiratoriu nu comportă doi timpi, ci patru : 
inspiraţia, ţinerea respirației, expiraţia şi pauza respiratorie. Cei mai impor- 
tanţi doi timpi sînt tocmai aceia despre care se vorbeşte cel mai puţin: 
ţinerea respirației (cînd plăminii sînt plini cu aer) şi pauza respiratorie 
(cînd îi golim de aer). 


- 'Ţinerea respirației, adică intervalul de timp în care plămînii rămîn 
plini cu aer, le permite acestora să-şi mobilizeze cele 700 de milioane de 
alveole, ventilînd astfel teritorii care nu sînt mai niciodată aerate. La unii 
oamenii, aerul din partea superioară a plămînilor stă acolo de ani de zile. 
inerea respirației permite o oxigenare efectivă şi mai completă, care 
stimulează circulaţia sîngelui şi „arde” mai intens deşeurile carbonice sau 
de alt tip. Dovadă, uşoara senzaţie de căldură pe care o resimţim după acest 
exerciţiu. Mai mult, ţinerea respirației este o adevărată refacere a sistemului 
nervos, sporind astfel încrederea în sine şi mărind rezistenţa la influenţele 
exterioare. Conferenţiarul care o practică înainte de a da ochii cu publicul 
îşi domină astfel emotivitatea şi poate vorbi fără să fie paralizat de trac. În 
sfîrşit, ţinerea respirației (căreia i se mai spune apnee voluntară) face 
posibilă, în unele cazuri, traversarea unei perdele de fum sau a unei pînze 
de gaze toxice. 


- Pauza respiratorie, după completa golire de aer a plămiînilor, prelun- 
geşte vidul intratoracic care permite dilatarea ganglionilor generatori de 
curenţi nervoşi şi facilitează reîntoarcerea sîngelui din vene spre inimă. La 
început, acest ciclu va fi foarte scurt. Nu încercaţi să-l forţaţi, aşa cum nu 
trebuie forţată nici ţinerea respirației, căci tesutul pulmonar este fragil şi nu 
trebuie brutalizat. Treptat însă, pe măsură ce vă veţi antrena, veţi obţine 
rezultate excelente. Vă puteţi îmbunătăţi apneea şi în poziţia culcat. După 
o curăţare a plămânilor (cîteva respiraţii adinci), trageţi cît mai mult aer în 
piept şi ţineţi-l timp de 20, 40 sau 60 de secunde. Faceţi două sau trei 
încercări, cu cîte o pauză de 2 minute de respiraţie normală. 

- Ceilalţi doi timpi ai ciclului sînt inspiraţia şi expiraţia pe care nu 
trebuie să le neglijăm, căci, de obicei, ele se fac incomplet şi trebuie aşadar 
reeducate. După o perioadă de antrenament, veţi putea executa aceste 
şedinţe mergînd încet şi avînd grijă să respectaţi timpii de ţinere a respirației 
şi de pauză respiratorie. 

Practic, iată cum trebuie procedat : 

> Respectaţi modul normal de respiraţie al femeii: umflaţi bine pieptul, 
ridicînd uşor umerii şi lăsînd diafragma (cel mai puternic dintre muşchii 
inspiratori) să acţioneze. Şi, mai ales, urmăriţi cu gîndul aerul pe 
care-l inhalaţi : „simţiţi-l” cum coboară, cum «curge» din bronhii în 
plămîni, pînă la baza acestora, gîndindu-vă în acest timp că respiraţi 
viaţă. La început, nu forţaţi prea mult această umplere şi rămîneţi 
destinsă. 

> "Ţineţi-vă apoi răsuflarea mărind treptat acest răstimp, fără însă ca 
muşchii feţei să se crispeze cîtuşi de puţin. 

>  Expiraţi coborînd umerii, apoi contractînd pieptul şi sugîndu-vă burta 
cît mai mult. Încercaţi să scoateţi complet aerul din plămîni. 

> Ultimul timp, pauza respiratorie, va dura la început foarte puţin ; 
treptat, îl puteţi prelungi simţitor. 

Într-o primă fază, respectaţi ritmul următor : 

- 2 secunde de inspiraţie (apoi 4, 6, 8...); 

- 6 secunde de ţinere a respirației (apoi 12, 18...); 

- 4 secunde de expiraţie (apoi 8, 12...); 

- 2-3 secunde de pauză respiratorie (apoi 6, 8...). 


O mai bună oxigenare a celulelor va da pielii mai multă strălucire, iar 
prin acţiunea benefică asupra psihicului, această respiraţie optimă poate fi 
considerată pe drept cuvînt primul şi cel mai important produs cosmetic. 


c) Itinerarul globulelor în corp 


Inseparabilă de respiraţie, circulaţia preia oxigenul furnizat de plămîni şi îl 
distribuie în organism printr-o reţea din ce în ce mai fină. Inima, adevărată 
staţie de pompare, întreţine curentul sanguin de-a lungul întregii reţele. Să 
urmărim împreună itinerarul milioanelor de globule pe care le transportă 
sîngele. Împins afară din partea stîngă a inimii de sistolă, ajutat să înainteze 
de gravitație şi de contractilitatea arterelor, sîngele porneşte cu o viteză de 
30-40 cm/s, trece în arteriole din ce în ce mai înguste şi ajunge în capilare. 
În aceste vase, care au grosimea unui fir de păr, sîngele nu mai circulă decît 

cu viteză redusă, de aproximativ 1 cm/s, pentru ca schimburile cu țesuturile 
să se poată realiza integral. 


Cînd vorbim despre circulaţie, ne gîndim la artere şi vene, şi numai 
rareori la capilare, deşi toată activitatea se desfăşoară la nivelul acestora 
din urmă. În corpul nostru există 100.000 de kilometri de capilare. Ele fac 
posibile schimburile care ne menţin în viaţă. Cînd ne aflăm stare de repaus, 
multe dintre aceste capilare rămîn închise circulaţiei. Aprovizionarea tesu- 
turilor este încetinită, aşa cum se întîmplă în timpul somnului. De îndată 
însă ce nevoile organismului cresc, de exemplu atunci cînd faceţi treabă sau 
sport, sau în anumite împrejurări (la menstruaţie), un număr de capilare 
direct proporţional cu aceste nevoi sînt redeschise circulaţiei. La turaţia 
maximă a „motorului”, toate capilarele sînt mobilizate. La o intensitate 
scăzută a efortului, mecanismul funcţionează în sens invers. 


Circulaţia sîngelui în capilare depinde de activitatea musculară a 

corpului. 

> La stînga: circulaţie încetinită, redusă la minimum necesar pentru 
menţinerea vieţii. Sîngele care soseşte (în partea de sus a figurii) 
prin arteriolă nu intră decit puţin în contact cu celulele, deoarece 
ajunge la venulă direct prin canalul preferenţial (colorat în negru). 
Accesul la celelalte părţi ale capilarului îi este interzis prin nume- 
roase sfinctere (în schemă, haşurate). Aceasta este circulaţia în 
timpul repausului, al somnului sau al sedentarităţii. 

> La mijloc: unele sfinctere s-au deschis pentru a permite sîngelui să 
irige mai multe ţesuturi. Aceasta este circulaţia care corespunde 
unui exerciţiu fizic mediu, de felul activităţilor zilnice obişnuite ale 
unei femei active 

> La dreapta : toate canalele capilarelor sînt deschise circulaţiei sanguine, 
iar reţeaua funcţionează la întreaga capacitate. Miliarde de celule 
sînt astfel alimentate cu oxigen, în funcţie de nevoi. Aceasta este 
circulaţia maximă, la femeia care face jogging, merge pe bicicletă 
sau urcă pe munte. 
Tot acest minunat mecanism este reglat în mod automat, în funcţie 
de necesităţile celulelor. 


La ieşirea din reţeaua capilară, sîngele urcă spre partea dreaptă a inimii, 
în vene din ce în ce mai importante. EI va trebui să învingă forţa gravitaţiei. 
Impulsul dat de sistola cardiacă îl mai ajută puţin ; valvulele care căptuşesc 
pereţii venelor îl împiedică să reflueze, dar sarcina principală revine 
diafragmei, prin acţiunea ei de piston. Sîngele va traversa partea dreaptă a 
inimii şi se va regenera în plămîni, unde va lăsa dioxidul de carbon luat din 
celule şi va primi oxigenul proaspăt, pe care-l aduce în partea stîngă a 
inimii, reluîndu-şi apoi periplul. 

Am spus toate aceste lucruri pentru a sublinia cît de important este 
exerciţiul fizic. Nimic nu poate înlocui „cura de mişcare” ignorată de biata 
femeie sedentară. La aceasta, volumul de sînge care circulă este redus la 
minimum : ficatul şi splina ei rețin uneori pînă la 30 sau 50% din el... Ce 
pierdere de vitalitate, în comparaţie cu dumneavoastră, care aţi ales să 
faceţi mişcare ! 


d) Oferiţi cîte o vacanţă inimii 


În vreme ce o inimă neantrenată este obligată să bată cu 80 de bătăi pe 
minut, propulsînd de fiecare dată doar 56 cm? de sînge în artere, inima 
fortificată prin exerciţiu nu va avea nevoie decît de 60 de bătăi pe minut 
pentru acelaşi volum de muncă. 

Jeannotat relatează cazul a două gemene monozigote pe care doctorul 
Howald le-a supus la următoarea experienţă: una dintre ele a urmat 
un antrenament progresiv minimal de alergare, în timp ce cealaltă şi-a 
continuat modul de viaţă obişnuit. Rezultatele au vorbit de ia sine: după 
şase luni de antrenament, frecvenţa cardiacă a „sportivei” a scăzut con- 
siderabil în raport cu aceea a surorii ei ; în schimb, frecvenţa pulsaţiilor ei 
cardiace maximale a rămas aceeaşi, permiţindu-i însă un volum de muncă 
mai mare cu 8%. 

Concluzia autorului : „Atât în timpul zilei, cît şi peste noapte, muşchiul 
inimii nu dispune decît de o mică pauză între două contracţii. Este momen- 
tul în care inima primeşte oxigenul şi substanţele nutritive de care are 

nevoie. Cu cît pauza este mai lungă, cu atît 
aportul nutritiv este mai mare. Pentru că bate 
mai încet, inima gemenei antrenate, spre deo- 
sebire de cea a surorii ei, beneficiază în fiecare 
zi de cîteva minute de recuperare suplimentare. 
După un an, aceste minute ajung ore, zile, şi 
astfel, inima «sportivei» dispune de o săptămînă de repaus în plus faţă de 
inima surorii ei - în ciuda eforturilor pe care le reprezintă săptămînile 
de antrenament”. 


V-aţi convins? Nu trebuie, de asemenea, să uitaţi că, la femeie, circu- 
laţia este mai importantă decît la bărbat. Multe femei se pling de varice, de 
faptul că-şi simt picioarele grele sau reci... Aceste probleme trebuie tratate 
cu toată atenţia. Exerciţiile regulate, poziţiile antigravidice (p. 74), hidro- 
terapia şi mai cu seamă băile Kneipp, ca şi masajele, sînt cele mai bune 
remedii împotriva unei proaste circulații, la care se adaugă fitoterapia şi 
anumite suplimente alimentare. Atenţie totuşi la masaje : corpul nu trebuie 
obişnuit prea mult cu ele, căci, dacă masorul ar lucra tot timpul în locul 
lui, corpul nostru şi-ar pierde treptat această deprindere ! 


„Plante şi suplimente alimentare cu rol în circulația sîngelu 


La sculare : se bea o infuzie dintr-un amestec de salvie şi rozmarin, 
îndulcită cu o linguriţă de miere de castan; se adaugă în acest 
amestec două picături de esenţă de chiparos. Ca supliment, se iau 
două capsule de ulei de luminiţă şi două capsule de hrişcă. 


La prînz: înainte de masă, se ia o capsulă de macerat de usturoi şi 
o capsulă de macerat de ceapă. După masă, se bea o infuzie dintr-un 


amestec de viţă roşie cu coada-şoricelului, îndulcită cu o linguriţă 
de miere de castan ; se adaugă apoi două picături de esenţă de lămîie 
şi o picătură de esenţă de scorţişoară. 


La cină : înainte de masă, se ia o capsulă de macerat de usturoi şi o 
capsulă de macerat de ceapă. 

La culcare : se bea o infuzie dintr-un amestec de salvie, rozmarin, 
viţă roşie şi coada-şoricelului, îndulcită cu o linguriţă de miere de 
castan. Ca supliment, se iau două capsule de ulei de limba-mielului. 

3. Apa, cea mai bună prietenă 


a) Cită apă ! cîtă apă ! 


Cred că multe femei s-ar mira să afle că peste două treimi din greutatea 
lor, în cazul în care proporţia grăsimilor este normală, o reprezintă apa. 
O femeie care cîntăreşte 65 kg are în corp aproape 50 1 de apă! Pare de 
necrezut, dar trebuie ştiut că apa este principalul constituent al materiei 
vii şi că ea intervine în mecanismele care transformă alimentele, per- 
miţind moleculelor din ele să devină asimilabile. Fără apă, n-am putea 
profita în nici un fel de alimentele pe care le ingerăm, iar celulele n-ar mai 
avea nici măcar putere să trăiască. Odată, la munte, pe o căldură îngro- 
zitoare, a fost cît pe ce să mă dau bătut, la doar cîteva zeci de metri 
de virf; de-abia mai puteam înainta, mă opream din ce în ce mai des. 
Din fericire, tocmai atunci am dat peste un firicel de apă care curgea 
printre două stînci. Am prins imediat putere şi mi-am putut termina urcuşul. 
Acest lucru demonstrează că, deşi nu adicar nici o calorie, apa redă vigoare 
celulelor deshidratate’. 

Toată această apă nu face decît să tranziteze corpul nostru, care elimină 
de obicei 2,5 1 pe zi sau mult mai mult în cazul cuiva care lucrează 
pe căldură sau face sport. Această eliminare poate deveni foarte repede 
periculoasă: dacă organismul poate pierde, fără urmări prea grave, 50% 
din proteine, totalitatea zaharurilor şi cvasitotalitatea grăsimilor, el suferă 
tulburări serioase dacă pierde 10% din apă, şi moare dacă pierde 
20%... Este aşadar vital să completăm deficitul a ceea ce se numeşte 
bilanțul hidric. Problema băutului este deosebit de importantă. 

Este de la sine înțeles că, din moment ce apa este principala componentă 
a organismului nostru, ea este, din punct de vedere fiziologic, singura 
băutură indispensabilă. Cantitatea suficientă este de 1 ml pentru fiecare 
kilocalorie din rația alimentară, adică de aproximativ 2 | pe zi, incluzînd 
apa din alimente. 


1. L. Faurobert, L'Eau, le sportif, L'homme moderne (ed. Amphora). 

Conţinutul în apă al principalelor fructe. 


cireşe 
căpşune 


organe 
carne de pasăre 


De-a lungul timpului, omul a învăţat însă să aromatizeze această băutură 
(apa) sau să fabrice altele, mai ales prin fermentare. Astăzi avem la 
dispoziţie o gamă largă de alte băuturi. Apa rămîne totuşi componenta lor 
principală (în proporţie de aproape 100%), cu excepţia anumitor băuturi 
alcoolice în care ponderea alcoolului depăşeşte 50%. 

Organismul unei femei de 65 kg conţine, în mod normal: 


0,2 kg de glucide: zaharurile sînt consu- 
mate rapid, iar surplusul este transformat 
în grăsimi ; 

3,25 kg de săruri minerale, îndeosebi în 
schelet ; 

8,35 kg de lipide (sau grăsime fiziologică) 
- evident, fără a pune la socoteală grăsimea 
patologică (supragreutatea) ; 

10,3 kg de protide, adevăraţi constituenți 
ai organismului ; 

43 kg de apă, care este, de departe, compo- 
nenta principală, prezentă în toate celulele. 


b) Ce bem 


Dăm în continuare clasificarea băuturilor în cinci categorii. În cadrul 
acestora, băuturile vor fi: indispensabile (I), recomandate (R), tolerabile 
în cantităţi limitate (T) şi de consumat numai în mod excepţional (E). 


Băuturi hidratante : 

> Apa (1), care trebuie să fie potabilă şi proaspătă. O puteţi aromatiza 
cu puţin suc de fructe (de exemplu, cu lămiie). 

> Ape de masă slab mineralizate (R). 

> Băuturi carbogazoase (T): consumul lor trebuie limitat (zahăr, 
CO,...). 


Băuturi-aliment : 

> Lapte (R): aliment complet, care aduce 700 kcal/l şi care prezintă 
avantajul că poate fi consumat semi-degresat sau degresat (caz în 
care îşi păstrează toate elementele minerale). Laptele trebuie băut 
încet, cu înghiţituri mici, pentru a fi mai bine digerat (1/2 1 pe zi 
este de ajuns). l 

> Sucuri de fructe sau de legume (R): îndeosebi de mere sau de 
struguri. Pe lîngă calităţile lor energetice (500-800 kcal/1), au pre- 
țioase virtuți dietetice. Nu beți mai mult de 0,5 1/zi, ca să nu vă 
dezechilibraţi raţia alimentară. 

Fiţi liniştite, apa nu îngraşă ! 


Multe femei, din teama bolnăvicioasă de a nu se îngrăşa, practic nu 
beau apă... dar nu se sfiesc să savureze aperitive, prăjituri, creme şi tot 
felul de alte dulciuri! Ele îşi închipuie, Dumnezeu ştie de ce, că apa 
este principala vinovată pentru kilogramele lor în plus! Cum aţi putea 
explica atunci de ce în toate regimurile de slăbire se recomandă să se 
bea cît mai multă apă ? 

Să luăm cazul a două femei de aceeaşi înălţime, d-na A şi d-na B: 
una are 60 kg, cealaltă - 90 kg. La d-na A (la care masa grăsimilor este 
normală), apa reprezintă 2/3 din greutatea corpului, adică 40 kg. Cam 
aceeaşi cantitate de apă există şi la d-na B, care, numai din cauza 
grăsimii, cîntăreşte cu 30 kg mai mult. La ea, în loc de 2/3, greutatea 
apei nu atinge nici măcar 1/2 din greutatea corpului ! Putem chiar spune 


că: „un corp obez conţine, păstrînd proporţiile, mai puţină apă decît un 
corp normal, cu o greutate echivalentă” (Creff). 


PF 


d 
DOAMNA Å : 60 * 


DOAMNA B : 90 kg 


Beţi aşadar apă, cam 7-8 pahare pe zi, între mese ; deshidratarea 
duce la îmbătrinire, iar îngrăşarea are cu totul alte cauze! 


> Bere fără alcool (R): bogată în vitamine şi în săruri minerale, aduce 
300-500 kcal/l. 

> Zemuri (R): cele de legume sînt excelente ; cele de carne sînt 
indigeste. 


Băuturi stimulante : 

> Cafea (T): nu este un aliment, iar femeile care se mulţumesc cu 
o cafea la micul dejun nu se hrănesc. Băută în exces, provoacă 
insomnie şi chiar nervozitate. Foarte multe femei abuzează de cafea 
(mai ales cînd au automate de cafea la locul de muncă). 

> Ceai (T): aceleaşi caracteristici şi efecte ca şi cafeaua. 

Ciocolată (T); stimulantă, hrănitoare, dar cam indigestă. 

Coca şi tonice (T): conţin, pe lîngă zahăr, cofeină, cola, coca şi, 

uneori, acid fosforic. 


A4 Yy 

Băuturi medicinale : 

> 4pe minerale foarte mineralizate (T): au proprietăţi medicinale 
puternice şi trebuie considerate medicamente (cereţi sfatul medicului). 

> Ceaiuri de plante şi infuzii (R) : revin astăzi în actualitate - pe bună 
dreptate, deoarece au numeroase proprietăţi interesante, îndeosebi 
digestive. 


Băuturi alcoolice : 
Bere, cidru (T): conţin alcool 26-48 g/l. 
> Vinuri (T): conţin alcool 64-145 g/l. 
> Aperitive pe bază de vinuri (E): alcool 120-145 g/l. 
> Băuturi spirtoase (E): coniac, ţuică, kirsch, tescovină, rachiu, 
whisky, gin, rom... Conţin alcool cca 400 g/l. 
> Lichioruri (E): cherry, vişinată, curagao, anason... Conţin alcool 
210-500 g/l. 
> Cocteiluri (E): Conţin alcool 400-500 g/l. 
Alcoolul nu trebuie să reprezinte mai mult de 5% din raţia dumnea- 
voastră alimentară. El aduce 7 kcal/g, dar aceste calorii nu pot fi în nici un 
caz folosite în activitatea mu-ulară şi pentru încălzirea organismului. 


v 


Din punct de vedere fiziologic, consumul de alcool devine periculos 
dincolo de o anumită limită, la care se ajunge foarte repede. Puțini oameni 
ştiu că acest consum, în loc să fie legat (ca în cazul alimentelor) de 
activitatea musculară, este direct proporțional cu greutatea masei slabe 
a corpului (în proporție de 3/4); adică o femeie de 65 kg nu trebuie 
să consume mai mult de 50 cm? de alcool pe zi. Putem evalua la 15 cm” de 
alcool cantitatea conținută într-un pahar de vin, 1/2 1 de bere, un aperitiv, 
un păhărel de lichior sau un whisky mic. Tabelul de pe pagina următoare 
rezervă cîteva surprize. 

Iată cinci exemple de băuturi alcoolice consumate zilnic (unele femei îşi 
vor recunoaşte aici preferintele), care arată că doza fiziologic tolerabilă 
este uneori cu mult depăşită... şi mult mai rapid decît ne închipuim ! În 
exemplele 1, 3 şi 5, ea este mai mult decît dublată, iar în exemplul 2, mai 
mult decît triplată (acea femeie nu are voie să bea decît trei pahare de vin). 

După orice masă prea copioasă, vă veți alege cu o indigestie, care 
vă va pedepsi lipsa de măsură; dacă însă obişnuiţi să consumaţi prea 
mult alcool, vă expuneţi fie la alcoolism acut (pierderea controlului, 
accidente), fie la alcoolism cronic (degradarea tuturor organelor şi a 
tuturor funcţiilor). Numărul femeilor alcoolice este în constantă 

Cantități 


Dimineața Dejun Prinz Cina Seara to 


q 


Aperitiv Bere Lichior Vin Whisky 


ọ Yy 


creştere ; de la o femeie alcoolică din douăsprezece, s-a ajuns, în momentul 
de față, la una din patru... Există însă milioane de femei care nu beau 
alcool deloc. Dacă vă numărați printre ele, vă rog să mă scuzați, aceste 
pagini nu vă erau adresate. 


4. Ce să mîncăm ca să fim în formă ? 


După aer şi oxigenul din el, şi după apa omniprezentă, alimentele care sînt 
o sursă de energie constituie cel de-al treilea element al tripletei vitale. 
Pentru femeia de 40 de ani, această energie poate merge, de la caz la caz, 
de la 1.700 la 3.000 kcal. La prima vedere, lucrurile par simple: ar fi 
de ajuns să mănînce în fiecare zi 1,2 kg de pîine sau 3,4 kg de cartofi, sau 
1,5 kg de friptură de vită, sau să bea 4 1 de suc de struguri, sau 4,5 1 de 
vin, sau 4,6 1 de lapte, pentru a-şi procura cele 3.000 kcal. Din nefericire, 
organismul nu se poate mulţumi cu un singur aliment, ca locomotivele de 

odinioară, care mergeau numai cu cărbune. Nu toate alimentele au aceeaşi 
compoziţie : principalele lor componente (oxigen, hidrogen, carbon, azot, 
vitamine, oligoelemente...) se află în proporţii diferite în fiecare din ele. Pe 
de altă parte, caloriile pe care le furnizează alimentele nu au toate aceeaşi 
valoare : despre caloriile furnizate de alcool, de exemplu, se spune că sînt 
„goale”, pentru că nu pot asigura aportul nutritiv esenţial al unui aliment. 

Limitarea la un singur aliment, oricît de complet ar fi el, ar antrena 
carenţe care ar conduce, la rîndul lor, la tulburări grave. 


a) Cele trei grupe de alimente 


1. Proteinele (numite şi protide) sînt materialele din care este constituit 
corpul nostru, prezente în fiecare celulă ca elemente indispensabile. Ele 
permit deopotrivă formarea ţesuturilor, creşterea, dar şi regenerarea celu- 
lelor, adica, întreaga noastră viață; pe măsură ce unele celule din corpul 
nostru mor, altele vin şi le iau locul. 

Proteinele sînt nişte molecule imense, formate prin juxtapunerea de 
celule de aminoacizi (substanţe azotate simple). Unii dintre aceşti ami- 
noacizi nu pot fi sintetizaţi de organism (aşa-numiţii aminoacizi „esenţiali”) 
şi nu pot fi procuraţi decît printr-o alimentaţie echilibrată şi diversificată. 

În urma degradării metabolice a proteinelor, în timpul digestiei, rezultă 
deşeuri azotate toxice (printre care acidul uric), care se depun pe organele 
de eliminare, îndeosebi pe ficat şi rinichi. Este aşadar indicat să mîncăm 
doar atîtea proteine cîte sînt necesare regenerării organismului : pe măsură 
ce îmbătrînim, necesarul de proteine scade, reînnoirea celulelor făcîndu-se 
mai lent. La 40 de ani, este momentul, doamnelor, să începeţi să acordaţi 
atenţie acestui fenomen şi să reduceţi conţinutul în proteine al alimentaţiei 
dumneavoastră, pentru a reduce riscul unor boli generate de îmbicsirea 
ţesuturilor (cum ar fi reumatismul). 

Tot acum este necesară o reechilibrare a surselor de proteine din 
alimentaţie. Consumaţi, pe cît posibil, mai puţine proteine de origine 
animală (carne, peşte, ouă, lapte, brînzeturi), şi mai multe proteine de 
origine vegetală (cereale integrale, leguminoase, fructe uscate), astfel încît 
să consumaţi în mod egal din ambele categorii? ; vă veţi simţi mult mai 
bine, din toate punctele de vedere. 


2. Lipidele sînt grăsimile care au o foarte ridicată valoare calorică 
( g de lipide = 9 calorii), şi o valoare nutritivă variabilă, în funcţie de 


2. Vezi Daniel Chernet, Les Protéines végétales (ed. Dangles). 

originea lor: mediocră pentru lipidele de origine animală (grăsimi, unt...), 
mai bună pentru lipidele de origine vegetală (uleiuri). Această valoare 
nutritivă depinde, de fapt, de componentele lipidice (numite acizi graşi), 
care nu toate sînt bune pentru sănătate. Acizii graşi de origine animală sînt, 
în majoritatea lor, saturați, adică nu intervin decît în mică măsură în 
metabolismele celulare, principala lor funcţie fiind aportul caloric. Nesatu- 
raţia acizilor graşi de origine vegetală face posibile dizolvarea, transportul 
şi reducerea colesterolului excedentar - de unde şi importanţa lor pe 
plan terapeutic. | 
Dacă pînă acum nu v-a interesat această problemă, de la 40 de ani 
încolo trebuie să o luaţi în seamă, căci aceasta este vîrsta esenţială pentru 
prevenirea bolilor cardiovasculare, riscurile crescînd o dată cu trecerea 
timpului. Prin urmare, este imperios necesar să reduceţi aporturile lipidice 
animale în favoarea celor vegetale (uleiuri, margarină vegetală, fructe 
oleaginoase © migdale, nuci...), rămînînd atentă la cantitatea globală de 
lipide ingerate (vezi capitolul referitor la echilibrul alimentar). Datorită 
valorii lor calorice foarte ridicate, lipidele nu trebuie consumate în exces. 


Aveţi deci grijă să „vînaţi” lipidele ascunse, care se găsesc în alimente 
şi la care nu ne gîndim întotdeauna (vezi tabelele de mai jos). Încă o dată, 
atenţie la grăsimile „ascunse” ! 


Conţinutul în grăsimi al unor alimente (în g/100 g). 


Pateu țărănesc 
Caltaboş 
Spumă de ficat 
Pastă de cîrnaţi 

Conţinutul în grăsimi al unor alimente (în g/100 g) 


Scoici şi crustacee 
Atenţie la cutiile de conserve în ulei (sardine, ton), care conţin 
mai multe lipide decît peştele însuşi. 


Produse lactate: 

Smiîntînă Lapte integral 

Petit-suisse cu 60% grăsime Lapte degresat cu 0% grăsime 
Brînză de vacă, 40% grăsime Brînză de vacă dietetică 


Brînzeturi : 

Roquefort Camembert 
Caşcaval Brînză de capră 
Telemea de bivoliță Brînză topită 


Fructe: 
Măsline 
Castane 
Fructe uscate 
Alte fructe 


Produse de panificaţie : 
Madlene 


3. Glucidele, mai simplu spus zaharurile, constituie partea principală a 
raţiei alimentare, deoarece ele se „ascund” în multe alimente, în proporţii 
considerabile. Organismul nostru acumulează energie din aportul glucidic. 
Zaharurile sînt cele care susţin activitatea fizică şi fac posibil efortul. Ele 
sînt adevărata sursă de energie a tuturor celulelor, îndeosebi a celulelor 
musculare, mari consumatoare de energie, şi a celulelor cerebrale, care se 
hrănesc în principal cu zaharuri. 

Atenţie însă! Necesarul nostru de glucide trebuie conectat cu grijă la 
activitatea noastră fizică, altminteri surplusul de glucide conduce la obezi- 
tate, mărirea ficatului (principalul agent al metabolismului glucidic), la 
fermentaţii intestinale şi, uneori, chiar la diabet. Atenţie aşadar la zaha- 
rurile „ascunse” (vezi tabelul de mai jos). 


-Conținutul în glucide al unor alimente (în g/100 g) 


Cereale şi produse de panificaţie : 


Fructe : 
Castane 


Sucuri de fructe 
Lichioruri 
Aperitive 


Legume: 
Fasole uscată 


Dulceţuri 
Ciocolată amăruie 

Zaharurile se împart de obicei în zaharuri simple (sau „rapide”, 
deoarece sînt foarte repede asimilate de organism - zahăr, miere, dulciuri, 
dulceţuri...) şi zaharuri compuse (sau „lente”, a căror asimilare presupune 
o fragmentare prealabilă - polizaharidele, dintre care cel mai important 
este amidonul, prezente în cereale, în pîine, paste făinoase, leguminoase, 
tuberculi...). 


După 40 de ani, este bine să manifestăm o mare grijă în privinţa 
cantităţii de glucide ingerate şi a calităţii acestora. Este momentul să 
devenim rezonabili, să ne abţinem de la a consuma dulciuri inutile şi 
să acordăm prioritate glucidelor cu valoare nutritivă ridicată, care aduc 
altceva decît energie (şi calorii), ca de exemplu glucidele din cerealele 
complete?. 


b) O rație alimentară armonioasă 


Raţia alimentară care acoperă în întregime nevoile organismului trebuie să 
fie obligatoriu compusă din: 
> Substanțe organice de origine animală sau vegetală : protide, lipide 
-~ şi glucide care au un rol plastic şi energetic. 
> Substanțe minerale care nu au rol energetic, dar au un rol plastic şi 
funcţional (apă, săruri minerale şi oligoelemente). 
> Vitamine cu rol funcţional şi a căror absenţă duce la apariţia unor 
grave tulburări. 


Nutriţioniştii moderni sînt astăzi cu toţii de acord că aportul caloric 
trebuie să se compună de obicei din 13-16% protide, 27-33% lipide şi 
50-60% glucide. 


Soluţia este cea propusă de doctorul Creff (medicul „formei” ) şi colabo- 
ratoarea sa, d-na Bérard, care ne invită să „jucăm 421 cu ajutorul unităţilor 
P.L.G. (protide, lipide, glucide)”, pornind de la noțiunea de porţie. Porţia 
este personală, proprie fiecărui consumator în funcţie de apetitul său: o 
linguriţă pentru o păpuşică, un bol pentru dumneavoastră şi o basculantă 
pentru Flămînzilă. Porţia se adaptează aşadar fiecărei persoane. Porţia unei 
funcţionare nu este comparabilă cu porţia unui halterofil, dar, indiferent 
dacă este mică sau mare, ea se compune din aceleaşi elemente, în aceleaşi 
proporţii ; important este echilibrul, şi nu cantitatea. 


3. Vezi Jean-Luc Darrigol, Les Céréales pour votre santé (ed. Dangles). 

Esenţial este ca toate mesele dumneavoastră (inclusiv micul dejun) 
să fie formate din cele trei grupe de alimente în proporţiile indicate, 
obţinîndu-se astfel : 

> Glucide: 4 porţii de alimente, din care una de piine şi una de 

crudităţi. 

> Protide: 2 porţii de alimente, din care una de lactate. 

> Lipide: o porţie de alimente, din care 12 de origine animală şi 12 de 

origine vegetală. 

Ca să nu uitaţi aceste date, gîndiţi-vă că „jucaţi 421”. 


c) Atenţie la calul troian 


Cînd vă compuneţi meniurile conform armoniei P.L.G. care să vă asigure 
nişte mese perfect echilibrate, fiţi totuşi atente la grăsimile şi zaharurile 
„clandestine ”, care intră în organismul dumneavoastră aduse de anumite 
alimente, aidoma războinicilor greci ascunşi în pîntecul calului troian... 


d) Cantități mici, dar nu neglijabile 


Alimentele noastre trebuie să conţină trei grupe esenţiale de substanţe, a 
căror lipsă duce la apariţia unor boli grave, numite boli de carenţă : aceste 
substanţe sînt vitaminele, sărurile minerale şi oligoelementele. 


1. Vitaminele sînt nişte substanţe extrem de preţioase, „amine vitale” ; 
vitaminele sînt indispensabile funcţionării armonioase a organismului, nu 
prin cantitate, ci prin calitate, prin simpla lor prezenţă (chiar şi în doze 
foarte mici). Vitaminele favorizează metabolismele celulare şi funcţiile 
organice. 

În fiecare zi avem nevoie de o cantitate mică din fiecare vitamină pentru 
a ne păstra sănătatea ; este necesară o alimentaţie cît mai diversificată, căci 
vitaminele, nefiind sintetizate de organism, nu pot fi procurate decît prin 
hrana zilnică“. 

Tendinţa actuală, dată fiind rafinarea excesivă a alimentelor, condiţiile 
de conservare, iradierile la care sînt expuse sau noile moduri de preparare 
contra naturii (cuptoarele cu microunde), este de a consuma alimente sărace 
în vitamine (pîine albă şi zahăr rafinat, uleiuri rafinate...) şi de a compensa 
insuficienţa vitaminică prin vitamine de sinteză. Această modalitate de a 


4. Vezi lucrarea doctorului Claude Binet, Vitamines et vitaminotherapie (ed. Dangles). 

atenua carenţele vitaminice este un nonsens: mult mai bine ar fi să 
consumăm în fiecare zi alimente variate, proaspete, nerafinate şi, pe cît 
posibil, de cultură biologică. 

Anumite vitamine sînt recomandate cu precădere după vîrsta de 
40 de ani: 

Vitamina A va împiedica uscarea excesivă a pielii şi va întîrzia apariţia 
ridurilor. O găsim îndeosebi în păpădie, hasmaţuchi, morcovi, spanac, 
pătrunjel, unt, lapte... şi în două preţioase suplimente alimentare - untura 
de peşte şi organolizatele de peşte. 

Vitaminele din grupa B au un efect purificator asupra organismului, 
asigurîndu-i dezintoxicarea, stimulînd glandele endocrine şi regularizînd 
sistemul nervos. Le găsim în ficatul de vită, leguminoase (soia, linte, 
fasole uscată, mazăre, năut), cerealele complete (mei, orz, ovăz, orez, 
grîu, secară, hrişcă)... şi, ca supliment alimentar, în drojdia de bere. 

Vitamina C, deopotrivă antiinfecţioasă şi antistres, este recomandată 
pentru stările de «sfirşeală», în caz de gripă şi de mare oboseală fizică sau 
intelectuală. O găsim în : kiwi, lămii, portocale, mango, papaia, grepfrut..., 
ca şi în anumite suplimente alimentare, cum ar fi măceşele. 

Vitamina D, care contribuie la asimilarea calciului şi a fosforului, 
trebuie consumată în caz de fragilitate osoasă şi de decalcifiere. O găsim 
în: peşte, ouă, brînză..., ca şi în expunerea la soare, deoarece este singura 
vitamină pe care o putem sintetiza graţie razelor ultraviolete. 

Vitamina E este făcută anume pentru dumneavoastră : este vitamina 
longevităţii, a „tinereţii fără bătrîneţe” datorită rolului ei antioxidant, care 
împiedică îmbătrânirea prematură a organismului (îndeosebi a pielii), ajută 
inima şi prelungeşte vigoarea sexuală. O găsim în: nuci, alune, migdale, 
ulei de măsline, soia, castane, pătrunjel, fasole, mazăre, cereale complete, 
cacao, unt, gălbenuş de ou... şi mai ales în miraculoşii germeni de grîu. 


2. Sărurile minerale (calciu, fier, potasiu, iod, magneziu, cupru, sodiu, 
fosfor...) au numeroase funcţii în organism : constituirea ţesuturilor, rege- 
nerarea celulelor, menţinerea echilibrelor metabolice, transmiterea influ- 
xului nervos... Ca şi vitaminele, sărurile minerale sînt indispensabile 
menţinerii sănătăţii şi, tot ca şi vitaminele, se găsesc în cantităţi suficiente 
în hrana noastră zilnică, cu condiţia ca aceasta să fie diversificată, proaspătă 
şi naturală. Eventualele carenţe minerale se pot corecta de către fiecare 
în partet. 


5. Vezi cartea doctorului Yves Charles şi a lui Jean-Luc Darrigol, Guide pratique 
de diététique familiale (ed. Dangles). 

Nu uitaţi, de asemenea, să consumaţi regulat suplimente alimentare 
bogate în săruri minerale (pe care le găsiţi în magazinele de produse 
dietetice): apă de mare, polen, germeni de grîu, alge, făină de oase, 
făină de scoici, extract de corn de cerb, dolomită, melasă, organolizate 
de peşte... 


Indiferent de originea lor (minerală, vegetală sau animală) sau de 
forma de prezentare (gelule, comprimate, fiole), suplimentele alimentare 
aduc servicii importante, corectînd carenţele din alimentaţia noastră 
zilnică (denaturată şi manipulată la maximum de industria alimentară 
modernă). Ele aduc organismului aminoacizi esenţiali, acizi graşi poli- 
nesaturaţi, vitamine, săruri minerale, oligoelemente... pe care nu le mai 
găsim astăzi în hrana obişnuită, rafinată şi sărăcită de substanţele ei 
nutritive fundamentale. 

Ca să dăm un singur exemplu, zahărul îşi pierde complet, prin 
rafinare, fosforul iniţial, magneziul, cuprul, zincul, manganul, fluorul 
şi fierul... Orice comentariu este de prisos. 

Deciît să acoperiţi carenţele din alimentaţie cu medicamente sau cu 
vitamine de sinteză, apelaţi la produsele dietetice; de exemplu, în 
loc să vă îmbuibaţi iarna cu vitamina C de sinteză, luaţi tablete de 
cynorhodon, comprimate de acerola sau gelule de alior. Descoperiţi 
propolisul, tărîţele, argila, lăptişorul de matcă, ginsengul, drojdia de 
bere, algele, germenii de grîu... 


3. Oligoelementele : tot ceea ce am spus despre vitamine şi săruri 
minerale este valabil şi pentru oligoelemente - minunaţi catalizatori care 
favorizează, în intimitatea ţesuturilor organice, reacţiile chimice celulare. 
Oligoelementele sînt indispensabile funcţionării armonioase a organismului, 
deoarece contribuie la activitatea enzimelor care permit asimilarea vita- 
minelor şi a sărurilor minerale : aceste trei elemente nu acţionează decît 
împreunăs. 


e) Fibre pentru tranzitul intestinal 


Cînd trebuie să facem o rectoscopie sau o coloscopie, ni se prescrie un 
regim fără reziduuri menit să oprească scaunele, de unde şi importanţa 


6. Vezi lucrarea doctorului Claude Binet, Oligo-éléments et oligotherapie 
(ed. Dangles). 

fibrelor pe care le conţin unele dintre alimentele consumate. Fibrele previn 
constipaţia, adevărată otrăvire a organismului”,*şi se compun din celuloză, 
hemiceluloză, pectină, lignină, substanţe ce nu pot fi digerate şi care trec 
nemodificate în intestinul gros. 


Plante şi suplimente alimentare în caz de constipatie — 


La sculare : se bea o infuzie dintr-un amestec de frasin, soc şi nalbă, 
şi se ia o lingură de polen boabe cu două comprimate de tărîțe. 


Pe la ora 10: se bea un pahar de suc de prune uscate. 


La prînz: înainte de masă, se bea un pahar de suc de legume 
(hasmaţuchi cu ţelină). La jumătatea mesei, se ia o linguriţă de 
seminţe de in, cu două gelule de drojdie de bere. După masă, se bea 
o infuzie dintr-un amestec de ţintaură, rubarbă şi nalbă mare. 

Pe la ora 16: se bea un pahar de suc de prune uscate. 

La cină: la jumătatea mesei, se iau două comprimate de tăriţe şi o 
linguriţă de seminţe de in. 

La culcare: se bea o infuzie dintr-un amestec de frasin, soc şi 
nalbă, îndulcită cu o linguriţă de miere de rozmarin + trei linguriţe 
de esenţă de rozmarin. 


-Alimente bogate î în fibre Ci 
Conii în celuloză al anumitor alimente (n mg/100 b 


Principalele legume : 
Anghinare ; Sparanghel 
Mazăre ; Ciuperci 


Sfeclă 
Fasole verde ` Spanac 
Pepene galben 


7. Vezi Jean-Luc Darrigol, Traitements naturels de la constipation (ed. Dangles). 

Coacăze negre 
Prune uscate 
Coacăze 


f) Greşelile în alimentaţie 


Unor astfel de greşeli li se datorează, cel mai adesea, „bolile de supra- 
încărcare” ce duc la obezitate, la hipertensiune... 


În general, francezii consumă prea multă carne, prea multe mezeluri, 
grăsimi animale, sare, zahăr, băuturi alcoolice... şi nu consumă îndeajuns 
de mult peşte, legume şi fructe proaspete, lactate, pîine integrală, sucuri de 
fructe, apă... Pe lîngă aceste greşeli de ordin general, mai sînt unele, 
specifice femeilor : 


> 


> 


> 


> 


> 


Se sare peste micul dejun: cafeaua şi ceaiul nu sînt alimente, ci 
stimulente. 

Se renunţă la mese, crezîndu-se că astfel se poate slăbi, lucru interzis 
în toate regimurile de slăbire. 

Se suprimă pîinea şi produsele făinoase, dar se consumă biscuiţi 
săraţi înainte de masă. 

Se încearcă, pe rînd, toate „regimurile” recomandate de publicaţiile 
pentru femei. 

Se abuzează de produse farmaceutice care „taie foamea”. 

Se mănîncă o singură categorie de alimente, de exemplu ananas sau 
grepfrut, în speranţa de a slăbi. 

Se obligă stomacul la o activitate cvasipermanentă, ronţăind tot 
timpul cîte ceva. 

Se recurge la alcool datorită „înviorării” pe care o produce acesta în 
caz de oboseală şi de lipsă de poftă de mîncare. 

Carne grasă 


Piure de cartofi cu unt 


6 
Carne tocată slabă, Lapte integral, 
lapte degresat grăsime prăjită 
7 


Bucăţi de carne slabă Prăjeli 


Nu vă obligaţi stomacul la eforturi suplimentare! 


Săptămîna de lucru este de 39 de ore. Aruncaţi o privire la cadranele 
de ceasuri de mai sus: după cum se vede, anumite alimente rămîn în 
stomac chiar şi cîte opt ore pînă sînt digerate ! Faceţi socoteala : dacă le 
consumaţi la masa de prînz şi la cină, înseamnă că vă solicitaţi stomacul 
16 ore pe zi (adică 112 ore pe săptămînă)... fără să mai luăm în calcul 
micul dejun! Adăugaţi cele 5 ore necesare celor şapte mici dejunuri şi 
veţi obţine 117 ore, adică triplul săptămînii de lucru... Şi ne mai mirăm 
că, în condiţiile unui asemenea surmenaj, stomacul nostru intră uneori 
în grevă! 


g) Gustarea „luată în fugă” 


Era de aşteptat să se ajungă aici! Pentru că trăim „cu piciorul pe acce- 
leraţie”, am ajuns să luăm mese în viteză. Înmulțirea fast-food-urilor 
demonstrează că formula răspunde, într-adevăr, unei necesităţi. Au restau- 
rantele expres vreo vină? Cu siguranţă că nu, dacă reuşim, în cursul 
celorlalte două mese din zi, să restabilim echilibrul unei raţii cotidiene. 

Masa la fast-food, supraîncărcată în glucide şi lipide, este foarte săracă 
în fibre vegetale, vitamine şi minerale. Una dintre formulele cel mai des 
propuse este următoarea : 


> Sandviş (cu şuncă şi unt) ...... 430 kcal 
> 200 g de cartofi prăjiţi.......... 320 kcal 
> 40 cl de Coca-Cola .............. 215 kcal 


La acestea se adaugă o prăjitură, care ridică 
totalul la peste 1.000 kcal... Cel mai bine, 
după părerea doctorului Lamoulinier, ar fi să 
alternăm sandvişul cu şuncă şi unt, sandvişul 

de pîine prăjită cu brînză şi şuncă şi cornul umplut cu jambon. Compunem 
astfel o gustare de 150 g, din care 22,5% sînt protide, 21 % lipide şi 26% 
glucide, adică 384 kcal. Cu o cafea (şi 25 g zahăr), se ajunge la circa 
400 kcal. Dacă sînteţi obligată la acest gen de masă de prînz, nu uitaţi 
să-i compensaţi carenţele dimineaţa şi seara, şi să beţi suficientă apă 
la sticlă (care, după o modă nouă şi pe deplin justificată, vă ţine com- 
panie la serviciu). 


Este important ca mesele să fie luate într-o atmosferă de calm şi de 
bună dispoziţie, căci alimentele nu au doar un rol plastic sau energetic, ci 
fac parte dintr-o sărbătoare, care dintotdeauna i-a apropiat între ei pe 
oameni. Masa este momentul privilegiat în care deschidem fereastra către 
altceva decît grijile de zi cu zi, în care ne destindem şi ridem împreună 
(risul este cel mai bun „digestiv”); la masă redescoperim farmecul şi 
valoarea vieţii. 


h) Este mai uşor să aduni decit să scazi ! 


Pentru că organismul îşi ia din alimente energia de care are nevoie, este 
limpede că, pentru un echilibru al sănătăţii, trebuie ca totalul caloriilor 
ingerate să fie egal cu cel al consumurilor de peste zi. Este atît o problemă 
de bilanţ, cît şi una de administraţie. Dacă nu cheltuiţi decît 2.000 kcal/zi, 
este inutil — ba chiar primejdios - să consumaţi 3.000 kcal, căci diferenţa 
de 1.000 kcal se va depune repede, sub formă de grăsimi, pe ţesuturi şi 
exact acolo unde vă doriţi cel mai puţin! 

În materie de alimentaţie, este bine să avem în minte deviza mareşalului 
Mac-Mahon: „J'y suis, j'y reste ! ” („Aici sînt, aici rămîn! ”) ; kilocaloria 
şi-a însuşit-o! Intrată atît de uşor în organism, ea nu mai iese decît foarte 
greu. Pe cît de uşor se absorb 400 kcal (o porţie de tort cu frişcă), pe atât 
de greu se „ard” : pentru asta, ar trebui urcate cele 1.792 de trepte ce duc 
pînă în virful turnului Eiffel ! 

Am calculat pentru dumneavoastră timpul necesar organismului pentru 
a elimina kilocaloriile din cîteva alimente. Iată care sînt aceşti timpi (rotun- 
Jiti în sus sau în jos, după caz), traduşi în minute de mers cu 5,6 km/h, 
de alergare cu 10 km/h, de mers pe bicicletă cu 20 km/h, de urcat scări 
sau de înot. 


Alimente 


Alimente solide: 

1 felie de piine integrală 
1 ou tare 

1 cîrnăcior 

1 ciorchine de struguri (125 g) 
1 linguriţă de maioneză 
60 g brînză 

2 ouă ochiuri 

250 g spaghete 

1/2 pui la rotisor 

200 g cartofi prăjiţi 

200 g friptură de vită 

1 prăjitură cu frişcă 

200 g friptură de porc 
125 g napolitane 

125 g ciocolată 

100 g unt 

Băuturi (1 pahar de 15 cl) : 
Bere de 6° 

Suc de mere 

Coca-Cola 

Lapte integral 

Cafea cu lapte îndulcită 
Suc de struguri 

Vin de 12° 


(Tabel extras din cartea lui L. Faurobert, Culture physique pour nous deux - ed. Amphora.) 

Raţia alimentară cotidiană a unei femei de 40 de ani se situează în 
intervalul 1.700-3.000 kcal. Pare mult şi, cu toate acestea, este o valoare 
atinsă mai repede decît ne închipuim, după cum rezultă din următoarele 
exemple : 

> Un mic dejun compus din: 1 pahar de suc de fructe (100 kcal), 

3 tartine de pîine prăjită (135 kcal), 35 g unt (250 kcal), 1 cană de 
cafea cu lapte îndulcită (200 kcal) vă aduce 685 kcal. 

> O masă compusă din: 2 felii de pîine (130 kcal), 1 ou tare cu 

maioneză (205 kcal), 200 g friptură (370 kcal), 100 g cartofi prăjiţi 
(160 kcal), 60 g brînză (200 kcal), 2 pahare de vin (200 kcal), 
1 cafea îndulcită (22 kcal)... fără nici un fel de aperitiv, fără desert 
şi fără vreun digestiv, vă aduce 1.307 kcal. 

Cifrele grăiesc de la sine: 685 kcal la micul dejun + 1.307 la masa de 
prînz = 1.992 kcal, raţie suficientă deja pentru o femeie sedentară. Nu 
mai rămîne loc pentru încă o masă. Şi totuşi, această femeie va cina şi, 
pentru că nu face destulă mişcare pentru a elimina excedentul, în jurul 
taliei ei se va depune încă puţină grăsime, care cu greu se va lăsa dusă de 
acolo... „J'y suis, j'y reste!”. 

Pentru a „arde” cele 1.307 kcal de la masa de prînz, ar trebui ca femeia 
respectivă : 

> să meargă cu 4,6 km/h timp de 4h 38 min. sau 

> să joace tenis timp de 4h 54 min., sau 

> să alerge cu 10 km/h timp de 3h 2 min., sau 

> să urce scări timp de lh 15 min., sau 

> să înoate cu 3,5 km/h timp de 20 min. 

Toate acestea demonstrează foarte limpede că, dacă nu vă veţi supra- 
veghea îndeaproape, aveţi toate şansele să ajungeţi mai degrabă ca Venus 
din Willendorf decît ca Diana la vînătoare. 


Atenţie şi la alte surprize posibile : sînteţi în vizită la nişte prieteni şi 
staţi de vorbă în jurul unei măsuţe în aşteptarea cinei. Vorbiţi, vorbiţi... şi 
ronţăiţi ! Un whisky (250 kcal), saleuri cu brînză (180 kcal), pateuri cu 
şuncă (130 kcal), arahide (170 kcal) şi alte mizilicuri... Înainte chiar de a 
trece la masă, aţi mîncat deja ca la un prînz copios! Cînd vă veţi lua la 
revedere de la prieteni, veţi avea capul cam greu şi cel puţin 2.000 kcal la 
bord, adică, după o singură masă, raţia alimentară a întregii zile... 


Capitolul 3 


CUM NE APĂRĂNM DE ASALTUL 
CALORIILOR 


De cînd se ştie, femeia s-a privit în oglindă, fie cu încîntare, fie cu 
îngrijorare, dar niciodată cu îngăduinţă. Alături de acest martor, un alt 
instrument a apărut în viaţa femeii: cîntarul „de baie”. Femeia din zilele 
noastre se uită în oglindă, pîndind primul rid sau primul fir de păr alb, 
şi se urcă pe cîntar cu ochii la verdictul de pe cadranul acestuia. Greutatea 
are cel puţin tot atîta importanţă ca şi aspectul feţei şi trebuie urmărită 
la fel de atent. 


1. Problema greutăţii corporale 


Greutatea corporală depinde în primul rînd de temperament (există familii 
de obezi). Unele femei care ţin regimuri de jocheu se îngraşă, în timp ce 
altele îşi păstrează silueta de manechin mîncînd pe săturate. Greutatea 
variază în funcţie de alimentaţie şi, fără ca aceasta să fie o regulă absolută, 
de vîrstă. (Unii autori, de pildă Creff, includ vîrsta în formula de calcul a 
greutăţii ideale.) 


(înălţimea în cm - 100 cm)x9 
10 


Greutatea ideală = + 2 sau 2,5 kg 

În Franţa, greutatea medie a femeii tinde să scadă: | 


Înălţimea în cm 


(Données sociales, 1987) 


Luată izolat, greutatea nu înseamnă nimic ; ea trebuie privită în raport 
cu înălţimea : la aceeaşi greutate de 60 kg, o femeie de 1,58 m şi una de 
1,72 m nu arată la fel. Tabelul de mai jos dă suficiente indicaţii în această 
privinţă (Tamini, Jeannotat, Trublin) : 


Uşoară 


Mijlocie 
Grea 


Toate aceste greutăţi sînt greutăţile corporale normale ale unor femei 
normale. Trebuie însă remarcat faptul că aceste date sînt pur cantitative şi 
nu dau seama de starea de sănătate şi de frumuseţe. Pentru a ne convinge, 
este de ajuns să comparăm două femei cu aceeaşi greutate şi aceeaşi 
înălţime. Una, sportivă, se duce pe jos la serviciu, face înot şi profită de 
orice ocazie ca să facă mişcare. Cealaltă ia liftul pentru două etaje, preferă 
să meargă cu maşina decît pe jos şi să lenevească în pat decit să facă gim- 
nastică dimineaţa. Ce diferenţă ! Cînd le vezi mergînd una lingă cealaltă, 
ai zice că sînt mama cu fiica... 

Tabelul următor, inspirat de marele anatomist şi artist Charles Richer, 
cuprinde cîteva măsuri ale bustului femeii, în funcţie de înălţime : 


Circumferinţa taliei ........... 5 3 68.6 70. 9 73. E 75. 8 
Circumferinţa pieptului 

(sub sîni) memori 69,9 | 71,8 | 73,8 717,7] 79,8 
Circumferinţa şoldurilor...... 90,7 | 93,1 | 95,4 100,2 | 102,7 


Malica to în cm 

a) Din ce se compun aceste kilograme ? 


Din muşchi (mai denşi) sau din grăsime (mai voluminoasă) ? Cam o treime 
din greutatea corporală este dată de viscere, schelet şi sînge. Restul sînt 
muşchi şi grăsime. La o femeie de 65 kg, greutatea muşchilor reprezintă 
aproximativ 35% din greutatea totală, ceea ce echivalează cu mai puţin de 
23 kg. Munca la cîmp sau în fabrică, practicarea sportului pot mări această 
greutate, dar niciodată într-o proporţie foarte mare. Cu o singură excepţie : 
aşa-zisa modă a body-building-ului feminin, care provine din Statele Unite 
şi care face din femeie echivalentul binecunoscutului „superman”. Prin 
dispariţia grăsimilor şi hipertrofierea muşchilor, greutatea acestora din 
urmă se poate dubla; nu cred că asta vă doriţi! 

Grăsimile reprezintă 28% din greutatea corpului, ceea ce înseamnă 
(tot pentru o femeie de 65 kg) puţin peste 18 kg. Dat fiind însă faptul că 
orice aliment care nu este „ars” în organism se transformă în ţesut adipos, 
acesta poate atinge proporţii monstruoase, dublînd sau triplînd greutatea 
corpului. Constatăm acest lucru la femeile care urmează cure în staţiunile 
termale, pentru a-şi trata obezitatea ; ajungi să te întrebi cum pot duce 
picioarele lor atîta greutate ! 


b) Cum sînt repartizate aceste kilograme ? 


La femeie, paniculul adipos este altfel repartizat decît la bărbat. Această 
repartizare diferită este un lucru normal şi dă siluetei feminine specificul 
ei. Cînd însă femeia se îngraşă, grăsimile excedentare se vor depune în 
jurul taliei şi sub talie, dînd naştere cutelor de grăsime. Trebuie ştiut că 
fiecare dintre noi vine pe lume cu un contingent propriu de celule grase 
(adipocite) şi că acesta nu va creşte pe parcursul vieţii. Fiecare dintre 
aceste celule se va umple cu grăsime din cauza sedentarismului, a unei 
alimentaţii greşite sau în caz de perturbări psihice. Ele se umflă ca nişte 
balonaşe a căror masă va forma cutele de grăsime de care vorbeam. 
Un regim de slăbire bine gîndit poate goli toate aceste adipocite, dar 
pereţii lor, care s-au întins, sînt pregătiţi să primească iar grăsimile, la cea 
mai mică abatere de la regim... Stimată doamnă, silueta şi frumuseţea 
dumneavoastră depind de răspunsurile pe care le veţi da la următoarele 
două întrebări: din ce se compun kilogramele dumneavoastră? Cum 
sînt ele repartizate ? 


46 TÎNĂRĂ ŞI FRUMOASĂ DUPĂ 40 DE ANI! 


Grosimi normale ale paniculului adipos la bărbat (stînga) 
şi la femeie (dreapta) - după Friedrich 


Supravegheaţi-vă, aşadar, greutatea, dar în mod raţional: cu acelaşi 
cîntar, la aceeaşi oră, în ţinută sumară, cu vezica şi intestinele golite, 
înainte de micul dejun. Această supraveghere nu trebuie să devină o 
obsesie : o dată pe săptămînă este de ajuns. Trasaţi însă curba greutăţii pe 
o foaie de hîrtie milimetrică, pentru a vă urmări astfel progresele. 

c) Dacă aveţi îndoieli, ciupiţi-vă ! 


După cum cu o floare nu se face primăvară, tot astfel, primul kilogram 
excedentar nu înseamnă obezitate. Dacă luăm puţin în greutate în timpul 
iernii, zilele frumoase readuc, în general, lucrurile la normal. Dar, pentru 
că aţi împlinit 40 de ani, trebuie să priviţi acest prim kilogram, acest 
intrus, ca pe un semn premergător al unei posibile şi serioase îngrăşări. Lui 
trebuie aşadar să-i veniţi de hac. Dacă nu veţi ţine seama de acest aver- 
tisment, fusta de anul trecut, pe care n-o mai puteţi închide, vă va aminti 
de pericolul ce vă paşte. 


Creşterea în greutate, anticamera obezității, vă pîndeşte la începutul 
unei perioade de mari transformări hormonale. Dacă ne luăm după 
statistici, 25% dintre femeile de peste 16 ani (adică una din patru) sînt 
obeze, adică au o greutate cu 10% mai mare decît cea normală. 

Vreţi să ştiţi unde vă aflaţi ? Există o cale simplă de a verifica dacă 
sînteţi supraponderală : măsurarea pliului cutanat (aşa-riumitul pinch-test 
al americanilor), format între ultima coastă şi creasta iliacă. Grosimea lui 
normală este de 5-7 mm, dar este excesivă peste 10 mm, alarmantă peste 
20 mm, şi periculoasă peste 40 mm. Practic, este de ajuns să învăţaţi, prin 
antrenament, să apreciaţi grosimea unei cărţi de 2,5 cm. Un mijloc şi mai 
simplu este acela de a folosi un cîrlig de rufe obişnuit; după opinia lui 
Morenhouse, un pliu cutanat de 2,5 cm grosime echivalează, la omul 
adult, cu 18 kg de materii grase pe ansamblul corpului, iar fiecare sfert de 
inch (6,25 mm) reprezintă 4,5 kg de grăsime în plus. 

2. Pericolele surplusului de greutate 


Aţi accepta să trăiţi în permanenţă cu un sac de 10, 20 sau 30 kg în 
spinare ? La această corvoadă sînt obligate femeile care s-au lăsat prinse în 
capcană mîncînd mai mult decît era cazul, şi care au făcut din ședentarism 
modul lor obişnuit de viaţă. Este unul dintre cele mai sigure mijloace 
de avă scurta zilele, căci surplusul de greutate, ca orice bagaj exce- 
dentar, costă scump. 


a) Cunoaşteţi vreun obez centenar ? 


S-a constatat că mortalitatea creşte cu 54% dacă surplusul de greutate este 
de 35-50% şi cu 130-182% dacă surplusul este de 50-74%. Surplusul de 
greutate obligă aparatul locomotor (oasele, articulațiile, muşchii şi liga- 
mentele) la o oboseală suplimentară, striveşte vertebrele şi discurile 
vertebrale, brutalizează articulațiile şoldurilor, genunchilor şi gleznelor, 
întinde ligamentele şi surmenează muşchii, expunînd la riscul apariţiei 
platfusului, a genunchiului valgum şi a cifozei dorsale. 

Surplusul de greutate surmenează primejdios blocul cardio- 
-pulmonar : inima este obligată să presteze o muncă suplimentară (de la 
15 la 20%, cînd surplusul este de 10-30 kg). Plămînii rămîn fără aer la cel 
mai mic efort (urcatul scărilor taie respiraţia). 

Dar, mai presus de toate, are repercusiuni destul de grave asupra 
moralului: îi creează femeii complexe dureroase. Femeia îşi compară 
imaginea de azi cu cea care era ieri - nu mai poate purta pantaloni mulaţi, 
fuste strînse în talie... Este condamnată la rochii drepte şi la bluze largi, şi 
se sfieşte să apară în costum de baie pe plajă. Toate acestea duc la pierderea 
încrederii în sine, iar femeii i se poate chiar face silă de propria persoană. 
Va trebui deci încă de la început, încă de la primul kilogram în plus, să 
lupte împotriva acestei suprasarcini de grăsime, care-i otrăveşte şi îi 
scurtează viaţa. Dacă un surplus de greutate important a apucat să se 
instaleze, această luptă devine chiar o urgenţă. 


b) Să spunem „da ” plăcerii de a mînca ! 


Cînd te-ai învăţat cu bunătăţile culinare, este foarte greu să te lipseşti de 
ele. Dar cine vă cere un asemenea sacrificiu? Există astăzi o gastronomie 
dietetică delicioasă, în care se remarcă şi cei mai mari bucătari. 

Institutul Pasteur din Lille, al cărui serviciu de nutriţie este condus de 
doctorul Lecerf, a pus la punct, începînd din 1983, un „meniu alternativ” 
ovo-lacto-vegetarian ; societatea Sodexho, care gestionează foarte multe 
cantine-restaurant, difuzează aceste meniuri numite „meniuri verzi”. 


Adrese utile : 

> Institut Pasteur: 1, rue du Professeur-Calmette, 59.000 Lille ; 
> S.H.R.: 343, bd. Romain-Rolland, 13009 Marseille ; 

> Sodexho: 1, av. Niepce, 78180 Montigny-le-Bretonneux. 


Edulcoranţii (înlocuitorii de zahăr): în Franţa, legislaţia privitoare la 
utilizarea lor s-a schimbat. Legea din 5 ianuarie 1988 autorizează între- 
buinţarea în alimentaţie a trei edulcoranţi : | 

> zaharina, care are o putere de îndulcire de 400 de ori mâi mare 

decît zahărul. De mai mulţi ani, întrebuinţarea ei se răspîndise în 
Franţa, deşi fabricanţii din industria alimentară nu aveau voie s-o 
folosească pentru îndulcirea preparatelor lor. În Franţa (spre deose- 
bire de Statele Unite), zaharina nu s-a bucurat niciodată de prea 
mult succes, deoarece lasă în gură un gust neplăcut, amărui; multă 
vreme s-a spus că ar fi cancerigenă, ceea ce nu este adevărat. 

> aspartamul, care are o putere de îndulcire de 200 de ori mai mare 

decît zahărul şi a cărui vînzare s-a generalizat, începînd cu 1988, în 
toate supermagazinele, sub formă de comprimate (un comprimat 
înlocuieşte un cub de zahăr) sau de pudră. Aspartamul este comer- 
cializat de numeroase societăţi sub diferite denumiri. El este mai 
apreciat decît zaharina, deoarece nu lasă acel gust amărui în gură, 
dar prezintă totuşi două inconveniente : nu poate fi folosit la gătit şi 
este contraindicat la bolnavii suferinzi de fenilcetonurie. 

> acesulfamul K, a cărui putere de îndulcire este egală cu a asparta- 

mului, dar care este stabil la căldură şi nu este metabolizat de 
organism. 


Ceea ce face atractivi aceşti edulcoranţi este puterea lor de îndulcire, 
mult superioară puterii de îndulcire a zahărului (de trestie sau de sfeclă). 
O cantitate foarte mică este suficientă pentru a îndulci o băutură (cel mai 
adesea, cafeaua) sau orice aliment în care pot fi incorporaţi. De aceea, 
toate regimurile alimentare de slăbire preconizează înlocuirea zahărului cu 
edulcoranţi, a căror valoare calorică este aproape nulă. 


Preparatele uşoare (fr. allégé, engl. light) se găsesc, de cîţiva ani, fie 
la raioanele de produse congelate, fie sub formă de produse proaspete, 
ambalate în vid. Sînt semipreparate complete, care respectă un anumit 

echilibru nutriţional (prin proporţia de glucide, lipide şi protide) şi care 
trebuie doar încălzite. Prin urmare, sînt foarte practice. 

Sub formă de „porţii pentru o singură persoană” şi sărace în calorii, 
în comparaţie cu mîncărurile gătite tradiţionale (datorită ingredientelor 
folosite), aceste preparate au cu mult sub pragul de 300 calorii/porţie. Se 
adresează, evident, femeilor şi bărbaţilor îngrijoraţi de silueta lor, în general 
celor din mediul urban, care, neavînd timp să gătească, au nevoie de o cale 
rapidă şi uşoară de a se hrăni, fără însă a pierde plăcerea gustului (aceste 
mîncăruri au, în general, un gust plăcut, ingredientele fiind combinate 
într-un mod inventiv). 

Din păcate, ele sînt cam scumpe, dar 
reprezintă o alternativă interesantă la mono- 
tonia meselor de obicei „sacrificate”, pe 
care le luăm singuri, în grabă: hamburgeri, 
sandvişuri, gustări, pizza etc., care îngreu- 
nează stomacul pentru tot restul zilei. 


Băuturile light s-au înmulţit în Franţa o dată cu schimbarea legislaţiei 
privitoare la folosirea edulcoranţilor în alimentaţie, graţie unei campanii 
publicitare susţinute. Magazinele sînt pline de astfel de băuturi, tot mai 
numeroase: Orangina light, Coca-Cola light, Oasis sport etc. Numele 
indică „ţinta” vizată, aşa că fiecare potenţială consumatoare se poate 
orienta uşor. 

Aceste băuturi „uşoare”, adică sărace în calorii, nu mai folosesc zahăr, 
ci doar edulcoranţi, îndeosebi aspartam. Ele conţin în general 10 calorii/ 
100 ml, foarte puţin în comparaţie cu băuturile tradiţionale carbogazoase 
dulci. Există şi bere light, cu valoare calorică scăzută, săracă în alcool 
(doar cca 3°), cum ar fi berea Kronenburg light sau berea „33” extralight..., 
precum şi berea fără alcool (sub 1°) şi cu valoare energetică şi mai scăzută. 

Indiferent de motivaţia dumneavoastră sau de regimul alimentar pe 
care-l urmaţi, nu este greu să vă schimbaţi obiceiurile în ceea ce priveşte 
consumul de băuturi : este de ajuns să citiţi cu mai multă atenţie etichetele 
atunci cînd vă faceţi cumpărăturile, pentru a descoperi produsele cu mai 
puţine glucide şi calorii. Proprietăţile organoleptice ale acestor băuturi 
„uşoare” sînt cît se poate de satisfăcătoare. Gîndiţi-vă la ele şi pentru copiii 
dumneavoastră ; pentru că nu trebuie uitat că prostul obicei de a consuma 
prea mult zahăr şi prea multe dulciuri se capătă în copilărie. 


Au apărut pe piaţă noile iaurturi... Au culoare de iaurt, miros şi gust 
de iaurt, dar nu sînt iaurturi, în sensul strict al legislaţiei, fabricanţii 
neavînd de altfel dreptul de a numi aceste produse „iaurturi”. 

Dată fiind noutatea lor, succesul comercial al acestor iaurturi este 
remarcabil, cu atît mai mult cu cît ele au reale proprietăţi terapeutice : 
tulpina bacteriană din care se fabrică, bifidobacterium longum (numit mai 
simplu „bifidus activ”), este prezentă în mod natural în cantitate mare în 
tubul digestiv al sugarilor hrăniţi la sîn. O serie de studii clinice au 
demonstrat importanţa ei în tranzitul intenstinal şi în protejarea florei 
bacteriene intestinale atunci cînd se urmează un tratament cu antibiotice. 


Brînzeturile uşoare. Nu trece o săptămînă fără să apară pe piaţă un nou 
sortiment de brînză, brînzeturile uşoare bucurîndu-se de mare succes 
datorită savoarei lor deosebite. 

Indiferent de categorie, toate aceste brînzeturi sînt sărace în grăsimi, 
conţinutul lor în lipide fiind mult sub 15%, ceea ce reduce simţitor valoarea 
lor energetică. Nu ezitaţi să le descoperiţi, pentru a vă menţine silueta, 
forma şi sănătatea. 


3. Gestionarea caloriilor 


La 40 de ani, ştiţi probabil ce este un buget, de vreme ce aţi învăţat, pînă 
la această vîrstă, cum să gospodăriţi banii casei: pentru hrană, pentru 
îmbrăcăminte, pentru diverse alte cheltuieli, pe lîngă facturile inevitabile 
(impozite, întreţinere, curent electric, gaze...). Ceea ce rămîne este pus 
deoparte pentru eventualele situaţii neplăcute sau pentru distracţii şi con- 
cedii. Ceea ce aţi învăţat să faceţi cu banii trebuie acum să faceţi cu 
alimentele, adică să vă gospodăriţi cît mai bine bugetul energetic. 


a) Rubrica „cheltuieli” 


Dintre cheltuielile cărora trebuie să le faceţi faţă, unele sînt permanente - 
cele indispensabile pentru a vă menţine în viaţă. Chiar şi atunci cînd 
dormiţi adînc, celulele dumneavoastră funcţionează : inima bate, plămînii 
respiră... 24 de ore din 24, fără o singură clipă de răgaz. Acest ansamblu 
de cheltuieli vă costă 1.300-1.500 kcal/zi. Nu se pune problema să le 
reduceţi, pentru că de ele depinde viaţa dumneavoastră ; aceasta este prima 
„rubrică” din buget, minimul vital fiziologic. Iată la cît se cifrează el în 
kilocalorii, pentru o femeie de 40 de ani, în funcţie de greutate: 

Aceste cheltuieli de fond sînt uneori numite metabolism de bază. Dacă 
această primă rubrică nu poate fi comprimată fără a vă expune la riscuri 
(de exemplu, greva foamei), pentru următoarele două, lucrurile stau altfel. 

Prima o reprezintă cheltuiala calorică necesară pentru a vă menţine 
temperatura corpului la 37°. Dacă ar trebui să vă apăraţi de un ger aspru, 
aceste cheltuieli ar putea fi foarte mari; în zonele temperate însă, unde 
beneficiaţi de confort termic, ele sînt practic nule. 


Alegerea care se impune: la stînga (1), 
raţia alimentară şi exerciţiul fizic se echili- 
brează ; nu există riscul vreunui surplus de 
greutate. La dreapta (2), raţia alimentară este 
net superioară cheltuielilor fizice ; tot ceea ce 
nu este folosit se va transforma în grăsimi, pri- 
mul pas spre obezitate. 


E 

ia 

Nu este cazul celei de-a treia rubrici, care este la fel de importantă - 
uneori chiar mai importantă - ca prima. De cum vă sculați şi vă puneţi în 
mişcare, contorul de kilocalorii începe să se învîrtă, uneori chiar foarte 
repede. Iată cîteva exemple (în kcal/min) : 


> Ridicarea în picioare .......men nan an ae AET eee 1,2 
> 'Bătutul la maşină: ace inapoi ae ce aaa cd aaa 23 daia aia o arin ea 1,4 
J i Cusutul. scie eta ceia i Samael zeta aaa Date aaa Dada n ui oala 1,3-1,6 
> “Găleatul:rufelor:; ete le aa mii Da Dia a 9 03 ca a diana ut a 3,6-4,2 
>" Făcutul patului. n noaptea dorea aceia d sata a Et at aa da E 3,7-3,8 
>: Mersul Meet ei aeeoa aa aa Data 0 Iul fa o iata ia 2,8 
> Mersul pe bicicletă (cu 20 km/h)... eee 6,9 
>.  AlErpăre UŞOaTă sis ce doze cina dea tă ca d aaa la a aa tc i i 12 
> Alergare rapidă ........... i ale d Actii damă site ai aia înc Pat dă 15 
S Inot (crau aooaa e DIE a a a AD RONI ih 26 


Iată costul în energie al cîtorva profesii feminine (după Lang, Rauke, 
Lehmann) în 24 de ore: 
> Secretară, contabilă, dactilografă (şezînd, muncă manuală uşoară) : 
2.000 kcal. 
> Coafeză, vînzătoare, stewardesă (în picioare, muncă manuală uşoară 
cu mers): 2.250 kcal. 
Medic, decoratoare (muncă manuală uşoară cu mers): 2.500 kcal. 


v 

> Poştăriţă (muncă fizică uşoară cu urcat de scări): 2.750 kcal. 
> Femeie de serviciu, chineziterapeută (în picioare, muncă manuală : 
3.000 kcal. 


Acestea sînt nişte date medii, căci, pentru aceeaşi activitate, puteţi 
cheltui mai multă sau mai puţină energie, în funcţie de cît sînteţi de 
antrenată sau de bine organizată; vorba sportivilor: „chestie de stil”. 
Oricum, fie că sînteţi sedentară, fie că desfăşuraţi o activitate medie sau 
că prestaţi o muncă grea, va trebuie să plătiţi o factură care se va ridica 
de la 500 la 1.500 kcal/zi, pe lîngă cele cca 1.500 kcal/zi ale metabo- 
lismului de bază. 


b) Cum să slăbim inteligent 


Puteţi pierde uşor nişte kilograme, dacă veţi urma regimul care vi se 
potriveşte. Trebuie doar să respectaţi trei condiţii : 

1. Să fiți cu adevărat hotărită: indiferent de ce vreţi să ţineţi regim (ca 
să vă recăpătaţi sănătatea grav alterată de excesul ponderal, ca să plăceţi 
celui pe care-l iubiţi sau pur şi simplu din silă faţă de propria dumnea- 
voastră persoană), dacă nu aveţi o reală motivaţie, mai bine nu începeţi. 
Să abordaţi cu optimism această perioadă de mai multe săptămîni sau 
luni, considerînd-o un prilej de a întineri, de a vă regăsi pofta de viaţă 
Şi bucuria de a trăi, şi nu ca pe o sarcină care vă repugnă, impusă de 
cineva din afară. 


N 


3. Să începeţi prin a consulta un medic specialist sau un dietetician care 
vă va alcătui regimul ţinînd seama de valorile colesterolului, triglice- 
ridelor, glicemiei... Numai cu aceste rezultate în faţă medicul va putea 
stabili exact regimul potrivit pentru dumneavoastră. 


Un regim nu se ţine oricum; trebuie urmărită eliminarea grăsimilor 
fără distrugerea ţesuturilor nobile. Cînd alimentaţia este insuficientă, „orga- 
nismul reacţionează făcînd apel la rezervele sale de lipide, glucide şi 
protide pentru a suplini deficitul energetic. Trebuie deci adoptat un regim 
cu un aport energetic insuficient, dar totodată echilibrat, în aşa fel încît 
cantitatea de protide luate de la organism să fie practic nesemnificativă şi 
să nu se ajungă, în urma regimului, la o slăbire a forţelor” (Van Noorden 
şi Labbé). De aceea, în orice cură de slăbire serioasă: 

>  Raţia nu trebuie redusă cu mai mult de o treime, de exemplu, de la 

2.400 kcal la 1.600 kcal. 

> Aportul protidic trebuie simţitor mărit (100-120 g/zi). 
> Exerciţiile musculare uşoare, dar sistematice, sînt necesare pentru o 
mai bună fixare a protidelor. 


În sfirşit, un bun regim de slăbire trebuie compus în aşa fel încît să nu 
vă fie niciodată foame între mese. Acestea trebuie să fie în număr de trei 
pe zi, iar anumite alimente se pot mînca fără restricţie. Femeile care au 
experimentat un asemenea regim au descoperit că multe dintre mîncărurile 
gătite fără nici un fel de grăsime sînt la fel de gustoase - şi uneori 
mai gustoase - ca mîncărurile gătite în mod tradiţional. La început vă va fi 
poate greu, căci nu scăpăm 
uşor de obiceiuri, dar, cînd 
acul cîntarului va arăta în 
fiecare săptămînă cu un 
kilogram mai puţin, vă veţi 
simţi încurajată să continuaţi. 


4. Cum scăpăm de celulită 


Obsesia, coşmarul multor femei este celulita, adică acea acumulare de 
perniţe de grăsime, pe cît de dizgraţioase, pe atît de inutile şi care, treptat, 
deformează silueta. Celulita nu este o fatalitate; ea poate fi oprită şi 
învinsă. Ce arme au astăzi la dispoziţie femeile ? Pe lîngă regimurile de 
slăbire care reduc aporturile calorice alimentare şi care, bine calculate, au 
efecte spectaculoase în privinţa surplusului de greutate, există astăzi tehnici 
care combat răul local : 


- Tratamentul cu ozon: contrar părerii generale, multe femei obeze 
nu respiră greu pentru că sînt grase, ci sînt grase pentru că nu respiră bine. 
Această respiraţie insuficientă compromite oxigenarea celulelor, iar apa şi 
deşeurile sînt eliminate mai greu. Or, se ştie că ozonul — care a fost numit 
„superoxigen” (G. Lyon) - are o foarte mare putere oxidantă şi că, pe de 
altă parte, grăsimile sînt mari amatoare de ozon. De aici, ideea de a trata 
celulita prin injecții cu ozon. Tehnica folosită (Haddad) este mezoterapia!, 
care constă în multiple mici injecții la nivelul perniţelor de grăsime. Este 
nevoie de mai multe serii de şedinţe, dar riscurile sînt nule, iar rezultatele, 
remarcabile. 


1. Vezi lucrarea doctorilor Serge Hosana, Jacques Le Coz, Gérard Mâdioni şi 
Jean-Claude Pichard, Mesorherapie : médecine de pointe (ed. Dangles). 

Schema unei invazii... 


Mici picături de grăsime intră prin efracţie în unele dintre celulele 
corpului dumneavoastră : sînt grăsimile lipidelor şi glucidelor pe care 
nu le-aţi folosit. Ele se infiltrează aproape clandestin şi, la început, stau 
cuminţi (a). Apoi se unesc cu noile sosite (b) şi fuzionează într-o 
singură globulă, care se umflă ca un balon (c). Împingînd citoplasma (2) 
şi nucleul (1), această globulă ajunge să ocupe aproape toată celula (d) ; 
este începutul celulitei... 


1: nucleu; 2: citoplasmă 


Constituite în grupuri, aceste celule vor forma țesutul adipos, care 
asediază stratul profund al pielii. 


În final, milioane de balonaşe de grăsime cuceresc poziţiile strategice 
ale siluetei dumneavoastră, acolo unde v-aţi dori cel mai puţin. 


- Drenajul limfatic : cînd vorbim despre circulaţie, în general nu ne 
gîndim la limfă, care joacă, printre altele, un important rol antiinfecţios. 
Limfa este un lichid asemănător plasmei: sîngelui, dar care conţine globule 
albe : limfocitele. Originalitatea reţelei limfatice rezidă în ganglionii ei, în 
care se distrug germenii infecţioşi şi în care se formează noile celule, 
soldaţii organismului. Circulaţia limfei, care nu beneficiază de o pompă 
analoagă inimii, se face mai lent, deci este bine să fie stimulată. Este exact 
ceea ce fac drenajele limfatice - nişte masaje speciale, cu efect de pompă, 
care permit ca fluidul interstiţial să fie împins cu mai multă forţă spre 
emonctorii şi să fie regenerat. Rezultatele acestui drenaj sînt excelente. 

- Liposucţiunea : există în sfîrşit o cale de a elimina definitiv cutele de 
grăsime. În vreme ce tehnicile precedente golesc numai adipocitele, care, 
la cel mai mic derapaj alimentar, se umplu din nou de grăsime, lipo- 
sucţiunea vă scapă definitiv de ea. Este deci un tratament radical. Grăsimile 
excedentare sînt practic pompate în afara organismului, în timp ce grăsimile 
fiziologice rămîn neatinse, pentru a se evita riscurile obţinerii unui efect 
foarte nedorit, acela de „tablă ondulată”. 


Aceste trei moduri de tratare a celulitei nu trebuie aplicate decît de 
specialişti şi, din această pricină, sînt destul de scumpe. În majoritatea 
cazurilor însă, un regim alimentar individualizat şi masaje locale sînt 
suficiente. i 


Plante şi suplimente alimentare pentru slăbit 


y 


La sculare (înainte de micul dejun): se bea o infuzie dintr-un 

amestec de scai, pir şi crețuşcă. Suplimentar, se iau 2 gelule de 

laminaria şi 2 gelule de coada-calului. 

> La ora 10: se bea un pahar mare de suc de legume: ţelină şi 
hasmaţuchi. 

> La prînz: cu 1/2 de oră înainte de masă, se iau 3 gelule de spirulină. 

La începutul mesei, 1 fiolă de suc de mesteacăn şi 4 picături de 

esenţă : lămîie, ceapă, levănţică, tarhon (cîte o picătură din fiecare). 

La ora 16: se bea un pahar mare de suc de fructe: mere, struguri, 

coacăze negre sau cireşe. 

La cină : cu 1/2 de oră înainte de masă, se iau 3 gelule de spirulină. 

La începutul mesei, i fiolă de suc de mărar şi 2 comprimate de 

agar-agar. 

La culcare : se bea o cană mare de decoct de coajă de tei. 


Y 


Yv 


Cremă de slăbit cu efect anticelulitic 


Se prepară seara. Într-un vas pus în bain-marie, se amestecă cu 
atenție următoarele ingrediente, dînd focul din ce în ce mai tare : 100 g 
unt de karité + 15 g iederă + 10 g coada-calului + 10 g creţuşcă. Se ia 
de pe foc şi se adaugă conținutul a 10 gelule de fucus + 10 gelule de 
laminaria. 

Se lasă la macerat toată noaptea, iar dimineaţa preparatul (care, prin 
răcire, s-a întărit) se încălzeşte. Cînd redevine lichid, se filtrează printr-o 
sită, presîndu-se bine ingredientele. Produsul obţinut se păstrează la 
frigider, ca să-şi menţină consistenţa cremoasă pe durata utilizării. 
Crema se aplică de două ori pe zi, pe zonele afectate de celulită. 


Capitolul 4 


OBOSEALA: REZOLVĂRI FALSE 
LA O PROBLEMĂ ADEVĂRATĂ 


1. Nu mai pot! 


Vă întoarceţi seara acasă, după o zi de muncă. Aici vă aşteaptă multe alte 
treburi; de-abia cînd vă puteţi în sfîrşit destinde, vă daţi seama cît de 
obosită sînteţi. Este nbrmal, de vreme ce oboseala este preţul activităţii. 
Oboseala este semnalul de alarmă care avertizează organismul că trebuie să 
se odihnească. Este consecinţa muncii depuse şi trebuie urmată de un somn 
reparator, pentru ca deşeurile activităţii musculare să poată fi eliminate. 
Oboseala este necesară pentru buna funcţionare a organismului, dar, cînd 
depăşeşte un anumit prag, duce la surmenaj şi insomnie. 

Senzaţia de epuizare, lipsa de chef şi de interes pentru muncă, durerile 
de cap, iritabilitatea, insomnia şi pierderea poftei de mîncare sînt simptome 
ale oboselii fizice. Este oboseala pe care o resimţiţi de pildă la munte, după 
prima zi de schi, dacă nu sînteţi suficient de antrenată. Ea se datoreşte 
toxinelor de efort, care întăresc şi umflă muşchii. Prin acumulare, această 
oboseală duce la instalarea unor dureri în tot corpul, şi apoi la surmenajul 
acut şi cronic. Ea nu depinde numai de intensitatea, de natura şi de durata 
muncii, ci şi de o serie de factori externi: zgomotul, frigul (sau căldura), 
climatul psihologic, foamea (sau, dimpotrivă, supraîncărcarea stomacului). 


Oboseala fizică se complică uneori, mai ales la oraş, cu oboseala 
auditivă. Într-un mediu zgomotos, urechea începe să nu mai perceapă 
vocile subţiri, sunetele AscaNIe, apoi vocea normală. În acelaşi timp, 
urechile încep să vijiie şi să ţiuie!. Această oboseală se adaugă la oboseala 


1. Vezi André Passebecq, Maladies des oreilles et surdité : traitements naturels 
(ed. Dangles). 

musculară şi duce curînd la dureri de cap, nevralgii şi chiar la tulburări 
mintale. Riscul de accidente creşte, iar randamentul muncii scade. În 
unele meserii, se instalează surzenia profesională. Ochii, prin care primim 
majoritatea informaţiilor, contribuie şi ei la oboseala generală. Îi simţim 
grei, fierbinţi, avem senzaţia de înţepături şi de arsuri, iar pleoapele se 
umflă. Privirea se fixează din ce în ce mai greu asupra obiectelor, care se 
văd înceţoşat? . Astăzi, femeile care lucrează sînt în permanenţă expuse la 
această formă de oboseală: supravegherea unor mecanisme rapide, cen- 
tralele telefonice, ecranele calculatoarelor - iar seara, televizorul. Luminile 
puternice, colorate, contrastante ale vitrinelor şi reclamelor de pe stradă 
contribuie şi ele la instalarea oboselii oculare. 


Plante şi suplimente alimentare împotriva oboselii 


La sculare : pe stomacul gol, 1 fiolă de ginseng şi o infuzie dintr-un 
amestec de rozmarin + cimbru, îndulcit cu 1 lingură de miere de 
cimbrişor + 3 picături de esenţă de mentă.” 

La ora 10: 1 fiolă de lăptişor de matcă. 

La prînz : înainte de masă, 1 flacon de apă de mare (sau de plasmă 
Quinton). În timpul mesei, 2 gelule de germeni de griu + 2 com- 
primate de acerola. 

La ora 16: 1 lingură de polen boabe. 

La cină: înainte de masă, 25 picături de extract de corn de cerb 
(Pantocrin). În timpul mesei, 2 gelule de cynorhodon. 

La culcare : 2 capsule de Garum armoricum (Stabilium) şi o infuzie 
dintr-un amestec de rozmarin + cimbru + cimbrişor + salvie, 
îndulcită cu 1 lingură de miere de portocal + 1 picătură de esenţă 
de ghimbir. 


În sfîrşit, la fel ca şi vibraţiile sonore sau luminoase, vibraţiile transmise 
organismului de mijloacele de transport completează acest ansamblu de 
agresiuni. Femeile care merg de obicei cu maşina se expun la dureri 
vertebrale (îndeosebi la nivel dorso-lombar) şi la agravarea unor leziuni 
deja existente. 

Împotriva oboselii nu există decît un singur remediu: odihna. Tim- 
pul de odihnă va trebui să fie puţin mai lung la femeia care a împlinit 40 de 
ani căci, după această vîrstă, capacitatea de recuperare este mai scăzută. 
Pauzele, perioadele de destindere sînt absolut indispensabile : este vital să 
vi le acordaţi. 


2. Vezi A. şi J. Passebecg, La Sante de vos yeux (ed. Dangles). 

2. Sub tirul stresului 


Constatăm un lucru în fiecare zi, mai ales la oraş: viaţa modernă este 
extrem de solicitantă pentru sistemul nervos, care este supus agresiunilor 
mediului de mii de ori pe zi. Aceste agresiuni poartă numele de stres. 
Există stresuri pozitive: veştile bune, întîlnirile cu prietenii, bucuriile 
vieţii de familie, succesele profesionale... Mai numeroase sînt însă stresurile 
care vă rănesc în viaţa fizică, sentimentală, familială sau 
profesională : boli, accidente, despărţiri, doliu, singurătate, RN 
probleme cu copiii, şomaj... ca să nu le amintim decît pe D 
cele mai importante. ” 

Stresul poate chiar omorî. Impactul unor evenimente p 
dureroase este uneori tragic ; cei care nu pot trece peste ceea P 
ce li se întîmplă ajung la sinucidere. Din fericire, nu toate 
stresurile care ne asaltează sînt atât de funeste ! Toate însă ne 
agresează sensibilitatea. 


Indiferent dacă este vorba de lucruri plăcute sau dureroase, psihicul 
nostru reacţionează şi trebuie să se refacă ori de cîte ori este confruntat 
cu un nou eveniment : o discuţie în contradictoriu cu şeful, o neînțelegere 
cu soţul, o supărare pricinuită de copii etc. 


Atacul stresurilor şi reacţiile organismului 


În partea stîngă a schemei, săgețile negre reprezintă stresurile, mai 
mult sau mai puţin importante, care vă asaltează pe parcursul zilei. Ele 
forţează frontul de apărare al organismului, trasat cu o linie dublă gri. 
Unele stresuri îl afectează puţin, altele ajung chiar să-l spargă... De sus 
în jos, cu titlu de exemplu: 

: o discuţie furtunoasă cu colegii. 

: 0 gripă care vă ţintuieşte la pat mai multe zile. 
: O arsură uşoară, cînd aţi scos o tavă din cuptor. 
: 0 veste bună la care nu mai speraţi. 

: o concediere care vă lasă pe drumuri. 

: pierderea autobuzului, cînd sînteţi grăbită. 

În partea dreaptă a figurii, săgețile albe repre- 
zintă reacţiile organismului la stresuri ; reacţiile sînt 
proporţionale cu stresurile, iar totalul lor constituie 
oboseala nervoasă de peste zi. 


NU PUHPNRN= 

Ansamblul acestor reechilibrări nervoase reprezintă forma de oboseală 
specifică lumii de azi, care duce de atitea ori la insomnie şi depresie. 
Fiecare dintre noi are, din fericire, o capacitate de adaptare care-i 
permite să facă faţă, într-un mod mai mult sau mai puţin fericit, hărţuielii 
cotidiene care-i ameninţă echilibrul, sănătatea sau chiar viaţa. Printr-o 
mobilizare imediată a resurselor fiziologice, omul rezistă acestor repetate 
asalturi : ne înroşim de plăcere, ne trec toate apele sau ne îngălbenim de 
frică, tremurăm de groază sau sărim în sus de bucurie, ni se pune un nod 
în git sau avem crampe la stomac. Transformări importante au loc în 
interiorul nostru, în privinţa tensiunii arteriale, a secreţiilor hormonale, a 
contracţiilor sau dilatării capilarelor sanguine, a peristaltismului intestinal... 
Cită vreme victoria este de partea organismului, stresurile pot fi considerate 
„sarea şi piperul vieţii”, căci ele întreţin mecanismele de apărare. Dacă 
însă aceste mecanisme sînt suprasolicitate, stresurile devin nocive, provoacă 
tulburări cardiace sau hormonale, grăbesc îmbătrînirea şi scurtează viaţa”. 


Plante şi suplimente alimentare împotriva insomniei şi a stresului. 
(surmenaj, anxietate, angoasă, nervozitate...) . | 


La sculare : 1 capsulă de Garum armoricum (Stabilium) şi o infuzie 
dintr-un amestec de păducel şi levănţică, îndulcită cu 1 linguriţă de 
miere de tei + 2 picături de esenţă de busuioc. 

La prînz: 1 capsulă de Garum armoricum (Stabilium). În timpul 
mesei, se iau 2 gelule de hamei. La sfirşitul mesei, o infuzie dintr-un 


amestec de verbină şi roiniţă, îndulcită cu 1 linguriţă de miere de 
portocal + 2 picături de esenţă de maghiran. 

La cină: 1 capsulă de Garum armoricum (Stabilium). În timpul 
mesei, se iau două gelule dè ulei, de luminiţă. 

La culcare : o infuzie dintr-un amestec de tei şi floare de portocal, 
îndulcită cu 1 linguriţă de miere de levănţincă + 1 picătură de 
esenţă de muşeţel. 


3. Soluţiile periculoase 


Dintotdeauna omul a apelat la substanţe psihotrope pentru a-şi depăşi 
„limitele” în mod artificial. Cu trei mii de ani înaintea erei noastre, o 
pictură îl înfăţişa pe împăratul Chinei mestecind un fir dintr-o plantă ce 


3. Vezi Bruno Comby, Stress-control (ed. Dangles). 

conținea efedrină, pentru a se putea menţine treaz, căci treburile statului 
nu-i îngăduiau să-şi piardă timpul dormind. Atleţii care participau la jocuri 
în Antichitate beau, înainte de a alerga, infuzii de coada-calului pentru a-şi 
contracta splina, căci se ştia că o splină mare şi congestionată te împiedică 
să alergi. Unii ajungeau chiar să-şi extirpe acest organ. Cu mai multe secole 
în urmă, populaţia quechua din Peru mesteca frunze de coca, iar aztecii 
foloseau peyotl, maté, yoco şi alte ierburi „care-ţi dădeau putere să fugi”. 

În timpul primului război mondial, şnapsul, eterul şi vodca au fost folo- 
site atît pentru a stîrni, cît şi pentru a amorţi simţurile soldaţilor înainte de 
cîte un asalt. Mai aproape de zilele noastre, aceste practici au căpătat o orien- 
tare pur Ştiinţifică, o dată cu descoperirea amfetaminelor. În timpul celui 
de-al doilea război mondial, unii aviatori apelau la amfetamine pentru a putea 
sta cît mai mult timp treji şi pentru a-şi putea, astfel, îndeplini misiunea. 

Sportul modern, deviat în sensul exhibiţionismului şi al transformării 
într-o afacere, îi obligă pe campioni să cîştige cu orice preţ, pentru a-şi men- 
ţine faima. Mulţi dintre ei se „tratează” sau se „încarcă” (ce eufemisme 
simpatice ! ) şi, din păcate, tragediile nu sînt rare. 

Scriitorii şi artiştii au recurs şi ei la droguri pentru a-şi lărgi orizontul 
de creaţie. Se pare că Baudelaire a fost primul care a folosit, pe lîngă alcool 
şi nicotină concentrată, opiu. 

Mulţi sînt însă şi oamenii obişnuiţi care, într-un moment sau altul al 
vieţii lor, au mizat pe afrodiziace pentru a face să mai pîlpîie puţin flacăra 
pasiunii. Adepții acestor soluţii periculoase sînt astăzi tot mai numeroşi, în 
toate mediile sociale... 


Toate aceste lucruri sînt riguros exacte. Nu trebuie să tragem însă de 
aici concluzia că folosirea de substanţe psihotrope ar fi indispensabilă şi că 
n-am putea trăi fără ele. De-a lungul timpului, la ele au recurs oameni 
confruntaţi cu o muncă prea istovitoare (de exemplu, indienii de pe pla- 
tourile peruviene), sau cu o realitate greu de suportat (de exemplu, soldaţii 
care mergeau la luptă). Marea majoritate a oamenilor însă au trăit fără 
să recurgă la asemenea artificii. 


4. Cu creierul nu-i de glumit! 


Creierul este organul suveran pe care calculatoarele cele mai perfecţionate 
nu-l vor putea niciodată înlocui, şi care este stăpin peste toate funcţiile 
organismului nostru. El acţionează prin centrii săi regulatori, care au, 
fiecare, sarcini precise. Avem prin urmare un centru respirator, un centru 

al stării de veghe şi al somnului, un centru al activităţilor sexuale, un 
centru al setei... ca să nu amintim decît de câţiva dintre ei. Aceşti centri sînt 
situaţi la baza creierului, în formațiunea reticulată şi în hipotalamus. Sînt 
nişte adevărate bijuterii, sensibile la cele mai mici variaţii organice. 


Dar aceşti centri regulatori sînt, pe cît de perfecţionaţi, pe atit de 
fragili. Sînt sensibili mai ales la acţiunea substanţelor psihotrope, care-i 
perturbă atît de mult, încît, după un anumit timp, nu mai pot continua să 
funcţioneze fără ele... Este cazul substanţelor de care abuzăm de atitea 
ori: tutunul, alcoolul, medicamentele şi, uneori, drogurile. Deşi orga- 
nismul omului este solid şi protejat prin tot felul de mijloace de apărare, 
tinereţea şi frumuseţea nu vor face faţă mult timp atîtor otrăvuri. 


a) Ucenicul vrăjitor 


Cînd arunci o piatră într-un lac, ea cade şi dispare. Dar, în locul în care 
piatra a spart suprafaţa apei, se formează nişte unde concentrice, din ce în 
ce mai largi, care ajung pînă la pietrele, stuful sau nisipul de pe mal. Crezi 
că au dispărut, dar constaţi că pornesc în sens invers, interferează cu 
primele şi îşi continuă mişcarea. Impactul pietrei a stîrnit agitația a miliarde 
de molecule de apă, a căror mişcare continuă şi după ce ochiul nostru nu 
o mai percepe. 

Cînd luăm un medicament menit a uşura suferinţa unui organ anume, 
tulburăm sute de miliarde de celule a căror viaţă, făcută din reacţii chimice 
echilibrate, se desfăşoară conform unui program bine stabilit. Intervenţia 
acestui intrus produce noi reacţii, care vor interfera cu primele, asemenea 
undelor de la suprafaţa apei, dînd naştere la ceea ce numim în mod 
eufemistic „efecte nedorite”. 


Trebuie ştiut că orice medicament, pe lîngă acțiunea lui specifică 
asupra unui organ sau a unei boli (coramina pentru inimă, colchicina 
pentru gută), are şi o acţiune generală, care se răsfrînge asupra între- 
gului organism, căci „prin modificările produse de el în funcţionarea 
materiei vii, medicamentul este o otravă, o toxină care, în doze prea mari 
sau prea des repetate, devine periculoasă pentru sănătate şi poate chiar 
provoca moartea” (dr. Chauchard). Este normal ca, după o zi de muncă şi 
după orele petrecute în mijloacele de transport, să vă simţiţi obosită. 
Deseori vi se întîmplă să nu vă găsiţi uşor somnul reparator, iar dimineaţa, 
să vă fie greu s-o luaţi de la capăt. Este deja o banalitate faptul că, dacă aţi 
sărit peste micul dejun, aveţi, pe la prînz, un moment de „sfîrşeală”. 

Milioane de femei trec prin astfel de experienţe, şi foarte multe dintre ele, 
prea multe chiar, şi-au făcut un obicei din a recurge la medicamente ori de 
cîte ori le supără ceva, la cea mai uşoară migrenă sau senzaţie de oboseală, 
de durere de spate sau de enervare. Dulăpiorul lor cu medicamente este un 
adevărat muzeu, cu tot felul de specialități; ca şi poşeta lor, de altfel! 
Franţuzoaicele sînt mari consumatoare de medicamente : se comportă de 
parcă ar fi mereu bolnave. 


Ştiinţa modernă ne pune la dispoziţie toate medicamentele şi toate 
drogurile necesare unor „depanări” rapide. Aveţi probleme cu psihicul? 
Vă oferă ele soluţia. Vă pot adormi sau trezi, vă pot linişti sau dinamiza, 
vă pot stimula pofta de mîncare sau vă pot tăia foamea. Nu trebuie decît să 
alegeţi. Astfel, ajungeţi treptat să consumaţi substanţe care vă vor controla 
eul şi vă vor transforma în sclava lor. Consumul acestor substanţe vă 
restrînge pe zi ce trece libertatea şi ajunge să creeze „starea de nevoie”. 
O dată ce aţi pornit-o pe panta aceasta, veţi ajunge victima aşa-numitelor 
„boli de civilizaţie” sau „boli terapeutice” - primele generate de modul 
absurd în care trăim, celelalte, de abuzul de medicamente. 


b) Frumuseţea se duce o dată 
cu fumul de țigară 


Consumul de ţigări a ajuns atît de mare în rîndul femeilor, încît Comitetul 
naţional de luptă împotriva fumatului a declarat anul 1987 anul femeii, sub 
deviza „Eşti şi mai femeie dacă nu fumezi”. Va fi dăunînd fumatul atît de 
mult feminităţii? Vorbele sînt de prisos: uitaţi-vă la o fumătoare înve- 
terată ; cum să placă o asemenea femeie ? 


Are un ten lipsit de strălucire ? Nicotina conduce la o îngustare a 
arteriolelor care aduc sîngele sub piele şi provoacă, totodată, o puternică 
deshidratare. 

Laba-giştei la colțul ochilor ? Se datorește repetării gestului de a strînge 
din ochi din cauza fumului. 

Riduri în jurul gurii ? Sînt provocate de contracția mușchilor, cînd tine 
tigara în gură în timp ce scrie sau citeşte. 

Ochi roşii sau înlăcrimaţi ? Sînt rezultatul iritării pricinuite de fumul 
ce conţine particule nocive. 

Dinţi îngălbeniţi ? De vină sînt gudroanele din fum; tot lor li se 
datoreşte inflamarea gingiilor, care accelerează deşosarea dinţilor. 

Respirație duhnind a tutun ? Cărui bărbat i-ar plăcea să sărute o 
asemenea gură? 

Vocea mai întîi răguşită, apoi „dogită” ? Iritarea cronică a corzilor 
vocale i-a risipit tot farmecul (la telefon i se spune „Domnule” ! ). 

Părul aspru şi casant ? Victimă, şi el, a unei proaste irigări sanguine şi 
a depunerii unor particule prezente în fumul de ţigară. 

Gust de nicotină în gură ? S-o ascultăm pa Sylvia Montfort: „Fumam 
trei-patru pachete de Gauloises pe zi. Mai precis, un singur chibrit îmi era 
de ajuns dimineaţa. Aprindeam apoi ţigară de la ţigară. Într-o zi, m-am 
trezit tuşind ca de obicei, dar cu un gust de nicotină în gît atit de pronunţat, 
că m-am îngrozit. Şi m-am lăsat de fumat”. 

Gifiit ? Cum să nu gîfii la cel mai mic efort, cînd bronhiile sînt 
îmbicsite, iar capacitatea pulmonară este redusă la jumătate ? 

Faţa crispată ? Este specifică oricărui toxicoman care nu şi-a luat 
drogul. 

Agresivitate ? Plăcută atîta vreme cît are ţigara la îndemiînă, fumătoarea 
devine irascibilă de îndată ce-i vorbiţi despre fumat, reproşîndu-vă că vreţi 
să-i „ţineţi lecţii”. 

Comportament antisocial ? Deşi este o femeie educată, fumătoarea îşi 
aprinde ţigara oriunde s-ar afla, în vizită, la restaurant, fără să-i pese de cei 
pe care fumul ei i-ar putea deranja. 


Desigur, tabloul ce rezultă nu este deloc feminin, şi totuşi acesta nu este 
decît, cum se spune, vîrful aisbergului. Nu ne propunem să studiem aici 
nenumăratele pericole ale fumatului“. Reamintim doar că acestea merg 
de la bronşita cronică la cancerul căilor respiratorii superioare, şi că, pe 
patul de moarte, mulţi fumători au adresat apeluri sfişietoare prin care îi 
îndemnau pe oameni să nu mai fumeze... 

S-a spus, pe drept cuvînt, că, pe lîngă efortul suplimentar pe care-l 
impune sistemului respirator (bronhii şi plămîni) şi celui circulator (inimă 
şi artere), ţigara îl oboseşte pe fumător ca şi cum acesta ar trăi la 2.000 m 
altitudine ! 


Dacă vă recunoaşteţi cît de cît în portretul de mai sus, gîndiţi-vă că, 
după 40 de ani, efectele nocive se agravează rapid mai ales dacă folosiţi 
anticoncepţionale. După Tietze, Vessey, Beral şi Schapiro, „la femeile care 
fumează mult şi care folosesc contraceptive orale, riscul este de 4,3 ori mai 
mare decît la fumătoarele care nu iau pilule. Fumatul asociat pilulei face ca 
riscul de infarct miocardic să crească de 39 de ori, în raport cu femeile de 
aceeaşi vîrstă, care nu fumează şi nu folosesc anticoncepţionale”. 


4. Vezi Bruno Comby, Comment vous libérer du tabac (ed. Dangles). 

Alte statistici spun că, la nici o vîrstă nu se poate vorbi despre o metodă 
contraceptivă ideală, şi cu atît mai puţin la femeia de 40 de ani, căci 
aceasta este supusă unei creşteri a riscului de îmbolnăvire, îndeosebi 
datorită intoxicației tabagice tot mai frecvente şi mai grave, care potenţează 
riscurile metabolice şi cardiovasculare. Folosirea pilulei este strict contra- 
indicată la femeia fumătoare după virsta de 35 de ani. 


c) Frumusețea dumneavoastră se trece 


Femeia care obişnuieşte să bea este sora geamănă a fumătoarei. 

Are tenul pămiîntiu : pentru că pielea este irigată de un sînge care 
conţine şi alcool (alcoolemie), şi ajunge, cu timpul, să aibă o culoare 
vineţie, iar machiajul nu mai poate ascunde cuperoza. 

Faţa buhăită : deoarece alcoolul accelerează degradarea proteinelor ce 
menţin muşchii tari, aceştia se relaxează, trăsăturile se moaie, iar carnea, 
infiltrată de grăsimi toxice, se puhăveşte. 

Silueta greoaie : alcoolul îngraşă, de aceea toate regimurile de slăbire 
îl interzic. Bînd vin şi tot felul de aperitive, creşteţi, fără să băgaţi de 
seamă, aportul caloric zilnic, iar toate aceste calorii suplimentare se 
înmagazinează în cute de grăsime dizgraţioase, îndeosebi în jurul taliei. 


Într-o primă fază (| şi 2), acţiunea substanţelor psihotrope este euforizantă (3). 
Foarte repede însă - cu atit mai repede cu cit organismul s-a obişnuit cu 
alcoolul -, această acţiune devine negativă (4) şi te trezeşti mai obosită decit 
înainte de a bea, ceea ce te îndeamnă să bei din nou... 

Pielea uscată : să o cităm aici pe Isabelle Lancray, preşedinta Sindicatului 
Naţional al institutelor de înfrumusețare : „Alcoolul deshidratează pielea. 
Or, deshidratarea este un factor important de îmbătrînire. Cînd bem alcool, 
transpirăm, fie şi imperceptibil, ca reacţie în scopul menţinerii temperaturii 
normale a pielii încălzite de afluxul de sînge. Sub acţiunea alcoolului, 
pielea îşi pierde apa, care iese din celule şi se varsă în spaţiile intercelulare. 
Astfel, pielea se usucă, se zbîrceşte, îşi pierde strălucirea şi se irită uşor”. 

Ca să nu mai vorbim de caracterul femeii care bea ! Lipsită de porţia ei 
de alcool, ea poate fi uneori irascibilă pînă la agresivitate. 


Ca şi în cazul fumatului, nu avem de gînd să descriem aici acţiunea 
nefastă a alcoolului asupra tuturor organelor şi a tuturor funcţiilor organis- 
mului. Vrem doar să atragem atenţia că asocierea acestor două substanţe, 
tot mai frecventă la femei, ocupă un loc considerabil în etiologia cancerelor. 
Dumneavoastră alegeți: la 40 de ani, este încă posibil să vă reveniţi! 


Cancerul la esofag : riscuri relative, 
în funcţie de consumul zilnic de 
alcool (de la O la 40 g, de la 41 la 
80 g şi peste 80 g) şi de tutun (de la 
O la 9 ţigări pe zi, de la 10 la 19 şi 
peste 20 de ţigări). „Pentru fiecare 
clasă de consum de tutun, riscul 
creşte în funcţie de consumul de 
alcool, iar pentru fiecare clasă de 
consum de alcool, riscul creşte în 
funcţie de consumul de tutun” (după 
G. Pequignot). 


+2 


ALCOOL 


d) De la euforizante la spălarea creierului 


Ce-aţi zice, stimată doamnă, dacă cineva v-ar invita să luaţi în fiecare zi 
„sulfură de butilmercatodifenilmetilaninetil” sau „clorometilaminofenil- 
benzodiazepinoxid” ? Aţi crede că vrea să vă omoare sau să ridă de 
dumneavoastră. N-am vrut deloc să fiu ironic prin această butadă, ci doar 

să vă informez, căci, de fiecare dată cînd luaţi un comprimat de covatine 
sau de librium, luaţi de fapt aceste substanţe chimice. Am dat aici ca 
exemplu două dintre cele mai cunoscute tranchilizante. Există multe altele, 
numite, după caz, calmante, decontractante, euforizante... Nu trebuie să 
mai spunem cît de binevenite sînt aceste tranchilizante în lumea modernă, 
datorită proprietăţilor lor comune de a reduce emotivitatea şi de a potoli 
angoasele. Folosite în psihiatrie, ele fac un mieluşel din fiara omenească în 
criză de delirium, care se dă cu capul de pereţii celulei capitonate. De 
aceea au şi fost numite „cămăși de forţă chimice”. În chirurgie, ele se 
folosesc pentru calmarea celor care urmează să fie operaţi... Dar tot aceste 
substanţe au fost botezate şi „pilulele fericirii” ; iată de ce, alături de 
somnifere, ele stau în capul listei de medicamente la care recurg franţu- 
zoaicele. „Consumul de produse psihotrope a crescut, în Franţa, cu peste 
50% în 10 ani. În 85% din cazuri, ele sînt prescrise de medici generalişti 
şi într-o proporţie de 2/3 femeilor... Consumul lor creşte o dată cu vîrsta 
şi, în general, merge mînă-n mînă cu un supraconsum de alcool. Franţa a 
devenit primul consumator mondial de anxiolitice. În 10 ani, consumurile 
au crescut: 

> de la 100 la 146 pentru ansamblul substanţelor psihotrope ; 
de la 55,3 la 85,7 pentru tranchilizante ; 
de la 41,4 la 51 pentru hipnotice ; 
de la 17 la 21,2 pentru neuroleptice ; 
de la 8,1 la 24,2 pentru antidepresive.” 


vyvyYvyYv 


(Science et Vie, sept. 1987) 


Atenuînd foarte mult grijile cotidiene, neliniştea, angoasa, aceste pro- 
duse fac posibilă o viaţă mai liniştită, la adăpost cumva de zbuciumul lumii 
moderne. Funcţionează ca un fel de pavăză. Privită de sub clopotul lor 
protector, viaţa se vede mai roz. Iar acest clopot ţine la distanţă stresurile 
existenţei ! Datorită tranchilizantelor, puteţi arăta lumii o faţă destinsă, 
spre deosebire de majoritatea contemporanilor noştri, care sînt veşnic 
crispaţi. Lucrul acesta poate părea un avantaj pentru frumuseţe. În realitate 
însă, momentele de destindere pe care, asemenea tuturor substanţelor 
psihotrope, le procură tranchilizantele, sînt plătite, chiar şi pe termen 
scurt, cu un preţ foarte greu. Reamintim că ele dereglează centrii regulatori 
ai creierului, iar modul lor de acţiune nu se cunoaşte cu exactitate. Ca toate 
substanţele toxice, tranchilizantele creează dependenţă sau stare de 
nevoie. Organismul se obişnuieşte treptat cu acţiunea lor, iar lipsa lor duce 
la o stare de criză, semn al intoxicării fizice şi psihice. Aşa cum semnalează 
Dally: „Organismele vii se pot adapta la tot felul de produse chimice 

atunci cînd le respiră sau le ingerează cu regularitate”. Femeile care le 
utilizează prea des trebuie să crească mereu dozele pentru a obţine aceleaşi 
efecte. Iar în cazul combinării acestor efecte cu efectele unei alte substanţe 
toxice (de exemplu, alcoolul), riscurile cresc în proporţie geometrică. De 
aceea, multe prospecte farmaceutice atrag atenţia asupra riscului folosirii 
simultane a acestor produse, mai ales de către conducătorii auto... Cînd 
mergi cu o sută de kilometri pe oră, este imperios necesar să rămii vigilent ! 
Toxicomania prin tranchilizante perturbă, în cele din urmă, şi inteli- 
genţa ; o femeie pe care, pînă mai ieri, o ştiam ca pe o persoană remarcabilă 
pe plan intelectual, ajunge să nu mai fie în stare să lege două idei, să aibă 
senzaţia că nu mai are nimic în cap... Cine îşi bate joc de centrii regulatori 
ai propriului creier îşi primeşte pînă la urmă pedeapsa! 


Nu în ultimul rînd, atenuînd sau chiar suprimînd emotivitatea, tran- 
chilizantele duc, în timp, la dezumanizarea individului. Mai mult decît 
bărbatul, femeia, făptură sensibilă prin excelenţă, nu are nimic de cîştigat 
de pe urma acestei evoluţii spre o viaţă din care grijile şi neliniştile ar fi 
sistematic înlăturate. Lipsa de interes faţă de problemele prezente şi viitoare 
nu poate constitui un ideal. Este oare normal să întorci spatele vieţii, 
căutîndu-ţi refugiul în droguri, departe de orice răspunderi, într-o epocă în 
care responsabilitatea este cuvîntul de ordine ? Trebuie oare să-ţi doreşti să 
scapi de griji şi de preocupări absolut fireşti? Care femeie de 40 de ani nu 
se gîndeşte la viitorul copiilor ei sau la sănătatea părinţilor ei? Pe cît este 
de stupid să te frămînţi pentru lucruri care nu se vor întîmpla niciodată, pe 
atît este de omenesc şi de înţelept să te gîndeşti la ziua de mîine. Asta face 
parte din viaţă. În faţa adevăratelor probleme, mult mai bine este să te 
întăreşti, în loc să abdici. Soluţia nu se află în aceste tranchilizante, care, 
după ce că nu rezolvă nimic, mai şi distrug sănătatea trupească şi mintală. 


e) O pastilă şi... somn uşor ? 


Dacă v-aţi petrecut între 13 şi 15 ani (adică o treime din viaţă) dormind, 
aceasta s-a întîmplat pentru că somnul este ceva natural, indispensabil, şi 
nu timp pierdut, aşa cum susţin unii utopişti care nu prea au habar de 
fiziologie. Pe tot parcursul stării de veghe, adică în timpul zilei, creierul 
lucrează, deci se oboseşte ca toate celelalte organe. Această oboseală îl 
intoxică prin acumularea de hipnotoxină, acumulare care ar putea fi fatală 
dacă individul ar fi complet privat de somn. Somnul este de fapt un 
mecanism protector care opreşte centrul de veghe cînd oboseala cerebrală 
depăşeşte un anumit prag. 

Dacă oboseala bunicilor noştri (preponderent musculară) predispunea 
la somnul reparator, oboseala noastră (predominant nervoasă) creează 
angoasa şi produce insomnia de care suferă milioane de oameni în ziua de 
azi. De aceea, recursul la somnifere reprezintă o toxicomanie majoră ; 
ştiinţa ne propune şi de astă dată substanţe care, acţionind doar asupra 
centrului somnului, te fac să dormi cît vrei: este vorba de hipnotice, 
barbiturice şi somnifere, folosite tot mai des. 

Dacă vă numărați şi dumneavoastră printre femeile care, de ani de zile, 
recurg la asemenea artificii pentru a putea adormi, trebuie să ştiţi că 
somnul pe care îi procură ele este un somn parafiziologic, şi nu cel natural, 
necesar pentru echilibrul minţii şi pentru reîncărcarea bateriilor nervoase. 
Aţi observat desigur că, atunci cînd luaţi un astfel de produs, aveţi un somn 
de plumb şi vă treziţi greu - pentru că organismul nu a eliminat încă toată 
otrava. Şi atunci, la pericolele hipnoticelor se adaugă acelea ale excitanţilor, 
la care recurgem pentru a putea să ne trezim de-a binelea şi să ne apucăm 
de treabă. Am luat pilula pentru a adormi, acum trebuie să luăm o pilulă 
care să ne trezească! Este imposibil ca aceşti centri ai stării de veghe şi ai 
somnului să nu fie, cu timpul, perturbaţi de atîtea atacuri dure. Ei ajung 
chiar să nu mai poată funcţiona în absenţa acestor toxine. Se intră astfel 
într-un cerc vicios şi, dacă ne vom obişnui să trecem de la un drog la altul, 
nu vom face decît să ne înrăutăţim situaţia... 


Jf) Cunoaşteţi-vă limitele 


Toată lumea ştie acel „...şi eşti ca nou ! ” dintr-o reclamă ce laudă meritele 
unuia dintre produsele ce aduc un supliment de energie. Multă lume crede 
că la dopaj recurg doar sportivii care vor să doboare un record sau studenţii 
care învaţă pentru examene. Aceste substanţe, arată Delay, „administrate pe 
cale orală determină o creştere a performanţelor, fără să le modifice 
precizia, o sporire a poftei de muncă şi o atitudine mai optimistă în faţa 
sarcinilor, precum şi o incontestabilă mărire a 1.Q.-ului, pusă de evidență 
de teste”. Este însă cu neputinţă să continui să faci mult timp munca a două 
sau trei persoane ; la capătul acestui surmenaj te aşteaptă catastrofa, căci 
organismul nu poate trăi mult timp peste posibilităţile sale. El nu are 
nevoie de calmante sau de excitanţi chimici, de vreme ce posedă, la nivelul 
centrilor regulatori, tot ceea ce îi trebuie pentru a-şi domoli sau a-şi 
dinamiza funcţiile. Drogurile sînt inutile dacă nu sînt prescrise de un 
medic. Aceeaşi prudenţă trebuie manifestată şi în legătură cu analgezicele 
sau cu laxativele, pentru ca ingerarea lor să nu devină un obicei. 

Din fericire, există un întreg arsenal de mijloace naturale care pot 
vindeca numeroase boli: relaxarea, yoga, grafoterapia5, homeopatia, 
reeducarea psihică, fitoterapia etc. Deşi valoroase, aceste tehnici nu sînt 
totuşi decît nişte instrumente. Dacă doriţi să vă refaceţi complet echilibrul, 
trebuie să mergeţi mai departe. Organismul uman nu este făcut doar din 
sute de miliarde de celule, fiecare cu rostul ei; dacă ar fi aşa, vindecarea 
oricărei boli ar veni de la sine după punerea diagnosticului : ar fi pur şi 
simplu o chestiune de medicamente. Or, lucrurile nu stau nici pe departe 
aşa. Orice afecţiune este mai mult sau mai puţin psihosomatică, adică 
afectează deopotrivă fizicul şi mentalul. De exemplu, un alcoolic sau un 
morfinoman nu poate fi dezintoxicat împotriva dorinţei lui. Fără asenti- 
mentul lui profund, orice tentativă va eşua. La om, mentalul poate juca 
chiar rolul principal în vindecare. Se ştie, printre altele, cîţi bolnavi de 
poliomielită au ajuns campioni, chiar de nivel olimpic, deşi nimeni nu 
crezuse în recuperarea lor... S-ar putea scrie o carte întreagă despre astfel 
de vindecări aproape miraculoase, datorate numai şi numai voinţei bolna- 
vilor de a învinge boala! 


5. Vezi capitolul 5, § 7 b. 


Capitolul 5 


CONDIȚIILE ECHILIBRULUI 
DUMNEAVOASTRA 


1. Opt ore în scutece 


Cunoaşteţi multe maşini capabile să funcţioneze fără oprire timp de aproape 
100 de ani? Orice frigider, orice maşină de spălat, automobil sau televizor, 
toate se dau bătute după cîţiva ani de utilizare... Organismul dumneavoastră 
nu se bucură de nici o clipă de odihnă totală de-a lungul întregii vieţi. Cum 
însă toate piesele lui funcţionează, deci obosesc şi se uzează, organismul 
are şi el nevoie să se odihnească puţin pentru a-şi recăpăta forţele şi a-şi 
reîncărca bateriile. De aici, nevoia de somn. 


a) Cînd motorul îşi încetineşte turatia 


În timpul nopţii, multe dintre funcţiile organismului au dreptul de a lua o 
mică vacanţă, iar altele, de a-şi încetini turaţia. 

Primele sînt cele care vă ţin în contact cu lumea din afară: văzul, 
pipăitul, mirosul, locomoţia, gîndirea, limbajul. Cînd adormiţi, ele sînt 
automat deconectate, ca atunci cînd, apăsînd pe întrerupător, stingeţi 
lumina. Rămiîn în activitate numai funcţiile indispensabile vieţii : respiraţia, 
circulaţia, asilmilaţia. Acestea asigură, ca în orice uzină, lucrările de 
întreţinere. De-a lungul acestei perioade de reducere a activităţii, respiraţia, 
frecvenţa şi debitul cardiac, temperatura, tensiunea arterială, tonusul mus- 
cular, excitaţia centrilor nervoşi, metabolismul de bază etc., scad cu 5 pînă 
la 20%, ceea ce le permite să se refacă. 

În faţa acestei nevoi de recuperare organică, somnul se desfăşoară 
în cicluri succesive, de aproximativ două ore, fiecare cuprinzînd o fază 
lentă (de aproximativ o oră şi jumătate), pentru înlăturarea oboselii fizice, 
şi o fază mai rapidă (de o jumătate de oră), pentru înlăturarea oboselii 

intelectuale. Trei, patru sau cinci cicluri pe noapte, în funcţie de persoană, 
sînt de ajuns pentru ca totul să reintre în ordine. 

Pe la 40 de ani, durata somnului tinde deja să scadă; motiv în plus 
pentru a încerca să profităm la maximum de acest timp de recuperare. O 
dovedeşte starea în care ne aflăm după o noapte proastă: un cap greu, 
picioarele moi... Puterea reparatorie a somnului este produsul (rezultatul 
înmulţirii) dintre durata şi profunzimea lui. Asupra acestor doi factori se 
poate acţiona!. 


- Durata somnului depinde de dumneavoastră, pentru că dumneavoastră 
vă stabiliţi programul, în funcţie de obligaţiile familiale şi profesionale. Vă 
este mai uşor, se pare, să cîştigaţi o oră sau o oră şi jumătate seara decît 
dimineaţa, şi este mai bine aşa, căci, orele de dinainte de miezul nopții 
contează dublu. Seara, cînd mesajele lui Morfeu ajung la dumneavoastră — 
căscat, greutate în pleoape („Moş Ene pe la gene”, cum spun copiii), 
relaxarea muşchilor cefei şi ai gîtului —, înseamnă că a venit ora stingerii. 
Nu vă opuneţi acestor semnale care vă îndeamnă la odihnă. Dacă treceţi de 
momentul acesta, nu vi se mai face somn decît după o bună bucată de 
vreme, pe care o pierdeţi astfel din timpul de odihnă. Există, desigur, 
tentaţia televizorului... Şi asta este o chestiune de opţiune: sînteţi sau nu 
sînteţi motivată. Dacă sînteţi, atunci ştiţi că, pentru vă păstra echilibrul şi 
prospeţimea feţei, aveţi neapărată nevoie de suficiente ore de somn bun. 


- Profunzimea somnului depinde şi ea tot de dumneavoastră. Viaţa 
înseamnă continuitate, iar calitatea nopţilor o prelungeşte pe aceea a zilelor. 
Grijile vieţii moderne complică lucrurile ; prin urmare, nu vă înrăutăţiţi 
singură situaţia ! În momentul în care oboseala acumulată peste zi începe 
să vă apese, cam pe la ora 17, creierul, prevăzător, eliberează hormonii 
care, nu peste mult timp, vă vor aduce somnul. Începînd din acel moment 
este mai bine să vă abţineţi de la orice excitant: cafea, ceai, alcool, cola, 
citrice sau vitamina C. Ultima parte a zilei seamănă întrucîtva cu destin- 
derea de la sfirşitul unei şedinţe de cultură fizică. 

O masă copioasă înainte de culcare nu este cel mai indicat mijloc de a 
chema somnul; o cină uşoară este mult mai recomandabilă. Nu toată 
lumea are norocul de a adormi în tihna dragostei împărtăşite, dar seara 
trebuie să fie momentul în care ne despovărăm de orice greutate şi întoar- 
cem spatele grijilor şi preocupărilor. Nu vă stricaţi noaptea cu discuţii 
aprinse, jocuri de societate dificile sau spectacole traumatizante. Mai bine 
goliţi-vă mintea de orice gînduri, aşa cum fac yoghinii sau călugării, 
pentru a v-o putea mai tîrziu umple la loc... 


1. Vezi Pierre Fluchaire, Bien dormir pour mieux vivre (ed. Dangles). 

"Înainte de cină sau de culcare, aceţi o baie care să vă liniştească, . 


Daţi drumul la apă caldă, după ce aţi pus pe fundul căzii, într-un 
săculeţ de tifon, următoarele ingrediente : 100 g de maghiran + 50 g de 
păducel + 50 g de hamei + 50 g de tei. Stoarceţi de cîteva ori săculeţul 
cu plante. Înainte de a intra în cadă, adăugaţi o lingură de alcool de 90°, 
în care aţi incorporat 10 picături de esenţă de busuioc + 10 picături de 
esenţă de portocal + 10 picături de esenţă de levănţică. Durata băii: 
10 minute. 


b) Nu faceţi o dramă din insomnii ! 


La 40 de ani, somnul este mai puţin adînc decît în copilărie. Este posibil ca 
un zgomot, o durere sau nişte bufeuri să vă trezească. Este de asemenea 
posibil ca, la capătul fiecăruia dintre ciclurile de somn despre care vorbeam, 
să vă treziţi pentru cîteva minute. Nu e nimic grav. În loc să vă enervaţi, 
respiraţi încet de cîteva ori, calmă, încercînd să nu vă gîndiţi la problemele 
de a doua zi. Insomniile apar, desigur, dar, în definitiv, dormim întotdeauna 
mai mult decît credem... De cele mai multe ori, aceste insomnii se datoresc 
unei lipse de mişcare, unor mese prea copioase sau prea bine „stropite”, 
unei oboseli excesive (fizice sau nervoase), febrei sau durerii, aceste ultime 
două cauze neintrînd în sfera lucrării de faţă. Dacă o insomnie se prelugeşte, 
sculaţi-vă, faceţi puţină mişcare, plimbaţi-vă prin casă sau, dacă se poate, 
în jurul casei, şi respiraţi adînc de cîteva ori. Puteţi de asemenea să 
ciuguliţi ceva, să beţi un pahar cu lapte călduţ îndulcit cu miere, un ceai de 
plante sau două linguriţe de miere amestecate cu puţin oţet de mere. Fiţi 
convinsă că, dacă vă veţi relaxa bine muşchii, vă veţi putea regăsi somnul ; 
este un mijloc mult mai eficace decît tradiționalul numărat în gînd ! 

Astăzi, ştiinţa a făcut progrese enorme în cunoaşterea fenomenelor 
somnului, dar lumea misterioasă în care ne cufundă el nu şi-a dezvăluit nici 
pe departe toate tainele. Cînd dormim, în mintea noastră au loc, pe lîngă 
vise, o serie de procese lente de sedimentare : reținem mai bine un text pe 
care l-am recitit înainte de a adormi, la fel cum, în timpul nopţii, putem 
găsi soluţii la anumite probleme. Sertiliange ne recomandă, în acest caz, să 
notăm ideile care ne trec prin minte, fără să aprindem însă lumina, deoarece 
acest lucru ar „rupe vraja” şi ne-ar face să uităm mesajele nocturne ; mie 
unuia, acest procedeu mi-a reuşit de nenumărate ori. 

2. Învăţaţi să vă odihniţi 


Cine poate spune că ştie într-adevăr să se odihnească în afara orelor de 
„somn, care rămîn timpul de odihnă ideal? După 40 de ani, trebuie să 
învăţăm să găsim, pe parcursul zilei de lucru, cîteva oaze de odihnă. Cum? 


- Oferiţi condiţii optime inimii, aşa încît ea să poată lucra cu cheltuieli 
minime (intensitatea activităţii cardiace diferă în funcţie de poziţiile cor- 
pului). Dacă staţi în picioare, circulaţia venoasă trebuie să învingă gravitația 
pe o înălţime de cca 120-140 cm; cînd şedeţi, această distanţă scade cu 
aproape o treime; cînd staţi lungită pe spate, distanţa este anulată, iar 
inima lucrează în cele mai bune condiţii. Prin urmare, culcată vă odihniţi 
cel mai bine. Există însă şi o postură mai bună, şi anume cu picioarele uşor 
ridicate ; este poziţia deseori folosită pentru a uşura circulaţia bolnavilor 
care stau la pat. 


- Decontractaţi-vă la maximum sistemul muscular : un muşchi con- 
tractat oboseşte ; trebuie să învăţaţi să înlăturați această tensiune. Veţi reuşi 
prin relaxarea voluntară a muşchiului respectiv, ca şi a tuturor celorlalţi. Nu 
este uşor, şi multe persoane, îndeosebi femeile, nu izbutesc de prima dată, 
mai ales în privinţa muşchilor spatelui, ai gitului şi ai feţei (frunte, maxilare). 
Din acest punct de vedere, sportivele sînt avantajate, ele avind un mai bun 
control asupra corpului lor. Trebuie aşadar să acordăm o atenţie deosebită 
acestor muşchi. În măsura în care veţi reuşi să vă relaxaţi muşchii, vă veţi 
relaxa şi nervii care-i comandă, iar astfel veţi cîştiga pe ambele fronturi. 


- Completaţi această stare de repaus fiziologic cu o stare de odihnă 
psihică, respirînd în acelaşi timp încet şi golindu-vă mintea de orice gînd, 
de orice grijă. Nici acest lucru nu este uşor; nu vă pierdeţi curajul. 

Chemaţi cu calm în minte imagini liniştitoare : peisaje care vă plac, o 
floare care se deschide, un copil care zîmbeşte... Rămiîneţi aşa preţ de 
cîteva minute, continuînd să respiraţi adînc şi încet. Treptat, vă veţi simţi 
bătăile inimii nu numai în piept, ci în tot corpul. După această odihnă, vă 
veţi simţi uşurată şi gata să vă reluaţi activitatea cu mai multă poftă. Nu vă 
puteţi permite oricînd să vă lungiţi într-un loc mai întunecos şi liniştit, dar, 
cu puţin antrenament, veţi ajunge să vă destindeţi chiar şezînd pe un scaun. 
Aveţi grijă, în acest caz, să vă decontractaţi bine umerii şi mîinile. 

Viaţa modernă, mai ales cea urbană, ne obligă la aceste momente de 
relaxare, ca să putem face faţă presiunilor pe care ni le impune. 


3. Unde nu-i cap, vai de picioare 


Pentru că sînt unica bază a echilibrului corporal, punctul de contact perma- 
nent cu solul, picioarele merită să li se acorde mai multă atenţie. 


a) Eliberaţi-vă picioarele ! 


Picioarele sînt condamnate la închisoare pe viaţă, în nişte încălțări care, nu 
numai că ascultă mai mult de capriciile modei decît de exigenţele anatomice, 
dar sînt în general cu cel puţin un număr mai mici decît ar trebui să fie. 
Dacă purtaţi 38, luaţi-vă încălțăminte 38. În vreme ce, la copilul mic, 
picioarele sînt la fel de suple şi de agile ca şi mîinile, la adult, picioarele, 
în comparaţie cu mîinile, parcă sînt paralizate. Cu toate acestea, şi ele, ca 
şi mîinile, sînt alcătuite din oase, muşchi şi ligamente, care nu vor altceva 
decit să-şi îndeplinească rolul. Dacă vreţi să verificaţi perfecta lor sinergie, 
staţi într-un picior şi „simţiţi” toate micile mişcări musculare pe care 
trebuie să le facă el pentru a vă menţine în echilibru: o să vă minunaţi. 
Picioarele au deci şi ele dreptul, ca toate celelalte părţi ale corpului 
dumneavoastră, cel puţin la nişte exerciţii de întreţinere. De fapt, la 
mult mai mult, căci talpa piciorului seamănă cu tabloul de bord al unui 
Boeing 747: dacă apeşi pe fiecare dintre punctele ei, acţionezi asupra 
tuturor organelor şi a tuturor funcţiilor”. Este un lucru de o importanţă 
capitală, pe care o bună metodă de cultură fizică nu trebuie să-l neglijeze. 
Sint unii care susţin că mersul descult deformează picioarele. Nimic mai 
fals! Profitaţi aşadar de orice prilej de a merge desculţă - acasă, pe plajă 
sau pe o pajişte; astfel vă veţi întări picioarele şi le veţi reda forma 


2. Vezi Jean-Pierre Krasensky, Massage réflexe des pieds (ed. Dangles). 

naturală. Picioarele trebuie să fie solide, mai ales dacă aveţi puţin peste 
greutatea normală. Astfel, ele vor fi mai bine pregătite pentru mers, pentru 
alergat şi pentru orice alte exerciţii. Nişte picioare puternice, încălţate 
corect, cu o încălţăminte care să nu le strîngă, nu vor avea nici bătături, 
nici monturi. 


Picioare umflate sau obosite 


Faceţi un decoct de frunze de nuc (25 g la 1/2 1 de apă), pe care 
lăsaţi-l să fiarbă 10 minute. Strecuraţi şi amestecați într-un lighean cu 
apă rece, aşa încît picioarele să fie acoperite pînă la glezne ; apa trebuie 
să fie călduţă. Adăugaţi un pumn de sare de mare + 15 picături de 
esenţă de chiparos. După o baie de 10 minute, ştergeţi-vă picioarele şi 
masaţi-le cu cîteva picături de esenţă de mentă cu care v-aţi uns podul 
palmelor. 


b) Tocurile cui — un pericol 


Le vom supăra, desigur, pe cele care, aidoma chinezoaicelor de odinioară, 
îşi torturează picioarele purtînd o încălţăminte nu numai foarte strimtă, ci 
şi cu tocuri exagerat de înalte, adică de peste 5-6 cm, care este înălţimea 
fiziologic tolerabilă. Deşi le admirăm virtuozitatea cu care se mişcă pe 
nişte suporturi atît de instabile, ne simţim obligaţi să le atragem atenţia 
că-şi pot frînge gîtul. Nu este vorba de o marotă personală, ci de o realitate 
care oboseşte suplimentar şi care poate chiar îmbolnăvi. Cînd mergeţi 
desculţă, cele 60 sau 65 de kilograme pe care le aveţi se repartizează în 
mod echilibrat pe cele două picioare, de la călcîie la degete. Cînd însă 
purtaţi tocuri înalte, repartizarea acestei sarcini este complet modificată, în 
dauna oaselor (în număr de peste 22) şi a articulaţiilor picioarelor dumnea- 
voastră. Bolta tălpii avînd acum o poziţie oblică, articulaţia părţii anterioare 
a labei piciorului este suprasolicitată, iar degetele trebuie să suporte toată 
greutatea care, altfel, ar fi fost repartizată pe toată laba piciorului. Echi- 
librul se perturbă nu numai la nivelul piciorului, ci şi la nivelul bazinului 
şi al coloanei vertebrale. Întregul schelet trebuie să se adapteze la această 
nouă postură. Aspectul general este, poate, mai sexy, corpul se poate 
obişnui în timp, dar sănătatea are, oricum, de suferit: o dovedesc nume- 
roase tulburări şi dureri ale organelor interne... 


La rîndul lui, piciorul este ameninţat de întinderi de ligamente (entorse) 
şi de osteoartrită. Ca urmare a activităţii anormale a muşchilor, există 
riscul unei rotiri spre exterior a piciorului (valgus). Ca să nu mai vorbim de 

faptul că, mergînd pe tocuri înalte, puteţi oricînd cădea. Păstraţi acest tip 
de eleganţă numai pentru „ocazii deosebite”, iar pentru serviciu şi pentru 
drumurile prin oraş, alegeţi o încălţăminte mai confortabilă. 


4. Pentru o piele sănătoasă 


Dacă, aşa cum se spune, „ochii sînt ferestrele sufletului”, putem afirma şi 
că pielea este „oglinda sănătăţii». Pentru fiecare dintre noi, pielea depinde, 
în primul rînd, de o serie de factori ereditari: există, de pildă, familii cu 
pielea uscată. Dar pielea este mai ales reflectarea temperamentului şi a 
stilului dumneavoastră de viaţă. Dacă veţi fi tot timpul încordată, anxioasă 
sau obosită, dacă nu veţi face destulă mişcare, dacă regimul dumneavoastră 
alimentar nu va ţine seama de legile dieteticii, dacă veţi abuza de alcool şi 
de tutun, dacă vă veţi expune prea mult la soare, dacă vă veţi culca noaptea 
prea tîrziu etc., pielea dumneavoastră se va ofili şi se va zbirci. Pentru a o 
regenera, trebuie să vă schimbaţi stilul de viaţă, căci nici un machiaj, 
nici un camuflaj nu vor putea înlocui elasticitatea, tonicitatea şi strălucirea 
unei epiderme sănătoase, alimentate din interior. Tratamentele cosmetice, 
care nu trebuie neglijate, nu pot acţiona decît ca supliment. 

Din păcate însă, chiar şi în condiţii de viaţă ideale, pielea va îmbătrîni. 
Îmbătrinirea nu este o boală, ci o involuţie a tuturor ţesuturilor organice. 
Dacă n-o putem opri, o putem totuşi frîna, întîrzia, printr-o mai corectă 
igienă a vieţii şi printr-o îngrijire profilactică, eventual curativă. 


a) „Oglindă, oglinjoară... 


. cine-i mai frumoasă-n țară ? ”, întreabă îngrijorată regina din povestea 
Albei-ca-Zăpada. Dumneavoastră, cînd vă uitaţi în oglindă, căutaţi primele 
riduri, semnele ce prevestesc îmbătrînirea (deşi aşa-zisele riduri „de ex- 
presie” nu au nimic de a face cu vîrsta). Acele mici brazde care se observă 
mai ales pe faţă şi pe gît sînt rezultatul subţierii treptate a pielii şi îndeosebi 
a stratului ei profund, hipoderma. Sînt, de asemenea, urmarea deshidratării, 
care creşte o dată cu vîrsta. 

Cum să întiîrziem apariţia lor? 

> În primul rînd, beţi multă apă între mese şi nu uitaţi că legile 
dieteticii nu-i lasă nepedepsiţi pe cei care le încalcă. 

>  Adoptaţi (deşi, din păcate, e mai uşor de zis decît de făcut) un mod 
de viață mai calm, fără emoţii puternice, fără oboseală excesivă, 


78 


TÎNĂRĂ ŞI FRUMOASĂ DUPĂ 40 DE ANI! 


fără nevroze, altfel spus, reduceţi toate tensiunile obişnuite. 
Ridurile de expresie nu vor avea decît de cîştigat. 

Luptaţi împotriva sedentarismului prin exerciţii, de preferinţă în 
aer liber, şi prin practicarea unuia sau mai multor sporturi : jogging, 
drumeţie, schi, ciclism, înot... care vă vor oxigena organismul şi 
pielea la maximum ; este cea mai bună cale spre un ten frumos. 
Aveţi mare grijă cu expunerea la soare ; uitaţi-vă la faţa şi mîinile 
ţăranilor sau pescarilor : o piele îngroşată, crăpată, cărămizie. Nu 
cred că vă doriţi aşa ceva. Pe cît de benefică este o expunere 
moderată la soare, pe atît de primejdios este excesul. 

Nu în ultimul rînd, trataţi-vă premenopauza, pentru a întârzia 
uscarea pielii, care însoţeşte schimbările hormonale din organismul 
dumneavoastră. 


b) Minimul vital pentru pielea dumneavoastră 


Nu trataţi diferit faţa şi gîtul atunci cînd, dimineaţa şi seara, le acordaţi 
îngrijirile de care au nevoie şi care cuprind: 


> 


Demachierea de seară cu un produs la alegerea dumneavoastră, 
urmată de clătire cu apă şi ştergere meticuloasă. Această curăţare îi 
va permite pielii să „respire” în timpul nopţii. 

Întreţinerea pielii cu o cremă de noapte hrănitoare şi regenerantă ; 
înlăturați surplusul cu o hirtie absorbantă. 

Dimineaţa, treziţi-vă pielea fie cu apă rece, fie cu un lapte şi o 
loţiune tonică nealcoolizată. 

Protejaţi-vă epiderma cu o cremă de zi hidratantă. 


Săgeţile indică sensul în care se aplică produsele. Folosiţi-vă de 
ambele mîini şi faceţi mişcări simetrice, uşoare : 

1: demachiant; observați rotaţiile ; 2: loţiuni şi creme; insistaţi pînă ce 
pătrund bine în piele; 3: conturul ochilor; zonă foarte fragilă, masaţi 
uşor; 4: cremă anti-riduri; urmaţi traseul ridurilor, cu o mişcare de 
rotaţie strinsă. 

În afară de aceste îngrijiri zilnice, aplicarea săptămînală a unei măşti 
potrivite cu tipul dumneavoastră de piele, curele (primăvara şi toamna) de 
ser, vitamine, colagen etc. vor completa măsurile preventive de care are 
nevoie pielea. 

Va trebui deci să vă ocupați de ea în funcţie de împrejurări, mai ales 
iarna (dacă faceţi schi) şi vara (dacă faceţi plajă). În primul caz, va trebui 
să vă protejaţi pielea de soare, de deshidratare şi de frigul de multe ori 
înţepător, sporit şi de viteza cu care coboriţi pîrtiile. Crema trebuie să fie 
deopotrivă grasă şi antisolară, mai ales dacă sînteţi roşcată sau blondă, cu 
ten deschis. Folosiţi, după caz, filtre solare care împiedică formarea 
eritemelor (arsuri cu băşicuţe), iar dacă vreţi să vă bronzaţi, produse 
fotoactive, care stimulează sinteza melaninei sau, în caz contrar, ecrane 
totale care neutralizează complet radiaţia ultravioletă. Alegeţi aceste pro- 
duce în funcţie de indicele de protecţie cel mai potrivit pentru tipul 
dumneavoastră de piele. Nu neglijaţi această precauţie, deoarece rever- 
beraţia şi radiaţia ultravioletă cresc cu 5% pe apă (la mare) şi cu 25% pe 
zăpadă (la schi). Nu uitaţi că multe medicamente cu administrare generală 
(Romergan, Largactil, aspirină), cu aplicare locală (pomezi şi creme anti- 
biotice sau antihistaminice, corticoizi) şi numeroase produse cosmetice 
sporesc sensibilitatea pielii la razele ultraviolete. 


c) Dacă aveți posibilităţi... 


Mergeţi regulat la cosmetică, unde veţi beneficia de toate tratamentele care 
nu presupun o practică medicală şi chirurgicală specifică: masaj, vapo- 
rizări, ozon, relaxare etc. 

Cosmetologia pune astăzi la dispoziţia medicilor specialişti un număr 
destul de mare de tehnici, pe care-doar aceştia le pot utiliza în clinici, 
- deoarece ele trebuie riguros adaptate stării în care se află pielea, naturii şi 
profunzimii ridurilor. Produsele întrebuințate sînt siliconul, care trebuie 
folosit cu mare atenţie, colagenul sau ADN-ul proaspăt. Aceste produse se 
injectează prin înţepături mici (mezoterapie). Apariţia unor alergii poate 
contraindica folosirea lor. Rezultatele, adesea spectaculoase, nu sînt defi- 
nitive, şedinţele trebuind repetate periodic. Pe lîngă aceste tratamente cu 
injecții, există şi alte procedee ce constau în înlăturarea stratului superficial 
al pielii (peeling). Sînt foarte eficace, dar expun epiderma la arsuri solare 
şi necesită, de aceea, o protecţie timp de mai multe zile sau săptămîni. În 
sfîrşit, s-a ajuns astăzi la introducerea unui fir de aur în canalul ridurilor, 
pielea regăsindu-şi, după o astfel de operaţie, aspectul anterior. 

Unele femei au o altă problemă : pilozitatea excesivă. Pentru a o elimina 
definitiv, există un singur tratament eficace : epilarea electrică, prin care 
firul de păr este distrus din rădăcină. Dintre celelalte procedee, unele se 
cunosc încă din Antichitate, ca de pildă epilarea cu ceară, practicată încă 
din Egiptul antic. Există şi procedee mecanice, cu lama de ras sau cu 
penseta, dar pensatul este uneori foarte dureros. Dacă vă epilaţi singure, 
aveţi grijă să nu atingeţi aluniţele. 


d) Cîteva reţete de la bunica 


Asistăm, de la o vreme, la redescoperirea virtuţilor plantelor : fitoterapia 
afişează în vitrinele farmaciilor panouri ilustrate care ne iniţiază în bine- 
facerile plantelor medicinale. Acelaşi mare interes pentru plante îl regăsim 
în cosmetologie, iar firmele se întrec în a oferi diverse game de produse pe 
bază de gălbenele, muşeţel, crin, sunătoare... 

Dacă doriţi, puteţi realiza şi dumneavoastră cîteva preparate din produse 
naturale şi ieftine. Am ales cîteva dintre reţetele „de pe vremuri”, cele 
mai potrivite pentru femeia de 40 de ani. Atenţie însă: preparaţi numai 
cantitatea pe care o veţi folosi imediat, căci aceste preparate nu conţin 
conservanti şi, prin urmare, nu pot fi păstrate mult timp. Puneţi la frigider 
ceea ce vă rămîne, dar nu mai mult de trei-patru zile. 


Pomadă pentru întărirea sînilor. . 


Amestecaţi 15 g de ceară de albine cu 75 g de unt de cacao. Încălziţi 
amestecul în bain-marie, încorporînd totodată 50 de seminţe de măr (pe 
care le-aţi adunat din timp) + 50 de seminţe de gutuie. Cînd preparatul 
s-a încălzit destul, adăugaţi conţinutul a 10 gelule de praf de turiţă-mare 
(agrimonia eupatoria) + conţinutul a 10 gelule de praf de schinduf + 
5 picături de esență de myrrhis odorata. Lăsați la macerat la rece o 
noapte. Încălziți preparatul (care, prin răcire, s-a întărit) şi, cînd acesta 
redevine lichid, strecuraţi-l storcînd bine ingredientele. 
Se utilizează la masarea sînilor, de două ori pe zi. Se păstrează la 
frigider, într-un vas închis, pentru a-şi menţine consistenţa cremoasă. 


Măştile trebuie folosite imediat după preparare, deoarece îşi pierd foarte 
repede proprietăţile, se întăresc şi pot irita pielea. 

Curăţarea tenurilor grase : folosiţi zeamă de castraveți sau de lămîie, 
apoi clătiţi cu apă. 

Curăţarea tenurilor uscate : ungeţi cu lapte nefiert, cu ulei de migdale 
sau cu o felie de avocado ; staţi 15 minute, apoi clătiţi cu apă călduţă. 

Curățarea tenurilor delicate sau iritate (cuperoză): ungeţi cu o 
infuzie concentrată de flori de nalbă-mare ; nu clătiţi. 

Curăţare în profunzime, pentru a avea un ten trandafiriu (orice tip de 
piele): puneţi muşeţel într-un litru de apă clocotită, apoi staţi 10 minute 
aplecată deasupra vasului : ştergeţi delicat, tamponînd cu vată sau cu o 
cîrpă moale. Clătiţi cu un decoct răcit de pătrunjel tocat (0 ceaşcă), pe care 
l-aţi lăsat la fiert 15 minute într-o jumătate de litru de apă. 

Măşti de frumuseţe ce trebuie aplicate pe o piele perfect curată, 
evitîndu-se contururile ochilor ; se ţin 20 de minute (cînd se face baie, căci 
umiditatea facilitează pătrunderea principiilor active), apoi se îndepărtează 
cu apă minerală călduţă: 

Pentru tenurile grase : se mixează un castravete cu un borcan de iaurt 
şi se întinde în strat gros. 

Pentru tenurile acneice : se dizolvă 2 linguri de amidon în 1-2 linguri 
de apă de trandafiri (putem înlocui amidonul cu mălai). 

Pentru tenurile uscate : 

> Se mixează fin o foaie de varză şi se amestecă cu o lingură de ulei 

de măsline. 

> Se amestecă 2 linguri de praf de migdale dulci + 1 linguriţă de 

glicerină + cîteva picături de ulei de măsline. 

Pentru tenurile normale : se dizolvă 2 linguri de argilă verde într-o 
infuzie de cimbru şi se adaugă cîteva picături de ulei de porumb sau de 
migdale dulci. 

Mască de frumuseţe „la minut” : se aplică înainte de a ieşi undeva, 
pentru a înviora trăsăturile feţei şi a le da strălucire : se bate un gălbenuş 
de ou cu o lingură de ulei de măsline şi un strop de zeamă de lămîie. 


~ Tratamente pentru îngrijirea corpului —— 


Împotriva celulitei : tocaţi 100 g frunze de iederă şi puneţi-le în oţet 
clocotit, lăsaţi la infuzat 6 ore, apoi strecuraţi şi vărsaţi în apa de baie. 

Pentru catifelarea pielii: puteţi folosi levănţică, mentă. cimbru, 
eucalipt (sau orice altă plantă aromatică) pe care o amestecați cu 5 lin- 
guri de ulei; puneţi la bain-marie, la foc mic, timp de 30 de minute, 
apoi vărsaţi uleiul parfumat în apa de baie. 

Baia de tărîțe a frumoaselor de altădată: puneţi 1 kg de tăriţe 
într-un săculeţ de pînză subţire şi parfumaţi-l cu o linguriţă de esenţă de 
flori de portocal; introduceţi săculeţul în apa de baie, agitaţi-l şi 
presaţi-l. 

Unele dintre aceste reţete sînt luate din Guide des trucs, de 
J. Chalons. 

e) Alte tratamente naturale pentru frumusețea 
pielii dumneavoastră 


Saună facială pentru curăţarea tenului : 

Această saună se recomandă tenurilor grase, tenurilor cu probleme, cu 
puncte negre... Nu este indicată pentru tenurile delicate, uscate, deshi- 
dratate, şi este absolut contraindicată în caz de cuperoză. Este minunată 
pentru curăţarea tenurilor grase. 

Într-un vas cu apă clocotită, vărsaţi 15 g de cimbru + 10 g de gălbe- 
nele + 10 g de seminţe de condurul-doamnei + conţinutul a 5 gelule de 
propolis + 10 picături de esenţă de levănţică. Aşeazaţi-vă cu faţa cît mai 
aproape de acest preparat; baia de aburi trebuie să dureze pînă la răcirea 
preparatului. Tamponaţi-vă apoi faţa cu un prosop de baie, pe care mai 
ţineţi-l timp de cîteva minute pe cap.” 


Mască pe bază de miere pentru întreţinerea tenurilor normale : 

Încălziţi la bain-marie 100 g de miere de salcîm şi încorporaţi în 
ea, amestecînd, o lingură de făină de orz + 3 picături de esenţă de 
rozmarin. Cînd mierea este călduţă, luaţi de pe foc şi adăugaţi conţinutul 
a 2 gelule de drojdie de bere + 2 gelule de germeni de grîu + 2 gelule 
de granule de polen. 


Mască pe bază de tăriţe împotriva deshidratării pielii : 

Infuzaţi, timp de 15 minute, în 1/4 1 de apă clocotită, 5 flori de muşeţel. 
Strecuraţi şi folosiţi această infuzie pentru a dizolva un amestec de: 
2 linguri de tărîțe de grîu + 1 linguriţă de cremă de ovăz (făină fin 
măcinată) + conţinutul a 5 gelule de praf de soc + 5 gelule de praf de 
hamamelis. Lăsaţi să se odihnească preţ de cîteva minute şi, înainte de 
aplicare, încorporaţi în preparat conţinutul a 5 gelule de germeni de grîu + 
3 picături de esenţă de verbină. 


Mască pe bază de argilă pentru curăţarea tenurilor foarte grase : 

Seara, faceţi un decoct punînd la fiert timp de 5 minute, într-o jumătate 
de litru de apă, 30 g de rădăcină de scai (tăiată în rondele) + 10 seminţe 
de ienupăr + 10 g de rădăcină de genţiană rasă. Lăsaţi la macerat peste noapte. 

Dimineaţa, dizolvaţi 3 linguri de argilă verde într-o cantitate suficientă 
din preparatul macerat, astfel încît să obţineţi o pastă (păstraţi restul de 
macerat la frigider, într-o sticlă astupată, pentru o altă mască, săptămîna 
următoare). Adăugaţi 3 picături de esenţă de levănţică + o picătură de 
esenţă de cimbru. Aplicaţi preparatul pe faţă şi ţineţi-l 15 minute. Cură- 
țaţi-vă apoi cu apă de trandafiri (vezi reţeta următoare). 

Apă de trandafiri astringentă pentru tenuri grase : 

Seara, faceți un decoct punînd la fiert timp de 5 minute, într-o jumătate 
de litru de apă, 50 g de boboci de trandafiri de Provins (căutați la Plafar, 
la farmacie sau la magazinele de produse dietetice). Lăsați la macerat 
toată noaptea. Dimineaţa, strecurați şi adăugați 3 picături de esenţă de 
trandafiri turceşti, dizolvate în 10 picături de alcool de 90° (faceţi diluţia 
într-o lingură). 


Mască pe bază de propolis împotriva punctelor negre : 

Amestecaţi 20 g de pulbere de propolis + 2 linguri de făină de secară 
+ conţinutul a 5 gelule de praf de salvie. Dizolvaţi amestecul într-o cantitate 
potrivită de suc de morcovi (proaspăt, pe cît posibil : folosiţi un storcător), 
astfel încît să obţineţi o consistenţă păstoasă. Lăsaţi să se odihnească preţ 
de cîteva minute şi, înainte de aplicare, adăugaţi 3 picături de esenţă 
de cuişoare. 


Loţiune pentru atenuarea pistruilor : 

Fierbeţi, timp de 5 minute, într-o jumătate de litru de apă: 25 g de 
scoarță de mesteacăn alb (sau, dacă nu aveţi, 25 g de frunze) + 15 g de 
flori de iarbă-neagră + 10 g de tei. Lăsaţi la macerat toată noaptea 
Dimineaţa, încorporaţi 50 g de rădăcini de păpădie proaspete + 1 castravete 
(cca 200 g) tăiat în rondele subţiri. Lăsaţi la macerat toată ziua şi noaptea 
următoare. 

Strecuraţi şi folosiţi acest preparat ca pe o loţiune, timp de o săptămînă, 
păstrindu-l la frigider, într-un vas ermetic din sticlă. După o săptămînă, 
faceţi un alt preparat cu ingrediente noi (nu-l păstraţi mai mult de 8 zile). 


Loţiune împotriva cuperozei : - 
Seara, fierbeţi la foc mic, timp de 10 minute, într-o jumătate de litru de 
apă: 50 g de rădăcină de nalbă-mare rasă + 15 g de coada-calului + 15 g 
de pătlagină. Lăsaţi la macerat toată noaptea, şi adăugaţi conţinutul a 
5 gelule de praf de hamamelis + 5 gelule de praf de castane sălbatice + 
5 gelule de praf de isop. Lăsaţi la macerat toată ziua şi noaptea următoare. 
Strecuraţi şi folosiţi acest preparat ca pe o loţiune, timp de o săptămînă, 
păstrîndu-l la frigider, într-un vas ermetic din sticlă. După o săptămînă, 
faceţi un alt preparat cu ingrediente noi (nu-l păstraţi mai mult de 8 zile). 


Preparat împotriva vergeturilor : 

Amestecaţi cu grijă 25 g de praf de germeni de grîu + conţinutul a 
5 gelule de drojdie de bere + conţinutul a 5 gelule de pulbere de propolis. 

Separat, faceţi o infuzie de Centella asiatica, infuzînd 25'g de plantă în 
1/41 de apă, timp de 10 minute. Strecuraţi infuzia şi lăsaţi-o să dea în 

clocot adăugînd 50 g de rădăcină de tătăneasă proaspătă, tăiată bucățele. 
Fierbeţi timp de 5 minute, lăsaţi decoctul să se răcească, apoi strecuraţi. 
Folosiţi acest lichid pentru a dizolva amestecul iniţial. 

Lăsaţi să se odihnească timp de cîteva minute şi aplicaţi pe vergeturi, 
după ce le-aţi masat cu cîteva picături de ulei de germeni de grîu. 


Mască pe bază de lăptişor de matcă pentru întîrzierea apariţiei 
ridurilor : 

Amestecaţi 25 ml de ulei de germeni de grîu + conţinutul a 5 capsule 
de ulei de luminiţă + 10 picături de esenţă de santal + 5 picături de esenţă 
de ylang-ylang + 25 ml ulei de migdale dulci. 

Într-un bol mare, amestecați cu grijă 3 linguri de făină măcinată fin + 
complexul de uleiuri de mai sus + 10 g de lăptişor de matcă pur (conţinutul 
unui flacon întreg). Lăsaţi să se odihnească timp de cîteva minute, apoi 
aplicaţi timp de o jumătate de oră. 


Mască pe bază de apă de mare pentru prevenirea îmbătrinirii 
tenului : 

Amestecaţi cu grijă 2 linguri de făină de hrişcă + conţinutul a 10 gelule 
de laminaria (sau, eventual, de fucus). Dizolvaţi acest amestec în conţinutul 
a 2 flacoane de apă de mare (sau de plasmă Quinton) şi lăsaţi să se odihnească 
timp de cîteva minute. Înainte de aplicare, încorporaţi în acest preparat 
conţinutul a 5 gelule de praf de ginseng + 5 picături de esenţă de roiniţă. 


f) Pielea, un organ necunoscut 


Pielea nu este numai învelişul protector împotriva agresiunilor mecanice, 

chimice sau microbiene, ci şi, prin multiplele ei funcţii, un adevărat organ. 

Pielea joacă un rol de cea mai mare importanţă în relaţia noastră cu mediul 

înconjurător, în reglarea temperaturii corpului şi în eliminarea toxinelor. În 

plus, pielea este sediul formării anumitor anticorpi apărători ai organismului. 

> Mai multe sute de mii de terminaţii nervoase fine ne dau informaţii 
despre frig, căldură, durere, plăcere etc. 

> Mii de kilometri de capilare permit schimburile chimice cu mediul 
intern. 

> Nenumărate glande sebacee secretă un ulei care-i întreţine supleţea ŞI 
umiditatea. 

> Cu milioanele ei de glande sudoripare, care elimină prin trânspiraţie 
CO, şi alte toxine, pielea este unul dintre principalele organe de elimi- 
nare şi, de aceea, a fost pe bună dreptate numită „al treilea rinichi”. 

g) Frecţionaţi-vă ! 


Cînd vorbim despre igiena pielii, ne gîndim în primul rînd la hidroterapie, 
sub formă de băi sau de duşuri. Există însă şi o altă practică, din păcate 
căzută în desuetudine, pe care ar fi bine să o repunem la locul ei de cinste : 
frecţia. Anticii o cunoşteau prea bine: în termele romane, frecţia era 
specialitatea anumitor sclavi. 

Frecţia poate fi uscată sau umedă şi se poate face cu mîna goală sau cu 
o mănuşă de masaj. Recomandăm frecţia uscată, cu mîna goală, deoarece 
mîna este vie şi deci mai sensibilă la contururile pielii. Eficacitatea unei 
frecţii nu este proporţională cu duritatea ei, deoarece sistemul nervos de 
sub epidermă cere oarecare menajamente. Dar frecţia nu este nici o simplă 
mîngiiere şi înseamnă mai mult decît să te dai cu colonie sau cu cremă. 

Frecţia uscată scapă epiderma de celulele epiteliale moarte şi de toxinele 
eliminate prin transpiraţie. Ea goleşte glandele sebacee, le destupă canalele 
şi le uşurează astfel secreția. Frecţia efectuează un masaj al epidermei şi 
al dermei. Face mai maleabile capilarele subcutanate, de o importanţă 
primordială în reglarea termică, activînd circulaţia sanguină periferică. 
Practicată în mod regulat, frecţia dă pielii un aspect luminos şi catifelat, 
semn de sănătate (vezi p. 123). 


5. Hidroterapia 


Hidroterapia, cuvînt urit, care ne aduce în minte imaginea etuvelor înecate 
în aburi şi condens, acţionează prin dozarea efectelor vasodilatatoare ale 
apei fierbinţi şi a celor vasoconstrictoare ale apei reci. Această dozare 
variază, desigur, în funcţie de temperament, căci baia sau duşurile reci nu 
sînt indicate în toate cazurile. 


a) Băile 


Împărţite în reci (0-25*C), neutre (26-35 °C) şi fierbinţi (36-40 °C), băile 
au efecte foarte diferite : cele reci scad temperatura corpului, cele neutre 
nu au un efect apreciabil asupra ei, iar cele fierbinţi fac să crească 
temperatura corpului şi accelerează pulsul. 


- Băile reci se fac în rîuri, în lacuri sau în mare. Ele trebuie făcute 
numai de persoane antrenate, căci starea de şoc, mai mare sau mai mică, pe 

care o provoacă, binefăcătoare pentru unii, poate fi periculoasă pentru 
alţii. Aceste băi trebuie de asemenea să fie precedate şi urmate de exerciţii 
musculare, care să oblige inima la o activitate mai intensă. Vasoconstricţia 
bruscă provocată de baia rece este cu siguranţă foarte benefică pentru 
persoanele care sînt obişnuite cu ea ; baia rece sporeşte rezistenţa la frig şi 
constituie cel mai bun mijloc de a preîntîmpina guturaiul şi răceala. 
Oricum, indiferent dacă sînteţi sau nu obişnuite cu astfel de băi, nu trebuie 
să aşteptaţi să simţiţi cîrcei, înţepături, un blocaj toracic etc. ca să ieşiţi din 
apă. Imediat ce aţi ieşit, frecaţi-vă cu un prosop aspru sau cu o mănuşă de 
masaj, pentru a trezi reacţia organismului. Culturistul Sandow recomanda 
o alergare pe malul apei după o baie rece. 

Făcută cu aceste precauţii, baia rece este tonică, vitalizantă. Ea inten- 
sifică schimburile de la nivelul capilarelor : poate mări cu 20% ventilaţia 
pulmonară, cu 30% absorbţia de oxigen şi cu 40% eliminarea CO,. Pentru 
cele care o suportă, se poate spune că este un adevărat izvor de tinerețe, 
aşa cum mărturisea odinioară una din celebrele ei adepte, frumoasa Diane 
de Poitiers. 


- Băile neutre sînt cele mai potrivite pentru femeile mai fragile sau 
surmenate. Aceste băi nu au brutalitatea băilor reci, ajută la eliminarea 
toxinelor şi favorizează destinderea nervoasă. Nu trebuie să dureze mai 
mult de o jumătate de oră. 


- Băile fierbinţi provoacă o vasodilatare rapidă şi, ca urmare, un aflux 
al sîngelui spre piele. Ele scad tensiunea arterială şi cresc temperatura 
corpului. Baia fierbinte trebuie să fie scurtă căci, dacă durează prea mult, 
oboseşte inima şi poate duce la sincopă. Aşadar, nu abuzaţi sub pretext că 
vreţi să slăbiţi ! Această baie activează metabolismul şi facilitează evacuarea 
toxinelor de tot felul, din sînge, din limfă şi din lichidul extracelular. 


Puteţi faceţi şi altfel de băi, la care lumea nu se prea gîndeşte: 


- Baia rece de picioare, care duce la o constricţie a vaselor picioarelor 
şi bazinului, sau fierbinte, care, invers, provoacă o vasodilataţie locală, 
acţionînd totodată de la distanţă asupra plămînilor şi chiar a creierului. 


- Baia de şezut, recomandată femeilor, deoarece, după felul ei, rece 
sau fierbinte, este vasodilatatoare sau, dimpotrivă, vasoconstrictoare pentru 
organele intrapelviene. 


- Baia pînă la briu, făcută şezînd sau în genunchi, fără ca apa să 
depăşească mijlocul (la 15*C), şi care nu trebuie să dureze mai mult de 
15 secunde. Are aceleaşi calităţi ca şi baia completă. 

- Băile Kneipp, în care introducem, pe rînd, timp de cîte 15 secunde, 
în apă rece şi chiar foarte rece, antebraţul, apoi picioarele, pînă la jumătatea 
gambelor. Aceste băi sînt urmate de mers prin iarbă, cu ridicarea genun- 
chilor şi balansarea cu putere a braţelor. 


)) 

Există şi alte băi, mai ales baia cu bule, în care mii de bule de aer 
bombardează pielea, băi oxigazoase şi carbogazoase, băi de aburi (atenţie, 
obosesc inima) şi băi termale, sub control medical. 


b) Duşurile 


Pe lîngă băi, în care corpul este mai mult sau mai puţin cufundat în apă, 
duşurile aduc organismului binefaceri incontestabile. Fierbinţi, duşurile 
sînt vasodilatatoare, aducînd sîngele în piele, şi vasoconstrictoare prin 
reacţie într-un al doilea timp. Reci, ele provoacă, invers, o vasoconstricţie 
imediată, care împinge sîngele spre viscere, urmată de o vasodilataţie 
secundară, după ce duşul s-a terminat. Avantajul duşurilor faţă de băi este 
acela că pot fi modulate : i 
> Dacă presiunea apei este slabă sau nulă, duşurile decongestionează, 
au proprietăţi analgezice şi benefice în caz de tulburări vasculare 
periferice (varice). 
> Dacă presiunea apei este medie, duşurile fac bine persoanelor cu 
hipertensiune şi în tulburările legate de menopauză, prin reechi- 
librarea vasomotricităţii subcutanate. 
Dacă presiunea este puternică sau chiar foarte puternică (duş cu 
jet), ele constituie un adevărat masaj şi se recomandă doar femeilor 
antrenate în mod deosebit şi viguroase. 
În toate cazurile însă, este bine să vă terminaţi duşurile cu un jet de apă 
rece pe gambe, glezne şi picioare, pentru a activa circulaţia. 

Prin jocul dilataţiilor şi contracţiilor succesive ale reţelei capilare 
subcutanate. hidroterapia întreţine supleţea acesteia şi promptitudinea reac- 
ţiilor ei. O menţine în stare de permanentă alertă, în loc să o lase să se 
sclerozeze prin inactivitate şi sedentarism. Organismul astfel antrenat va 
putea face faţă tuturor variațiilor din mediul înconjurător, iar pielea dumnea- 
voastră, sănătoasă şi bine irigată, va fi într-adevăr „oglinda sănătăţii 
dumneavoastră”. 


6. Pentru un păr frumos 


De cîţiva ani, aţi remarcat o schimbare la părul dumneavoastră : au început 
să apară fire albe... la unele persoane mai discret, la altele mai masiv. Nu 
există o regulă generală, adeseori fiind vorba de o chestiune ereditară. 
Cunosc femei de 35 de ani cu părul complet alb şi altele care, deşi au o 
vârstă înaintată, şi-au păstrat culoarea din tinereţe. Indienele din Altiplano 
sau asiaticele au, şi la bătrîneţe, părul la fel de închis la culoare ca şi nepoa- 
tele lor. De regulă, depigmentarea părului este un prim semn de îmbătrinire, 
deseori prost primit de femei care, de altfel, sint şi se simt încă tinere. 

Nu se cunoaşte la ora actuală nici un medicament care să reactiveze 
melanizarea, altfel spus colorarea părului, deoarece melanocitele (celulele 
pigmentate) dispar treptat şi definitiv. Aşadar, cele care suportă greu gîndul 
că au părul cărunt nu au altă soluţie decît să şi-l «camufleze» sau să şi-l 
vopsească. 


Şampoanele colorante şi vopselele oferă o gamă largă de culori, mai 
mult sau mai puţin durabile. Este obligatoriu să verificaţi prin teste lipsa 
lor de nocivitate, mai ales în cazul în care se folosesc la vopsit produse 
mai toxice. Chiar şi atunci cînd sînt bine suportate, asemenea produse vă 
agresează părut, care, pe lîngă depigmentare, înregistrează şi o scădere în 
densitate - ceea ce coafezele numesc „păr poros” sau „casant”. Vopsitul 
trebuie aşadar rărit, dacă este posibil, la patru-cinci săptămîni, şi nu 
trebuie tratate decit rădăcinile, pentru a nu agresa de mai multe ori un păr 
deja vopsit. 


Un alt fenomen care v-ar putea alarma este căderea părului. Nu vă 
neliniştiţi : calviţia, frecventă la bărbaţi, este, din fericire, rară la femei ! 
Cele mai amenințate sînt femeile care au avut dintotdeauna pielea capului 
seboreică. Aşadar, dacă aveţi părul gras şi dacă observați că vă cade 
anormal de ` mult, consultaţi un medic care vă va prescrie o medicaţie 
potrivită, pe baza vitaminelor B şi H. 


CONDIŢIILE ECHILIBRULUI DUMNEAVOASTRĂ 2 89 


Menopauza, care diminuează foarte mult secrețiile sebacee, va ajuta 
în mod natural, dar, pînă atunci, această diminuare va usca şi va fra- 
giliza părul. 

Foarte important este să vorbim şi despre şampoane ; sub acest nume 
se ascund produse foarte diferite! Unele, testate medical în laboratoare 
serioase, spală părul şi asigură tratamentul de care are el nevoie (şamponul 
contra mătreţii, antiseboreic...) ; altele, mult mai ieftine şi care se vînd în 
general în supermagazine, sînt nişte detergenţi parfumaţi şi colorați, pe 
care i-aţi putea foarte bine folosi ca să vă curăţaţi chiuveta... Dumneavoastră 
alegeţi ! Oricum, chiar şi dacă folosiţi un şampon de foarte bună calitate, 
neagresiv, nu este bine să vă spălaţi prea des pe cap (o dată pe săptămînă 
este un maxim ce nu trebuie depăşit) . 


1 Pentru spălatul părului 


Păr gras: fierbeţi timp de 10 minute, într-un litru de apă, 50 g de 
scoarță de lemn de Panama ; lăsaţi să se răcească şi folosiţi preparatu! 
ca pe un şampon; clătiţi bine. 

Păr uscat: bateţi 2 gălbenuşuri de ou cu 1 lingură de ulei de 
măsline ; adăugaţi puţină apă călduţă. Spălaţi părul, lăsaţi preparatul 
pe păr timp de 5 minute, apoi clătiţi bine. 

Păr devitalizat şi moale: bateţi 2 gălbenuşuri de ou cu un păhărel 
de rom; procedaţi la fel ca pentru părul uscat. 

Păr fragil: puneţi 50-60 g de rădăcini de săpunariţă într-un litru de 
apă gata să dea în clocot; lăsaţi la infuzat timp de 10 minute, apoi 
spălaţi părul cu acest decoct. 


Păr blond: clătiţi-l cu un decoct obţinut prin fierberea a 40 g de 
flori de muşeţei într-un litru de apă, timp de 15 minute. 

Păr şaten : acelaşi procedeu, cu 50 g de frunze de nuc la 1 1 de apă. 
Păr negru: acelaşi procedeu, cu un decoct din 3 fire de praz fierte 
într-un litru de apă. 


3. Vezi Jean-Luc Darrigol, Sante et beauté de vos cheveux (ed. Dangles), care 
explică perfect toate problemele capilare şi oferă multe formule de tratamente 
naturale. 

7. Vara lui Eros 


Echilibrul complet al femeii are la bază echilibrul ei afectiv şi sexual, mai 
ales după 40 de ani. 


a) Misterul cromozomilor 


Ştiaţi că fiecare dintre celulele dumneavoastră poartă o etichetă care este 
marca feminităţii ? Această „marcă a fabricii”, unică pentru fiecare femeie, 
o reprezintă cei doi cromozomi XX (bărbatul are cromozomii X şi Y). 

La femeie, fiecare dintre nenumăratele celule ale corpului depinde de 
ciclul a doi hormoni care corespund acestei litere duble şi care îi determină 
evoluţia : estrogenul şi progesteronul. Toată materia vie din care sînteţi 
alcătuită este aşadar sexuată, iar această diferenţă fundamentală se exercită 
la nivelul tuturor celulelor. Rezultă de aici, în primul rînd, că transformarea 
materialelor nutritive are loc în mod diferit la dumneavoastră şi la partener. 
În timp ce la bărbat această transformare este rapidă şi tinde să consume 
imediat nutrimentele (catabolism), la dumneavoastră ea se orientează spre 
înmagazinare şi economisire (anabolism). Pe scurt, dacă bărbatul este făcut 
pentru consum, pentru lupta cu mediul înconjurător, femeia este făcută 
pentru agonisirea şi concentrarea energiei. lată nobila menire a sexului ei, 
de vreme ce femeia trebuie să aducă pe lume copii şi să-i formeze. 


Această diferenţă fundamentală nu se prezintă întotdeauna într-un mod 
atît de tranşant, atît de absolut: puţini sînt bărbaţii sută la sută bărbaţi, 
după cum puţine sînt şi femeile sută la sută femei. În ambele sensuri au loc 
anumite infiltraţii. După menopauză, diferenţele se atenuează şi mai mult: 
fiziologia şi chiar psihologia femeii au tendinţa de a se masculiniza, iar 
libidoul, în multe cazuri, scade. 


Plante şi suplimente alimentare pentru perioada 


premenopauzei 


> La sculare: 1 fiolă de lăptişor de matcă şi o infuzie dintr-un amestec 
de viţă-roşie + coada-şoricelului, îndulcită cu 1 linguriţă de miere 
de castan + 2 picături de esenţă de chiparos. Ca supliment, se iau 
2 gelule de hamamelis. 

> La prînz: înainte de masă, 1 fiolă de zeamă de urzică. În timpul 
mesei, 2 gelule de hrişcă + 2 capsule de macerat de usturoi. După 
masă, o infuzie dintr-un amestec de mentă + muşeţel, îndulcită cu 
1 linguriţă de miere de păducel + 2 picături de esenţă de busuioc. 

> Lacină: 2 capsule de ulei de limba-mielului + 1 capsulă de ulei de 
luminiţă. 

> La culcare: o infuzie dintr-un amestec de viţă-roşie + coada-şori- 
celului, îndulcită cu 1 linguriţă de miere de levănţică + 1 picătură 

de esenţă de muşeţel. ` 


b) Puterea imaginaţiei 


Cei doi hormoni despre care am vorbit mai sus se fixează pe centrii nervoşi 
de la baza creierului, ritmîndu-vă instinctul sexual şi determinîndu-vă 
comportamentul. Fiziologic, femeia n-ar trebui să se simtă atrasă de bărbat 
decît în anumite perioade (vezi rutul la animale), dar, de multă vreme, 
oamenii s-au eliberat de constrîngerile hormonale şi nu mai ascultă, în 
materie de sex, decît de imaginaţie ! Instinctul sexual intelectualizat s-a 
îndepărtat de natură ajungînd, la limită, la negarea naturii şi la perver- 
siunile cele mai degradante. Dacă sexualitatea s-ar fi menţinut doar ca act 
menit să asigure procrearea, pămîntul n-ar mai fi astăzi atît de populat, 
majoritatea naşterilor fiind consecinţa unui moment de rătăcire! Poate că 
nici dumneavoastră, nici eu n-am mai sta astăzi de vorbă pe tema aceasta. 
Dar plăcerea legată de actul sexual este atît de mare, încît a rezolvat singură 
problema perenităţii speciei. Putem spune că, în zilele noastre, sexualitatea 
nu mai are drept scop procrearea, ci doar fericirea de o clipă, care 
contopeşte într-o singură fiinţă doi oameni care se iubesc. 

Din păcate, nu este numai asta... Ştim cu toţii că, în 1968, s-a produs 
o profundă fractură în societatea franceză. S-a spus atunci că „este interzis 
să interzici”. Se deschidea larg poarta spre toate abuzurile permisivităţii. 
Principala victimă a fost sexualitatea. Şi-aşa deturnată de la scopul ei prim, 
ea s-a eliberat din acel moment şi de afectivitate, care-i conferise o anume 
nobleţe. Pentru multe femei, a fost ocazia unei adevărate „debandade 
sexuale” şi a deprecierii actului sexual. 


c) Erotism sau iubire ? 


Poate că aţi avut parte de o sexualitate normală, care şi-a ocupat locul 
cuvenit în viaţa dumneavoastră. V-aţi împlinit prin ea, şi acum sînteţi o 
femeie sau, poate, o mamă fericită. 

Sau poate că vă numărați printre acele femei care şi-au ratat viaţa 
amoroasă - printre cele părăsite, înşelate, însingurate, printre cele obsedate, 
veşnic nemulţumite — sau printre cele care şi-au satisfăcut nevoia de dragoste 
dedicîndu-se unui copil înfiat, muncii benevole sau călugărici. Există pe 
lume tot felul de reuşite, de eşecuri, de bucurii, de nefericiri... 

Ce-ar fi de spus? Celor cărora viaţa sentimentală le-a adus numai 
bucurii - nimic ; cel mult, că au avut noroc şi că trebuie să facă tot ce le 
stă în putinţă pentru a-l păstra. Celorlalte, le doresc să nu lase nepăsarea să 
le înăcrească inima rănită. 

Tuturor însă, indiferent de viaţa sexuală sau afectivă de care au avut 
parte, le putem spune că, peste 5-10 ani, vor intra în acea zonă de turbulenţă 
numită menopauză. Aşa cum, peste 15 ani, va trebui să vă confruntaţi cu 
pensionarea, la fel trebuie să vă pregătiţi chiar de astăzi să întîmpinaţi 
menopauza. Fiinţa dumneavoastă biologică şi spirituală va cunoaşte atunci 
numeroase modificări şi, deşisaceastă trecere este normală, este bine să nu 
vă lăsați luată prin surprindere : vă aşteaptă bufeuri, modificări metabolice, 
tulburări ale sistemului nervos, tulburări ale emotivităţii şi ale apetitului 
sexual etc. Tratamentul medical vă va ajuta, la vremea potrivită, să treceţi 
cu bine peste acest hop, care multora le creează mari probleme. Acest 
tratament este îndelungat, putînd dura 10 ani sau chiar mai mult. Pentru 
că pot exista contraindicaţii, va trebui să-l stabiliţi împreună cu medi- 
cul ginecolog. 


Începînd cu vîrsta de 40 de ani, progesteronul dispare treptat, lucru ce 
poate conduce la un dezechilibru al personalităţii dumneavoastră. Trata- 
mentul se bazează pe estrogen şi progesteron: aceşti doi hormoni vor 
concura spre binele dumneavoastră, fiecare dintre ei potenţind sau atenuînd 
efectele celuilalt, moderîndu-i acţiunea fără a-i diminua eficacitatea. Rezul- 
tatul ? O renaştere a întregii fiinţe : regăsirea poftei de viaţă, reechilibrarea 
psihicului, un somn mai bun, o mai mare supleţe a articulaţiilor, întărirea 
sînilor, hidratarea şi tonifierea pielii etc. Dacă acest tratament este completat 
cu ceea ce vă propune lucrarea de față (mers pe jos, sport, relaxare, 
yoga...), vă aşteaptă o a doua tinereţe, cu condiţia să rezervaţi sexualităţii 
locul ce i se cuvine într-o viaţă echilibrată. 

Dacă, din nefericire, v-aţi lăsat amăgită de bombardamentele audio- 
vizuale sau de altă natură care fac din sex centrul universului, dacă aţi 
mizat totul pe sexualitate, poate că încă nu este prea tîrziu să schimbaţi 
ceva. Nimic nu este pierdut, dar, dacă nu sînteţi ferm hotărită să vă 
schimbaţi concepţia despre existenţă, nu veţi putea ieşi din acest impas. 

Supunerea necondiționată faţă de pulsiunile libidoului a fost o greşeală. 
Femeile care nu au curajul de a face un astfel de pas hotărîtor nu vor avea 
o bătrîneţe prea uşoară... 

Pentru a reuşi, ele trebuie să fie convinse că dragostea nu înseamnă 
nici spiritualitate pură, nici animalitate brutală. Într-un cuplu, relaţiile 
nu pot fi numai trupeşti, adică dictate exclusiv de impulsurile părţii instinc- 
tive a creierului nostru. Dacă ne lăsăm în voia acestui gen de relaţii 
amoroase, înseamnă că nu dovedim respect faţă de natura umană, care 
pretinde altceva. Iubirea totală, care aduce împlinire fiinţei umane, este 
rezultatul ţinerii sub control a pulsiunilor sexuale prin afectivitate, lucru pe 
care numai creierul superior îl poate face. În programul de reeducare - 
reeducare absolut necesară pentru revenirea la normalitate - intră toate 
tehnicile propuse în aceste pagini. Trebuie să faceţi ceva! Trebuie să vă 
găsiţi alte puncte de interes, atît intelectuale, cît şi fizice, pentru a vă 
recăpăta tonusul. Reţeta este aceeaşi: petreceţi cît mai mult timp în aer 
liber, impuneţi-vă un ritm de muncă igienic, hrăniţi-vă sănătos, renunţaţi la 
orice excitant şi dăruiţi-vă celor din jur. Nu există alt secret pentru a trece 
de la erotism la iubire. 


„Baia Afroditei” 


Daţi drumul la apă caldă, după ce aţi pus pe fundul căzii, într-un 
săculeţ de tifon (pe care stoarceţi-l de mai multe ori, pentru ca principiile 
active ale plantelor să se răspîndească mai bine): 100 g de cimbru + 
10 batoane de scorţişoară + 3 rădăcini de ghimbir tăiate în rondele + 
conţinutul a 15 gelule de ginseng + o mînă de frunze de mentă proas- 
pete + frunzele de la 2 teline tăiate bucăţi. 

Înainte de a intra în apă (pentru 10 minute), adăugaţi o lingură 
de alcool de 90*, în care aţi încorporat 5 picături de esenţă de 
iasomie + 5 picături de esenţă de bergamotă + 5 picături de esenţă 
de ylang-ylang. 


4. Vezi Celine Gerent, Le Guide du savoir-vivre sexuel (ed. Dangles). 

Plante şi suplimente alimentare pentru a vă trezi” sexualitatea . 
sau pentru a corecta o eventuală frigiditate 


La sculare: 1 fiolă de ginseng şi o infuzie de cimbru îndulcită cu 
i linguriţă de miere de cimbru + 3 picături de esenţă de ghimbir. 
Pe la ora 10: 1 pahar de suc de ţelină. 

La prînz: înainte de masă, 1 g de lăptişor de matcă pur. În timpul 
mesei, 1 gelulă de eleuterococ + 1 capsulă de macerat de usturoi + 
1 capsulă de macerat de ceapă. 

La ora 16: un pahar de suc de ţelină. 

La cină : înainte de masă, 30 de picături de extract de corn de cerb 
(Pantocrin). În timpul mesei, 2 gelule de germeni de grîu + 2 gelule 
de polen. 

La culcare: o infuzie dintr-un amestec de cimbru + rozmarin + 
mentă, îndulcită cu 1 linguriţă de miere de cimbru + 3 picături de 
esenţă de scorţişoară. 


8. Copiii s-au făcut mari... 


Pînă mai ieri, depindeau cu totul de dumneavoastră: material, afectiv, 
intelectual... Eraţi, mai mult decît tatăl şi în ciuda atitor treburi, veşnica 
solicitată şi veşnica disponibilă. Treptat, şcoala şi colegii au preluat ştafeta. 
Pe nesimţite, rolul dumneavoastră s-a mai redus ; a venit apoi adolescenţa, 
cu tăcerile şi revoltele ei, cu exagerările şi judecăţile ei nemiloase. Din 
„cea care ştia totul”, aţi devenit „cea care nu ştie nimic sau care nu mai 
înţelege nimic ! 7... Este o perioadă greu de suportat pentru părinţi, şi mai 
ales pentru o mamă. Lumea aceea, în care aţi investit atît de mult, pare să 
se prăbuşească. Iar cînd se mai iveşte şi prima iubire, sentimentul că vi se 
fură ce aveţi mai scump este şi mai acut... 

Există, desigur, şi excepţii ; unele femei reuşesc să-şi ţină puii aproape. 
Dar astăzi, din ce în ce mai mult, copiii pleacă de lîngă părinţi. Criza 
adolescenţei èste veche de cînd lumea, dar coabitarea juvenilă tot mai 
precoce (sau relaţiile sexuale dintre tineri) a devenit în zilele noastre un 
lucru obişnuit. Cum la vîrsta lor dumneavoastră v-aţi comportat altfel, 
acest lucru vă traumatizează şi mai mult. 

a) Faţă-n faţă cu „virsta ingrată” 


Nu trebuie să uitaţi că adolescenţa este o „boală” de scurtă durată, legată 
de o perioadă anume, şi care se estompează o dată cu intrarea în viaţa 
activă şi responsabilă. Pentru dumneavoastră e o problemă de tact: evitaţi 
vorbele tăioase sau prea autoritare, comparaţiile cu propria dumneavoastră 
tinereţe, exemplele „bune”, toate manifestările de neînțelegere care pot 
adînci prăpastia dintre dumneavoastră şi copii. Fiţi prezentă, dar fiecare cu 
anturajul lui : nu încercaţi să vă maimuţăriţi copiii ca să fiţi mai aproape 
de ei; degeaba aţi încerca, totul va suna fals, iar ei nu vă vor fi deloc 
recunoscători. Copiii au nevoie - chiar dacă nu-şi dau seama - ca părinţii 
lor să-şi păstreze rolul de părinţi ; acest lucru este absolut necesar pentru 
dezvoltarea personalităţii lor şi pentru echilibrul lor psihic. Fiţi aşadar o 
mamă afectuoasă, tînără şi entuziastă... dar care stă la locul ei! 


Rămiîneţi totuşi vigilentă... fără să se vadă. Datoria de mamă v-o 
cere. Nu puteţi rămîne cu braţele încrucişate, spunîndu-vă că se poate şi 
mai rău! Prea multe pericole îi pîndesc pe tinerii de astăzi — începînd cu 
drogurile - pentru ca părinţii să-şi permită să nu le mai controleze faptele 
şi gesturile. Dar nici nu trebuie să trăiţi cu spectrul nenorocirii în faţă. 
Marea majoritate a adolescenților nu vor face SIDA, nu se vor „injecta” 
niciodată, şi puţini sînt aceia care se vor lăsa prinşi în mrejele vreunei 
secte. Şi, chiar şi pentru ei, există ieşiri.... Aşa că nu vă mai frămîntaţi 
pentru nenorociri care, probabil, nu vor veni niciodată, căci riscaţi să 
creaţi în jurul dumneavoastră un climat de angoasă, care va dăuna echi- 
librului familial. 


b) Martoră, dar nu părtaşă 


Se întîmplă uneori ca unul dintre copii (cel mai adesea, fitca), odată trecută 
euforia „lunii de miere”, să vină la dumneavoastră la prima neînțelegere 
ivită în viaţa tinărului cuplu. Nu uitaţi că dificultăţile trebuie rezolvate 
numai de cei în cauză, că nici un sfat nu poate înlocui propria lor 
experienţă şi că s-ar putea ca, într-o zi, să vi se reproşeze acest sfat. 
Susţineţi-vă copilul, dacă el vă roagă în mod expres, dar nu interveniţi 
înainte ca el să v-o ceară. Dacă vă simţiţi tulburată sau neliniştită, nu 
uitaţi că el are nevoie de calmul şi de echilibrul dumneavoastră, pe care vi 
le veţi pierde dacă vă veţi lăsa copleşită de situaţie. Este nevoie să vă 

distanţaţi puţin şi să nu intraţi într-o stare de criză dacă vreţi să înţelegeţi 
corect cum stau lucrurile; căutaţi să dominați evenimentele, şi nu să vă 
lasaţi dominată de ele. Nu e uşor, cînd îţi iubeşti copilul şi-l vezi că suferă. 
Trebuie însă să vă desprindeţi din aceste nisipuri mişcătoare ; cei mai buni 
medici nu sînt cei care intră în panică o dată cu bolnavii lor. Pentru a 
aprecia corect problemele copiilor dumneavoastră, încercaţi să trăiţi fără să 
vă raportați automat la ei. Copiii devin adulţi şi autonomi, aşa că şi 
dumneavoastră trebuie să vă recăpătaţi întrucîtva autonomia; asta cere 
efort; este necesar să construiți un nou tip de relaţii, să vă reajustaţi 
comportamentele. Trebuie neapărat să învăţaţi să vă trăiţi propria viaţă. 
Nu este vorba de egoism ci, dimpotrivă, de salvgardarea propriei per- 
sonalităţi, a acelei personalităţi afectuoase şi liniştitoare pe care copiii o 
aşteaptă de la o mamă. Fiţi aşadar întotdeauna disponibilă pentru ei, aşa 
cum sînteţi pentru soţul sau pentru părinţii dumneavoastră, dar gîndiţi-vă şi 
la dumneavoastră, faceţi planuri în ceea ce vă priveşte; va fi numai în 
interesul familiei. 


9. Sînteţi mai puternică decît credeţi 


Cum să vă păstraţi echilibrul nervos în faţa agresiunilor unui mediu adesea 
ostil, în faţa atîtor probleme personale, uneori foarte dureroase, şi în 
perspectiva atît de apropiată a vîrstei de 50 de ani? 


a) Mic îndrumar pentru un moral de zile mari 


> N-o luaţi ca pe o boală. Femeile s-au obişnuit prea mult să recurgă la 
medicamente (antidepresive, calmante...) în orice ocazie. Nu vă „medi- 
calizaţi” lupta împotriva stresului : „O jumătate de oră de mers în pas 
vioi face mai mult decît 40 mg de tranchilizante” (de Vries). Organismul 
dispune de resurse suficiente pentru a depăşi, de cele mai multe ori, 
„din mers” obstacolele. 


> Nu vă împotmoliţi în nisipurile mişcătoare ale psihanalizei concepute, 
iniţial, pentru alienaţii mintali. Vizita la un psihiatru care vă va servi - 
într-un jargon din care nu veţi pricepe mai nimic - un întreg cocteil de 
transferuri, fixaţii, refulări, complexe şi alte savanilicuri nu vă va aduce 
nici o uşurare. Dimpotrivă, fiţi atentă să nu o luaţi pe panta narci- 
sismului ; este în joc echilibrul dumneavoastră profund. 

Nu adoptați o atitudine paranoică. Nu sînteţi singura victimă a 
stresului ; toată lumea are parte de aşa ceva. Nimeni nu complotează 
împotriva dumneavoastră. Vi se pare că unele persoane din anturajul 
dumneavoastră nu sînt atinse de stres? Nu aveţi cum să le cunoaşteţi 
viaţa intimă... De altfel, aţi trăit destul ca să ştiţi că nu există paradis pe 
pămînt. Maturitatea la care aţi ajuns ar trebui să vă ferească de astfel 
de copilării ! 

Priviţi partea pozitivă a necazurilor prin care aţi trecut : încercările, 
chiar cele foarte grele, vă întăresc caracterul. Femeile care s-au zbătut 
mult în viaţă poate fac faţă mai bine greutăților decît cele răsfăţate de 
soartă. Această latură pozitivă nu se vede întotdeauna de la început, 
dar, în cele din urmă, îţi dai seama că ai avut de cîştigat şi din ceea ce 
părea de nesuportat. 


Trăiţi în prezent. Nu e zi fără probleme. Nu e cazul să le înmulţiţi. 
Asta nu înseamnă că trebuie să închidem ochii cînd este vorba de viitor, 
ci că trebuie să ne luptăm cu prezentul şi să nu ne irosim forțele 
demoralizîndu-ne la gîndul unor dificultăţi care, poate, nu vor apărea 
niciodată. Trăiţi într-un prezent real şi nu între un trecut în care nu mai 
puteţi schimba nimic şi un viitor care, oricum, va fi altfel decît vi-l 
imaginaţi. Nu vă lasaţi doborită dinainte : nu vă simţiţi învinsă şi nu vă 
gîndiţi la eşec. 

De ce nu adoptați drept deviză — aşa cum am făcut şi eu - cuvintele unui 
înţelept antic: „Lucrurile nu se întîmplă niciodată atît de bine pe cît ne 
dorim, dar nici atît de rău pe cît ne temem”? 


Puneţi-vă în locul celorlalţi. E greu, dar este singurul mod de a-i 
înţelege sau de a-i scuza. Au şi ei, ca şi dumneavoastră, slăbiciunile lor 
şi motivele lor de a fi nervoşi. În loc să-i priviţi ca pe nişte duşmani, 
veţi descoperi că merită îngăduinţă : or, numai fiind indulgent ai şanse 
să fii şi echitabil... 


Învăţaţi să dialogaţi. Cuvîntul „dialog” este astăzi pe buzele tuturor, 
cel puţin teoretic... Cum stau însă lucrurile în realitate ? Uitaţi-vă la doi 
oameni care discută: cînd primul dintre ei vorbeşte, celălalt, care nu 
este atent decît la primele cuvinte apzite, începe să-şi pregătească armele 
pentru a „contraataca”, în loc să asculte pînă la capăt. Cînd îi vine 
rîndul să răspundă, celălalt procedează la fel: cum vreţi ca din aceste 
două monologuri juxtapuse, din acest duel verbal, să iasă ceva bun? 
Dacă am avea răbdare să-l ascultăm pe interlocutorul nostru, am vedea 

că pe oameni nu-i despart prăpăstii fără fund, ci doar nişte biete 
şănţuleţe, peste care le-ar fi atît de uşor să-şi dea mîna ! 


> Curăţaţi-vă sufletul. Mai este oare cazul să amintim că trăim într-un 
univers mediatic, care ne hăituieşte şi ne subjugă ? Impactul incredibil 
al imaginii (de film sau de televiziune) ne condiţionează şi, de foarte 
multe ori, ne murdăreşte, în sensul cel mai strict al termenului. Lecturile 
şi radioul completează asaltul asupra persoanei noastre. Chiar şi cei mai 
puternici dintre noi se resimt. Pentru a pune stavilă acestei invazii, 
trebuie să alegem doar ceea ce ne îmbogățește, ne umple timpul sau ne 
amuză sănătos. Există cărţi, filme şi emisiuni excelente. Nu trebuie 
decît să alegeţi: slavă Domnului, universul în care trăiţi nu este făcut 
din violenţă, sex şi minciuni. Meritaţi mult mai mult! 


b) Grafoterapia : scrisul poate calma 


Cînd sînteţi bolnavă, enervată, obosită sau doar agitată, lucrul acesta se 
vede şi din scris. Nu trebuie să fii expert în grafologie ca să-ţi dai seama. 
Între scrisul femeii care ştie să-şi domine emoţiile şi scrisul celei dominate 
de emoţii diferenţele sînt mari. Scrisul, ca şi electrocardiograma sau alte 
înregistrări ale activităţii noastre biologice, este traducerea unei stări 
nervoase pe care gesturile mini o amplifică. Parcurgînd drumul în sens 
invers, puteţi, prin scris, să acţionaţi asupra psihicului dumneavoastră. 
Nu trebuie decît să vă disciplinaţi mîna, scriind încet, desenînd perfect 
fiecare literă şi marcînd scrupulos toate semnele de punctuație. Pentru ca 
exerciţiul să fie pe deplin eficace, nu folosiţi un pix, ci un stilou cu peniță, 
care vă va permite să scrieţi caligrafic. 

Caligrafiaţi deci în fiecare zi cîte o frază de două-trei rînduri, nu mai 
mult pentru început, pe acelaşi caiet, dar străduindu-vă să atingeţi perfec- 
țiunea. Acest exerciţiu vă cere o anume răbdare, dar vă va linişti pentru 
mult timp şi fără să recurgeţi la produse chimice. De aceea, el este 
recomandat mai ales seara, pentru a avea un somn bun. 


Ca să executaţi acest exerciţiu, alegeţi un moment în care sînteţi liniştită, 
cînd nu vă deranjează nimeni ; aşeazaţi-vă la masă complet decontractată, 
cu umerii, gîtul, maxilarele şi toată faţa relaxate. Nu staţi picior peste 
picior şi respiraţi adînc şi liniştit. De ce? Pentru că, atunci cînd sîntem 
concentrați, de obicei ne ţinem respiraţia, aşa cum face cîinele care aşteaptă 
ca stăpînul să arunce băţul pe care el va trebui să-l aducă înapoi. Giîndiţi-vă 
la ceea ce scrieţi. Pentru a spori eficacitatea acestei metode (pe care, în 

lipsa altui termen, am numit-o „grafoterapie”), căutaţi să transcrieţi texte 
care au deja în sine o valoare psihoterapeutică : proverbe, morale de fabule, 
versuri care vă plac, versete, maxime... cu condiţia ca ele să vină, prin 
conţinutul lor, în întîmpinarea calmului şi echilibrului pe care vi le doriţi. 


e Iată cîteva sugestii 


> Nu există probleme, ci numai soluţii. 

> Chiar şi cea mai proastă oră nu durează decît şaizeci de minute. 

> Ceea ce este greu trebuie făcut de îndată, ceea ce este imposibil cere 
un pic mai mult timp. 

> Casă fii fericit, transformă-ţi preocupările în ocupaţii (Maeterlinck). 

> „Cel mai mare merit al nostru nu este să cădem, ci să ne ridicăm de 
fiecare dată după ce am căzut” (Confucius). 

> Primul şi cel mai important lucru este să ai curajul să începi 
(Clemenceau). 

> „E adevărat că omul, cît trăieşte, speră ; dar şi mai adevărat este că 
omul, cît speră, trăieşte” (Faurobert). Etc. 


Capitolul 6 
UMPLEŢI-VĂ DE DINAMISM! 


Viaţa înseamnă mişcare. Cînd nu doarme, bebeluşul se zvîrcoleşte în 
leagăn ; cînd se plimbă cu părinţii, copilul face un drum de trei ori mai 
lung decît aceştia, pentru că aleargă în diferite direcţii şi apoi se întoarce 
lîngă ei, fără astîmpăr; adolescentul care bate mingea ascultă de acelaşi 
imperativ. Mişcarea este indispensabilă dezvoltării ființei umane. Pentru 
a-şi întreţine organismul, adulţii au şi ei nevoie de mişcare. Doar la adînci 
bătrîneţi oamenii nu mai simt această nevoie, ci se mărginesc să se mute 
din pat pe fotoliu şi invers. i 


1. Nu vă lăsați organismul să ruginească 


Unii îşi închipuie prosteşte că, dacă se menajează, vor trăi mai bine şi mai 
mult.... Lucrurile stau exact invers. Corpul omenesc nu se uzează decît 
dacă nu-l punem la treabă. După o anumită perioadă de inactivitate, el 
ajunge să semene cu o bicicletă abandonată : cadru ruginit, direcţie înţepe- 
nită, pneuri „terminate”... Imobilizarea temporară (în cazul unei fracturi 
sau al unei spitalizări prelungite) duce la o slăbire şi la o încetinire a 
funcţiilor, demonstrînd astfel că nu sîntem făcuţi să trăim fără să ne mişcăm. 


La persoanele sedentare, respiraţia se face cu încenitorul. Ventilaţia, 
adică acea cantitate de aer necesară unei bune funcţionări a organismului, 
se reduce. Sutele de miliarde de celule nu mai sînt aprovizionate cum 
trebuie, iar vitalitatea în general scade. Circulaţia, prin care se face trans- 
portul sîngelui în ritmul respirației, încetinește şi trece pe viteza I. Inima, 
care nu mai este ajutată de contracţiile musculare, lucrează în cele mai 
vitrege condiţii: mii de kilometri de capilare rămîn neutilizate. Irigarea 
creierului şi a celulelor este redusă. Tensiunea arterială creşte, picioarele 
devin grele. 

În lipsa mişcării, muşchii se atrofiază. Articulațiile, folosite la minimum, 
îşi pierd mobilitatea şi amplitudinea mişcărilor. Centura abdominală slăbită 
nu mai susține organele vitale : ptoza stomacului şi constipaţia sînt, printre 
altele, „răsplata” sedentarului, care oboseşte la cel mai mic efort. 


În sfîrşit, imobilitatea şi lipsa de exerciţiu conduc la o accelerare a 
osteoporozei, adevărată „topire a țesutului osos”, şi, ca urmare, la creşterea 
riscului de fracturi, îndeosebi după 40-45 de ani. Masa osoasă, care atinge 
maximul în jurul vîrstei de 25 de ani, scade în fiecare an. Această diminuare 
este accelerată de sedentarism, dar. şi de alcoolism, fumat, corticoterapie şi 
aportul insuficient de calciu prin alimentaţie. Osteoporoza este frînată de 
exerciţiile fizice : s-a observat că mişcarea şi chiar simplul fapt de a sta în 
picioare cresc conţinutul în calciu al oaselor. 

Multe femei sînt osteoporotice ; la ele, masa osoasă normal mineralizată 
este inferioară masei osoase a unor subiecţi normali, de acelaşi sex 
şi de aceeaşi vîrstă; ea este într-atît de redusă, încît un efort 
obişnuit este suficient pentru a provoca tasarea vertebrelor sau 
fracturi ale oaselor. Pentru a întîrzia osteoporoza, tre- 
buie să renunțăm la fumat, să facem suficientă 
mişcare şi să tratăm insuficienţa de calciu pen- 
tru a menţine scheletul deasupra „pragului de 


=» 


fractură”. Începînd cu 40 de ani, trebuie acţionat în acest sens, pentru a 
reduce riscul accidentelor pe viitor, căci fractura de col de femur, atît de 
frecventă la femeile care suferă de osteoporoză, este rareori benignă. 
Refuzînd să „vă mişcaţi” veţi pierde pe toate planurile, deoarece cor- 
pul - care, desigur, nu trebuie surmenat - trebuie obosit în mod inteligent. 


2. V-aţi hotărît ? 
Atunci, să-i dăm drumul! 


„Dacă vrei să faci un lucru, apucă-te de el.” Acest proverb celt vi se 
potriveşte, dacă v-aţi pus în gînd să demaraţi programul pe care vi-l 
propunem. Şi, cum nu aveţi timp de pierdut, trebuie să eliminaţi tot ce este, 
cum se spune astăzi, „nerentabil”. Nu aveţi nevoie nici de şedinţe prea 
lungi sau prea dese, nici de servituţi obositoare, nici de aparate scumpe. 
Fiţi în primul rînd practică şi urmăriţi mai degrabă calitatea decit canti- 
tatea; cuvintele lui Hesiod v-ar putea servi drept deviză : „Jumătatea este 
mai mare decit întregul”. 

a) Şedinţele de exerciţii fizice 


> Cînd? Sînt şedinţe „de dimineaţă” şi şedinţe „de seară”. Fiecare îşi 
alege momentul care i se pare cel mai prielnic. De regulă, seara sîntem 
mai supli, dar, după oboseala de peste zi... O singură interdicţie: 
"niciodată în primele două ore de după masă, pentru că nu putem digera 
şi lucra în acelaşi timp. 


> Unde? Lipsa de spaţiu nu poate fi în nici un caz o scuză. În timpul 
primului război mondial, Géo André, poate cel mai mare atlet francez 
al tuturor timpurilor, a continuat în fiecare zi să-şi întreţină forma în 
celula îngustă în car ajunsese după mai multe tentative de evadare. 
Avea la dispoziţie doar doi metri pătraţi. Vă voi indica de altfel două 
metode care nu cer decît foarte puţin spaţiu (p. 130 şi urm.). 


> Cum? În ţinută sumară, astfel încît baia de aer să însoţească şedinţa de 
exerciţii. Dacă aveţi pieptul mai mare, puneţi-vă un sutien mai fix. În 
nici un caz însă pulovere sau alte haine (doar dacă este foarte frig), cu 
gîndul că, traspirînd, veţi slăbi! Pentru a elimina un litru de sudoare, 
organismul dumneavoastă trebuie să „ardă” 580 kcal! Folosiţi mai bine 
această energie pentru exerciţii. 


> Ce materiale vă trebuie? Un colţ de mobilă, un scaun, un covor, o 
pernuţă, două sticle umplute cu nisip - nimic mai mult. Totul, într-o 
încăpere bine aerisită — dacă se poate, cu fereastra deschisă. Dacă aveţi 
curte, este, evident, ideal! 


b) Exerciţiile 


> Întotdeauna bazate pe mental: contractarea muşchilor şi mişcarea 
artidulaţiilor sînt lucruri utile, dar simple mişcări mecanice, care nu 
ajută prea mult, dacă le veţi face gîndindu-vă la rochia pe care urmează 
s-o probaţi, la spectacolul pe care vreţi să-l vedeţi sau la masa pe care 
urmează s-o pregătiţi. O mişcare nu este pe deplin eficace decît atunci 
cînd o faceţi mai întîi în minte, cînd este însoţită şi reglată de o voinţă 
fermă. Am arătat, în cartea mea En forme après 60 ans! (Cum să 
răminem în formă după 60 de ani), că oganismul uman nu se poate 
frînge în două, ca un comprimat de aspirină : fizicul nu poate fi despărţit 
de mental. Uitaţi-vă cu cîtă concentrare campionii, de tenis de exemplu, 
se pregătesc să servească. Reprezentaţi-vă în minte mişcarea pe care 

urmează să o executaţi ; astfel, prin participarea întregii dumneavoastră 
fiinţe, exerciţiul va avea eficacitate maximă. 


> Întotdeauna, asociate cu respiraţia. Este foarte rău, şi chiar periculos, 
să vă ţineţi respiraţia în timp ce executaţi o mişcare. V-aţi obosi inutil 
şi, repet, periculos inima şi arterele. Respirația nu trebuie să preceadă 
contracţiile musculare, aşa cum recomandă unele metode (?). Efec- 
tuarea de respiraţii ample „la rece” poate provoca o serie de tulburări, 
putînd chiar duce la sincope. Decît să daţi celulelor dumneavoastră 
acest supliment de oxigen de care nu au nevoie, mai bine provocaţi-le 
nevoia de oxigen prin cîteva exerciţii prealabile. Şi, mai ales, insistaţi 
asupra celui de-al doilea timp al respirației, expiraţia, prin care se 
elimină CO,. Nu vă preocupaţi de inspiraţie, căci organismul îşi ia 
automat aerul de care are nevoie. 


> Întotdeauna, adaptate morfologiei dumneavoastră: sînt persoane 
care, fără nici un efort, îşi pot lipi palmele de covor fără să îndoaie 
genunchii. Altele nu reuşesc s-o facă. Depinde de lungimea segmentelor 
corpului, a bustului, braţelor sau picioarelor. Descurcaţi-vă aşadar 
cu ceea ce aveţi de la natură. Nu v-aţi luat la întrecere cu nimeni, ci 
numai cu dumneavoastră însevă. Progresele vor veni pe măsură ce vă 
veţi antrenare 


> Întotdeauna, făcute în mod regulat: dacă există vreun lucru care să 
merite efortul, acesta este continuitatea în antrenament. Este mai bine 
să vă propuneţi la început nişte obiective modeste şi să aveţi răbdare 
pînă le veţi atinge. Dacă veţi face exerciţiile în mod regulat, săptămînă 
de săptămînă, veţi obţine tot ceea ce doreaţi. Pentru început, două 
şedinţe pe săptămînă sînt de ajuns. După ce veţi descoperi că le faceţi 
cu plăcere şi le veţi constata rezultatele, puteţi trece la trei şedinţe 
pe săptămînă. 

> Întotdeauna, urmate, dacă se poate, de un duş cald pe tot corpul, 
apoi rece pe gambe, glezne şi labele picioarele, pentru a stimula 
circulaţia. Duşul îl veţi completa ştergîndu-vă energic cu prosopul, ca 
şi fricţionîndu-vă cu mîna goală (a se vedea capitolul VII). 


Dacă toate aceste condiţii vor fi îndeplinite, exerciţiile vă vor fi de cel 
mai mare folos. Astfel de şedinţe sînt, pe de altă parte, cea mai bună 
pregătire pentru practicarea unor sporturi ca schiul, ciclismul, drumeţia, 
alpinismul sau înotul. 

c) Tripleta de bază 


Principalele trei obiective pe care vi le-aţi propus sînt: 


> Supleţea pe care v-aţi cam pierdut-o... Supleţea este calitatea esenţială 
a unei femei, fără de care ea nu mai este pe deplin feminină. Supleţea 
dă gesturilor elasticitate, iar mersului şi ţinutei, armonie. Ea înseamnă 
graţie, eleganţă, frumuseţe. Într-un trup suplu, articulațiile sînt mobi- 
lizate la maximum, ca şi elasticitatea muşchilor corespunzători. Exer- 
ciţiile 1-9 dezvoltă supleţea. Ele trebuie executate repede, complet, căci 
sînt exerciţii de elan, de viteză, şi nu de forţă. În general, seara sîntem 
mai supli decît dimineaţa, dar dumneavoastră hotărîţi cînd anume le 
veţi face. 


> Musculatura. Cuvintul sperie, pentru că trimite cu gîndul la atleţii de 
performanţă care folosesc aparate extraordinare în săli specializate. 
Dumneavoastră însă nu v-aţi propus să vă construiți deltoizi sau cvadri- 
cepşi proeminenţi, ca adepţii body-building-ului, ci să obţineţi o dez- 
voltare naturală şi armonioasă. Femeia are exact aceiaşi muşchi ca şi 
bărbatul ; aceşti muşchi susţin scheletul, iar multe femei n-ar mai suferi 
de dureri de spate dacă ar avea un spate puţin mai musculos. Muşchii 
asigură o ţinută normală, echilibrată, şi nu una flască, lipsită de eleganţă 
şi care fură centimetri preţioşi din înălţime. Datorită muşchilor putem 
„rezista” în timpul obositoarelor zile de lucru. 
Spre deosebire de exerciţiile pentru supleţe, mişcările pentru muscu- 
latură se execută încet, cu o mare concentrare mentală şi nervoasă. . 
Pentru că aceste mişcări creează o mare nevoie de oxigen şi produc o 
mare cantitate de deşeuri în muşchi, ele trebuie strîns asociate cu respi- 
raţia, şedinţa fiind întreruptă de pauze respiratorii, pentru a se evita 
pierderea suflului. Exerciţiile 10-16 sînt exerciţii pentru musculatură. 


> De vină pentru suflul atît de parcimonios măsurat la femei este numai 
lipsa de antrenament. Plămînii femeilor nu diferă cu nimic de ai 
bărbaţilor, dar foarte multe uită pur şi simplu să respire! Dată fiind 
acţiunea ei esenţială asupra circulaţiei sanguine, a asimilării alimentelor, 
a arderii grăsimilor inutile, ca şi asupra psihicului, această funcţie 
vitală - respiraţia - joacă un rol primordial în recăpătarea formei 
şi a dinamismului. Exerciţiile 17-22 vă vor ajuta să dobindiţi suflul 
care vă lipseşte. 

Aceste trei calităţi pe care le veţi recăpăta prin exerciţii sînt strîns legate 
între ele: nu există exerciţiu din care să lipsească vreuna. În fiecare din 
gesturile noastre, ele se îmbină permanent. Orice am face, ele se asociază, 
se coordonează şi, din această sinteză, se nasc îndemînarea, eleganța, 
stilul. Uitaţi-vă la un artizan care lucrează : toate gesturile lui sînt precise, 
nici unul nu este de prisos, şi toate concură la realizarea operei. Tot astfel, 
gospodina în bucătărie îşi face treaba cu economie de mijloace, fără 
să irosească energie. Acelaşi lucru se poate spune despre sportiva care 
aleargă, înoată, pedalează sau schiază. Doar împletirea, îmbinarea, sinergia 
supleţei, forţei şi suflului pot conduce la rezultatele aşteptate. Înlănţuirea 
mai multor mişcări este cea mai bună pregătire pentru asemenea reuşite. 


3. În anumite perioade... 


Viaţa femeii este periodic supusă unor fenomene care-i perturbă circulaţia. 
Odinioară, menstruaţia reprezenta un adevărat eveniment; astăzi, ea nu 
mai este decît un episod firesc. Este vorba de un fenomen care a evoluat pe 
măsură ce femeile au început să practice sportul. 

Întrebarea este dacă această practică este indicată sau nu în timpul 
ciclului. Medicina nu are un răspuns unanim, şi nici experienţa nu ne dă un 
verdict categoric. Dacă unele campioane olimpice „se simt excelent în 
această perioadă”, altele îşi simt „picioarele grele”. Femeile primitive nu 
se menajau fizic deloc în timpul ciclului ; s-ar părea deci că este vorba mai 
mult de un fenomen social decît de unul fiziologic. Sportivele moderne, în 
marea lor majoritate, nu ţin seama de acest fenomen şi sînt mereu prezente 
pe teren în ziua campionatelor. Duntger şi Hellendahl au efectuat o vastă 
anchetă pe această temă, iar rezultatele sînt următoarele : 


Performanţe N en puţin ta timpul Sup upin | 
înainte de ciclu |. ciclului. | dupăciclu. | 


Mai bune 8% 15% 
Neschimbate 71,5% 46,5% 
Mai slabe 20,5% 39,5% 


| 79,5% 


leusa 


În timpul ciclului, procentajul performanţelor mai bune este net superior 
celui din perioada premenstruală. În cele trei subperioade avute în vedere, 

totalul performanţelor neschimbate sau îmbunătăţite este superior celui al 
performanţelor mai slabe. Concluzia noastră este că, la femeile sănătoase, 
practica sportivă nu este deloc incompatibilă cu perioada menstruației. 
Femeile care prezintă o afecţiune ginecologică trebuie neapărat să consulte 
în prealabil un medic sportiv. 


4. Sportul şi dumneavoastră 

Deşi spuneţi că nu sînteţi „sportivă”, vă place totuşi să vă plimbaţi prin 
pădure, să vă jucaţi cu mingea sau să jucaţi ping-pong cu copiii, să înotaţi 
vara la mare ; nu staţi prea mult pe gînduri cînd este vorba să vă urcați pe 
bicicletă sau să vă puneţi schiurile... Prin urmare, faceţi sport fără să ştiţi, 

la fel cum DI. Jourdain făcea proză fără să ştie ! 


a) Sport, da ! Competiţie, nu ! 


Dacă practicaţi un sport de mai mulţi ani, puteţi continua fără grijă, cu 
condiţia să ţineţi seama de faptul că aţi ajuns la o vîrstă la care inima şi 
plămînii nu mai au aceeaşi putere, recuperarea nu se mai face la fel de 
repede, iar spiritul de competiţie poate deveni periculos. 

Va trebui însă să alegeţi: există sporturi care solicită inima foarte 
mult, sporturi despre care am vorbit cu altă ocazie! (canotaj, schi şi 
ciclism de performanţă) şi care, evident, nu sînt pentru dumneavoastră ; 
există apoi sporturi care solicită mult inima (schi alpin, tenis de cîmp, 
judo, ping-pong, deltaplan, wind-surfing) şi pe care le puteţi practica, dar 
cu prudenţă. Sporturile care solicită inima destul de mult (jogging, patinaj, 
volei, baschet, scufundări) sînt sporturi pe care le puteţi încerca. În sfîrşit, 
sporturile care solicită puţin inima (drumeţie, golf, tir, înot) pot fi prac- 
ticate de orice femeie. 


Dacă n-aţi fost niciodată sportivă, mărginiţi-vă (pentru că este pe deplin 
suficient) la drumeţii, la plimbări cu bicicleta, la călărie sau înot Uşor, 
la excursii la altitudini medii. Puteţi începe şi la 40 de ani să practicaţi 
astfel de sporturi, chiar să învăţaţi să înotaţi. În sport, ca de altfel în 
orice lucru, trebuie să ştim „să păstrăm măsura” şi să nu uităm ceea ce 
spunea Marguerite Jamois (care a fost mult timp directoarea Teatrului 
Montparnasse): „Cultura trupului? Da! Cultul trupului? Nu!”. 


1. În cartea Vos enfants en pleine forme ! (ed. Dangles). 

b) Cum staţi cu condiţia fizică ? 


Un specialist în domeniul condiţiei fizice a atleţilor, Cooper, a elaborat un 
test care permite oricui să ştie cum stă cu „forma” ; este de ajuns să 
parcurgă (în alergare sau alternînd mersul cu alergarea) o distanţă minimă 
în 12 minute. lată baremul pentru femei : 


5. Jogping-ul 


În Franţa, cu numai o generaţie în urmă, un om care era văzut alergînd pe 
stradă era considerat un „original”, ca să nu spunem altfel... A fost însă de 
ajuns ca alergarea să fie botezată „jogging” pentru ca lucrurile să se 
schimbe ; duminica dimineaţa, spaţiile verzi din oraşe se transformă în 
piste pe care aleargă oameni de toate vîrstele, în ţinută sport (în Franţa, 
jogging-ul numără patru milioane de adepţi). 


Cum să interpretăm această nouă modă ? Ea peate fi un lucru foarte bun 
sau unul foarte rău... 


a) Jogging-ul: argumente contra 


Toţi practicanţii de jogging vă pot confirma că acest exerciţiu induce, 
o dată depăşită prima oboseală, o stare de euforie vecină cu beatitudinea. 
Nu este vorba de entuziasmul pueril al novicilor care descoperă bucuria de 
a alerga, ci de o incontestabilă realitate psihologică. La persoanele care 
practică regulat exerciţiile fizice, producerea de endomorfină (un fel de 
morfină produsă de membrana pituitară) se face mai repede şi în cantitate 
mai mare decît la persoanele sedentare. Această substanţă face să crească 
pragul de toleranţă la durere şi, în acelaşi timp, provoacă o uşoară euforie. 
Aceste fenomene sînt comparabile cu cele din timpul consumului de alcool, 
care sporeşte încrederea în sine a şoferului tocmai cînd îi scade capacitatea 

de a conduce maşina... După părerea doctorului Lee S. Berk, respectivul 
fenomen explică ataşamentul bărbaţilor şi femeilor de toate vîrstele faţă de 
acest sport; lipsa şedinţei zilnice de jogging este resimţită ca o dureroasă 
frustrare. Din acest punct de vedere, jogging-ul este aproape un drog... 
Trebuie deci, şi în acest caz ca în toate celelalte, să ne dozăm bine 
eforturile. Am cunoscut un tînăr care, în timpul unei şedinţe de jogging, a 
făcut o hemoragie cerebrală şi a rămas hemiplegic. El nu şi-a putut relua 
activitatea decît după multe luni de zile, dar a rămas handicapat. Cu toţii 
am auzit de atacurile de inimă ce-i seceră pe adulţi care şi-au supraapreciat 
forţele şi care, la linia de sosire, se prăbuşesc ca vestitul alergător de la 
Marathon. Iată de ce un şef de clinică parizian rezervă, la fiecare sfîrşit de 
săptămînă, cîte zece paturi eventualelor victime ale jogging-ului... 


Veţi auzi poate vorbindu-se despre „fracturi de oboseală”. Despre ce 
este vorba? 

„Fractura de oboseală” vă paşte dacă n-aţi avut înţelepciunea de a vă 
limita antrenamentele. Nu este vorba despre o fractură propriu-zisă, ci de 
o leziune a țesutului osos. Astfel de leziuni sînt consecinţa repetării lovirii 
călcîielor de un sol prea dur (pavaj). În mod normal, osul îşi adaptează 
structura la solicitările mecanice şi, într-un fel, repară automat stricăciunile, 
atita vreme cît ele sînt uşoare. Dacă însă, prin loviri repetate sau în urma 
unei lovituri prea puternice ori a unui efort prea îndelungat, procesele de 
reparare a osului nu mai sînt de ajuns, apare fractura de oboseală. Ea 
afectează cu precădere membrele inferioare: femurul (5%), tibia (39%), 
metatarsienele (9%), astragalul (4%), calcaneul (35%). 


Puteţi elimina riscurile de fracturi de oboseală dacă: 

> veţi purta încălţăminte bună: există astăzi multe tipuri de încăl- 
țăminte de sport uşoară şi suplă, şi chiar cu tălpi pe pernă de aer; 

> veți evita să alergaţi pe soluri prea tari (trotuare, şosele asfaltate, 
drumuri pietruite) sau pe trasee prea accidentate (cu pante abrupte, 
cu şanţuri etc.) ; 

> vă veţi îngriji picioarele cu produse de calitate. 


b) Jogging-ul : argumente pro 
Jogging-ul este un exerciţiu îndrăgit de foarte multă lume, care are efecte 


importante asupra organismului şi care obligă muşchii să folosească de 
pînă la treizeci de ori mai mult oxigen decit în stare de repaus. O asemenea 

creştere impune blocului cardio-pulmonar modificări considerabile, aşa 


cum rezultă din tabelul următor : 
; Modificări organice Efort moderat | Efort intens 


Plămîni : 


Respiraţii/minut 

Aer inspirat, în cm? 
Consum de oxigen, în cm*/minut 
Ventilaţie pulmonară, în !/minut 


Inimă: 
Bătăi/minut 

Volumul de sînge, în l/minut 
Tensiunea arterială (mg/Hg) 


În condiţiile acestei accelerări prodigioase (ventilaţia pulmonară creşte, 
în unele cazuri, de peste zece ori !), este de la sine înţeles că se impune pru- 
denţă. Dat fiind efortul pe care îl cere inimii, jogging-ul nu trebuie conceput 
fără o serioasă pregătire, fără o testare medicală a inimii la efort. 


Mai trebuie spus că femeile pot şi ele practica acest sport, iar perfor- 
mantele lor în competiţie, pe măsură ce distanţele cresc, arată că ele se 
apropie de rezultatele bărbaţilor. Campioana de maraton parcurge acum 
distanţa de 42,195 km mai repede decit a parcurs-o Mimoun, cînd a cîştigat 
medalia de aur la Jocurile Olimpice de la Melbourne, în 1952! Puteţi 
aşadar să încercaţi să alergaţi şi după ce aţi împlinit 40 de ani, de vreme 
ce una din stelele sportului, scoţiana Priscilla Welch, a cîştigat cea mai 
celebră cursă de maraton din lume (cea de la New York) la 42 de ani, după 
ce se apucase de alergare la 35! Fără să năzuiţi la astfel de rezultate, dacă 
aveţi o greutate normală şi o inimă sănătoasă, alergarea nu vă poate aduce 
decît binefaceri. 


Alergînd în mod regulat, cîte 2-3 km de două ori pe săptămînă, creşteţi 
puterea inimii dumneavoastră, care este un muşchi. La acelaşi efort, 
frecvenţa bătăilor inimii va scădea. Chevalier a calculat că, dacă inima unei 
persoane sedentare bate cu 80 de pulsaţii pe minut pentru a furniza 
circulaţiei cei 4,5 1 de sînge necesari, aceeaşi inimă, antrenată, va bate cu 
numai 60 de pulsaţii pe minut pentru acelaşi efort. Rezultă o economie de 
28.000 de bătăi pe zi, de 10.500.000 de bătăi pe an... 

PREGĂTIRE AL DOILEA SUFLU REVENIRE 
LA CALM 


Inima dumneavoastră bate, în mod normal, cu 70 de pulsaţii pe 
minut. Pentru ca exerciţiul să fie cu adevărat benefic, trebuie să ridicăm 
această frecvenţă cardiacă (F.C.) la cel puţin 110 bătăi/minut; acesta 
este rolul pregătirii. În această perioadă, inima îşi măreşte debitul la 
fiecare bătaie (sistolă). 

Continuînd efortul, veţi ajunge la o F.C. de 130-140 bătăi/minut ; 
inima îşi sporeşte debitul, dar într-un ritm mai redus. Dincolo de această 
frecvenţă, nemaiputîndu-se umple complet, inima bate din ce în ce 
mai repede. 

Acest exerciţiu vă aduce un profit maxim atunci cînd inima ajunge 
să bată cu 110-140 de pulsaţii pe minut. Nu depăşiţi acest ritm (decît 
pentru foarte scurt timp) şi nu vă aventuraţi niciodată în zona periculoasă 
(peste 180). 


Cutia toracică, la rîndul ei, îşi va recăpăta elasticitatea ; veţi respira 
mai încet, mai profund, şi veţi gifii din ce în ce mai rar. Graţie acestui 
exerciţiu, întregul organism va renaşte: folosind la maximum oxigenul — 
molecula vieţii -, veţi da jos şi ultimele kilograme excedentare, vă veţi 
întări muşchii, veţi evita riscul varicelor inestetice prin restaurarea circu- 
laţiei venoase. Silueta dumneavoastră se va subţia, pasul va fi mai uşor şi 
mai elastic. Într-un cuvînt, schimbînd capacitatea cilindrică a motorului 
dumneavoastră, veţi fi şi mai frumoasă şi mai tînără. 

Aşadar, pentru sau împotriva jogging-ului ? Veţi vota „pentru”. 

c) Pulsul, barometrul eforturilor 


lată-vă alergînd pe aleile unui parc: cu părul în vînt, cu pasul elastic, 
respiraţi uşor şi încă nu vă simţiţi obosită; simţiţi totuşi că inima începe să 
bată mai repede. Formula lui Ostrand vă va indica limitele de care nu 
trebuie să treceţi. Scăzînd din 220 vîrsta dumneavoastră, veţi obţine numă- 
rul de bătăi de inimă care nu trebuie depăşit. Adoptind ca ritm 3/4 sau 
3/5 din acest număr-limită, puteţi fi sigură că nu vă veţi surmena 
inima. Dacă aveţi 40 de ani, acest număr este între 108 şi 135 bătăi/minut. 


Vă puteţi menţine la acest ritm cîţiva kilometri buni, cu atît mai mult cu 
cât „al doilea suflu” îl va mai tempera. Va trebui aşadar să vă obişnuiţi - nu 
e deloc greu - să vă luaţi pulsul la încheietura mîini, la tîmplă sau la 
carotidă, niciodată cu degetul mare, ci numai cu celelalte degete. Opriţi-vă 
o clipă din alergat, număraţi-vă bătăile de inimă timp de 10 secunde şi 
înmulţiţi-le cu 6. Vă puteţi astfel adapta viteza în funcţie de ritmul cardiac 
şi să preveniţi orice exces. La fel, luîndu-vă pulsul la capătul cursei şi din 
nou după cîteva minute, veţi putea şti de cît timp aveţi nevoie pentru 
„revenirea la calm”, lucru foarte important de ştiut. După Chailley-Bert, 
iată care sînt valorile normale ale timpului de revenire la calm, după 
anumite exerciţii sportive : 


Distanţa | Ti i . „Distanţa 


10-15 min 3.000 m lh 


2h 5.000 m 1h 
1/2 h Maraton 2-3 zile 
lh-1lh 30 


Cursa de 400 m solicită cel mai mult inima, în cel mai scurt răstimp. 

Frecvența pulsului este un alt mijloc prin care puteţi şti dacă nu alergaţi 
cu viteză prea mare; dacă puteți vorbi cu partenerii dumneavoastră în 
timp ce alergaţi, totul e în ordine; dacă nu, încetiniţi. 


d) Antrenament progresiv pentru jogging 


În tabelul de mai jos, săptămînile sînt numerotate de la 1 la 10. Pe măsură 
ce progresaţi, şedinţele vor fi mai lungi. Pătratele reprezintă, în funcţie de 
alegerea dumneavoastră şi de condiţii, distanţe sau timpi. Dumneavoastră 
trebuie să fixati valoarea unui pătrat, care poate însemna fie 200 m, fie 
1 minut. 

„ Toate şedinţele încep şi se termină cu cîte un pătrat de mers - primul 
corespunzînd pregătirii, iar ultimul, revenirii la calm. 
Începînd cu săptămîna a patra, apare un pătrat intermediar de mers, ca 
să evitaţi pierderea suflului. 
Urmînd cu scrupulozitate această progresie, vă veţi antrena inima şi 
muşchi: pentru efort, fără nici un risc, şi veţi profita la maximum de 
binefacerile jogging-ului. 


e) Jogging pe scări 


Belin du Coteau, un medic care a deţinut, o vreme, recordul Franţei la 
400 m plat, a studiat variațiile frecvenţei cardiace la diferite tipuri de 
eforturi sportive, şi le-a clasificat în: 

Efort intens, de tip 100 m plat. 

Efort intens şi prelungit, de tip 400 m plat sau 100 m înot. 

Efort relativ, de tip 1.500 m plat. 

Efort supraprelungit, de tip 10.000 m şi maraton. 


v v 


Y v 

În urma acestor observaţii, el a putut stabili o corespondenţă între 
diferitele tipuri de eforturi şi efortul pe care-l cere urcatul scărilor : urcarea 
rapidă a unui etaj echivalează cu efortul intens de tip 100 m plat, în timp de 
urcarea a 6 etaje corespunde efortului relativ de tip 1.500 m plat. 

Pornind de la aceste sugestii, am pus la punct şi am experimentat un 
program adaptabil Ia toate cazurile. Scările devin astfel un minunat teren 
de antrenament, permiţînd toate genurile de efort, pe care fiecare le poate 
program cuprinde o pregătire progresivă, un efort intens, prelungit, relativ 
sau supraprelungit, şi revenirea la calm, întotdeauna indispensabilă. 

Stadionul s-a mutat acum la uşa dumneavoastră, şi pe orice vreme! 
Graţie scărilor, vă veţi putea acum îmbunătăţi, după cum doriţi: 

> Viteza, urcînd repede unul sau mai multe etaje (vă puteţi ţine de 

balustradă). 

> Robusteţea, cărînd o greutate (un rucsac, o sacoşă cu cumpărături 

sau un copil). 

> Sprinteneala, urcînd scările cîte două. 

> Tinuta, urcînd scările cu o greutate în echilibru pe cap, exerciţiu la 
alegere pentru femeile care doresc să aibă o frumoasă ţinută a 
capului, asemenea femeilor din Africa. 

Acuitatea nervoasă, urcînd cu spatele sau coborînd cu ochii închişi. 
Supleţea, ridicînd mult genunchii la fiecare treaptă sau urcînd 
într-un picior (greu) sau în patru labe, pentru supletea generală. 

Puteţi de asemenea alterna efortul şi contra-efortul : urcați două etaje şi 
coboriţi unul; urcați din nou două şi coboriţi unul etc. Veţi renunţa la 
ascensor, dar picioarele şi respiraţia vor avea numai de cîştigat. Men- 
țineţi-vă, desigur, pulsul în limitele deja amintite. 


v Yv 


Cu titlu de anecdotă şi ca o încurajare, vom evoca aici cazul ameri- 
canului Steve Silva, care cîntărea 192 kg în 1979 şi căruia Facultatea de 
Medicină nu-i mai dădea mari şanse de supravieţuire. El s-a hotărît să ia 

taurul de coarne : şi-a redus consumul de grăsimi şi a urcat în 

fiecare săptămînă cîte 30.000 de trepte! A pierdut astfel 

107 kg şi a încercat, la 3 octombrie 1987, să doboare recor- 

ră dul de „o milă verticală”, ceea ce înseamnă de şapte ori 

şi jumătate urcarea celor 1.792 de trepte ale Turnului 

Eiffel. Cu un timp de 1 h 00 min. 24 s, Steve Silva a ratat 

„la mustață”, dar încercarea lui rămîne totuşi o ispravă 
nemaipomenită ! 


Capitolul 7 
GIMNASTICA LA 40 DE ANI 


La 40 de ani, aşa cum am mai spus, nu vă mai puteţi permite să vă 
irosiţi timpul. Nu mai este momentul să vă lansați în experienţe mai mult 
sau mai puţin aventuroase. Multe firme încearcă astăzi să vă „vîndă” o 
siluetă tinerească, la fel cum lansează pe piaţă un detergent sau un produs 
cosmetic! Alteori, cîte o vedetă îşi laudă marfa şi publică, pe această 
temă, o carte de succes... Atenţie! Nu vă transformați într-un cobai, 
punîndu-vă sănătatea în joc. lar dacă ţineţi la sănătatea inimii dumnea- 
voastră, nu vă apucaţi să vă contorsionaţi pe un ritm îndrăcit, sub pretext 
că faceţi gimnastică aerobică ! 

Din moment ce propria formă fizică nu vă lasă indiferentă, am ales 
cîteva serii de exerciţii care corespund principalelor dumneavoastră motive 
de preocupare. Aceste exerciţii ţin, pe de o parte, de „tripleta de bază” 
despre care am mai vorbit (supleţe, musculatură, suflu) şi, pe de altă parte, 
de obiectivele pe care le urmăriţi (un spate drept, o talie subţire, un 
abdomen plat, un piept tare...). 

Bineînţeles, toate aceste mişcări trebuie efectuate de mai multe ori: de 
6-12 ori la început, asociindu-le şi exerciţii de respiraţie. Tot ceea ce este 
indicat pentru partea dreaptă este, evident, valabil şi pentru partea stingă : 
de 6 ori într-o parte, de 6 ori în partea cealaltă. Alegeţi-vă singure 
conţinutul şedinţelor de exerciţii, aşa cum vă alegeţi meniul la restaurant. 

În unele desene, semnul è precizează articulațiile pe care le solicită 
exerciţiul respectiv (coloana vertebrală este marcată cu o linie groasă 
întreruptă). Axele desenate prin linii subţiri întrerupte marchează seg- 
mentele corporale care rămîn nemişcate în timpul exerciţiului. Săgeţile 
indică sensul mişcării. 

Numeroase alte exerciţii pot fi găsite în cartea noastră En forme apres 
60 ans! (Cum să rămînerm în formă după 60 de ani). 

1. ABC-ul formei dumneavoastră fizice 


a) Suplețe 


1. În poziţie verticală, cu picioarele depărtate, executaţi, cu braţele întinse, 
dar fără să le încordaţi, cîteva rotații rapide („moara”) în plan vertical, 
mobilizind la maximum articulațiile umerilor (într-un sens, apoi în 
celălalt). Expiraţi după fiecare rotaţie. 


2. Culcată pe spate, cu genunchii ridicaţi şi călcîiele lipite de fese, aduceţi 
genunchii într-o parte, apoi în cealaltă, pînă atingeţi covorul, fără să 
forţaţi, dar cîştigînd de fiecare dată cîţiva centimetri. Respiraţi liber. 


3. Întinsă pe spate, cu braţele întinse lateral şi palmele pe sol, aruncaţi 
picioarele în sus cu o mişcare energică şi, ridicînd bazinul, încercaţi să 
atingeţi solul în spatele capului, cu picioarele lipite. Inspiraţi la revenire. 


4. Sprijinită pe braţe, cu faţa în jos, treceţi, printr-o mişcare vioaie şi 
grupată a corpului, la poziţia sprijinită pe braţe cu picioarele înainte, 
expirînd. 


b) Musculatură 


5. În poziţie verticală, cu picioarele depărtate, ridicaţi o valiză (sau alt 
obiect), menţinînd braţul respectiv întins, dar aplecînd corpul în partea 
opusă. Efortul revine aşadar bustului, şi nu braţului. Expiraţi la revenire. 

Sprijinită pe brațe, cu fața în jos, ridicați cît mai mult un braţ (apoi pe 
celălalt), fără a modifica poziţia înclinată a corpului ; menţineţi poziţia 
timp de cîteva secunde şi măriţi, treptat, această durată. 


Din poziţia şezînd, cu spatele sprijinit de speteaza unui scaun răsturnat, 
efectuaţi cîteva foarfeci rapide pe verticală, la 20-50 cm de sol, expirînd 
la fiecare dintre ele. 


Întinsă pe spate, cu picioarele ridicate şi sprijinite pe o măsuţă joasă, 
arcuiţi energic corpul, rămîneţi un timp în această poziţie, apoi coboriţi 
încet, expirînd (prudenţă în caz de artroză cervicală ! ). 


c) Suflu 


Prin definiţie, exerciţiile următoare vă vor lăsa fără suflu, şi asta cu atît 
mai repede cu cît sînteţi mai puţin antrenată. Executaţi-le aşadar treptat, 
întrerupîndu-le, dacă este cazul, prin pauze respiratorii, de îndată ce 
simţiţi nevoia. 


9. 


10. 


11. 


12. 


În picioare, cu mîinile pe şolduri, săriți aducînd în faţă cînd un picior, 
cînd pe celălalt (foarfecă). 

Săriţi mai sus şi, profitînd de timpul de suspensie mai lung, depărtaţi 
şi apropiaţi picioarele întinse, înainte de a reveni pe sol. Expiraţi rapid. 
Săriţi: cu corpul ghemuit, cu genunchii la piept şi călcîiele lipite de 
fese, fără să vă întrerupeţi. 

Săriţi coarda, în toate felurile pe care le ştiţi din copilărie: în faţă, în 
spate, de pe un picjor pe celălalt. cu picioarele lipite, ridicind 

genunchii, trecînd de două ori coarda pe sub picioare la o săritură, 
încrucişînd braţele... Ritmaţi-vă respiraţia după felul săriturii. 


e O Q @ 


2. Gimnastică à la carte 


a) Pentru un spate drept 


În costum de baie sau într-o rochie decoltată, un spate drept, cu omoplați 
drepţi, conferă ţinutei nobleţe şi puritate. Din păcate, aproape toate gesturile 
din viaţa unei femei moderne, mai ales dacă aceasta lucrează şezînd, o obligă 
să se aplece în faţă, lucru ce o îmbătrîneşte şi o oboseşte suplimentar... 


Poziţia corectă a spatelui este condiționată de rectitudinea coloanei 
vertebrale. Aceasta nu este perfect rectilinie, însă curburile cervicală, 
dorsală şi lombară nu sînt, în mod normal, decît foarte puţin accentuate. 
Dar, aşa cum o tulpină se va încovoia şi ea dacă ţinem aplecat ghiveciul în 
care este sădită, la fel şi coloana îşi va accentua curburile dacă bazinul care 
o susţine nu stă într-o poziţie corectă. Trebuie deci să începem îndreptarea 
spatelui cu îndreptarea bazinului. Acest lucru este important, deoarece un 
spate care se încovoaie atrage după sine multe inconveniente : 

> Vă face să pierdeţi cîţiva centimetri din înălţime. 

> Vă comprimă partea superioară a cutiei toracice, blocîndu-vă astfel 

respiraţia. 

>  Compromite poziţia normală a capului şi vă dă un aer îmbătrinit, 

obosit, de femeie „învinsă” de viaţă... 


Gama pe care v-o propunem cuprinde exerciţii care vor aduce bazinul 
în poziţie corectă. scurtînd muşchii abdominali şi fesieri, şi exerciţii care, 

tonifiind muşchii dorsali şi lombari, vor corecta excesul curburilor verte- 
brale ; în sfîrşit, vă propunem o serie de exerciţii care, fortificînd muşchii 
gîtului, vor reda capului dumneavoastră o poziţie normală. 


13. 


14 


bă 


15. 


16. 


x k * 


Pe covor, întinsă pe burtă, cu braţele de-a lungul corpului, cu. obrazul 
lipit de sol, ridicați încet picioarele lipite, inspirînd adînc. Rămîneți în 
această poziție cîteva momente, cu bazinul pe covor, apoi coboriţi încet 
picioarele, fără să le lăsaţi să cadă. Expiraţi. 


Din poziţie şezînd pe sol, cu picioarele fixate sub o mobilă, cu mîinile 
pe şolduri (apoi la piept, apoi la ceafă, în funcţie de antrenament), 
înclinați uşor trunchiul spre spate, menţinînd spatele drept, dar nu prea 
mult la început. Opriţi-vă şi rămîneţi în această poziţie pînă cînd veţi 
simţi că vă tremură muşchii abdominali. Atunci, reveniţi expirînd 
încet. Măriţi treptat amplitudinea mişcării, dar fără să depăşiţi vreodată 
un unghi de cca 45° cu solul. Pe măsură ce veţi progresa, rămîneţi din 
ce în ce mai mult timp în poziţia în care vă simţiţi vibrînd muşchii 
abdominali. Inspiraţi de fiecare dată înainte de a începe să vă înclinați 
spre spate. 


În picioare, mergeţi cu o carte groasă în echilibru pe cap (o perniţă vă 
poate fi de folos). Treptat, nu va mai fi nevoie să ţineţi cartea cu mîna, 
şi veţi putea umbla cu ea pe cap asemenea femeilor africane care dato- 
resc acestui obicei ţinuta atît de elegantă a capului. 


În poziţie şezind, cu capul sprijinit de marginea unui fotoliu, cu 
picioarele uşor depărtate, cu mîinile pe covor (apoi pe şolduri), ridicaţi 
corpul bine întins, dînd capul pe spate, aşa încît să nu vă mai sprijiniți 
decît pe ceafă şi pe călcîie. La început, nu staţi prea mult în această 
poziţie. Expiraţi în timp ce reveniţi la sol. 


120 TÎNĂRĂ ŞI FRUMOASĂ DUPĂ 40 DE ANI! 


b) Pentru o talie subţire şi un abdomen plat 


17. În poziţie verticală, cu picioarele depărtate şi braţele întinse lateral, 
aplecaţi bustul în faţă, pînă la orizontală, menţinînd braţele în poziţia 
iniţială. Spatele trebuie să rămînă drept şi picioarele întinse. Răsuciţi 
bustul spre dreapta, apoi spre stînga, astfel încît mîinile să atingă, pe 
rînd, solul. Expiraţi la fiecare răsucire. 


18. Culcată pe spate, cu mîinile în lateral şi palmele pe covor, ridicaţi 
picioarele întinse şi lipite pînă la verticală. Din această poziţie, coboriţi 
picioarele pînă la sol, expirînd încet. Odihniţi-vă în această poziţie, 
inspirați, apoi ridicaţi din nou picioarele la verticală. 


19. Sprijinindu-vă lateral pe un braţ, cu capul drept şi o mînă pe şold, 
lăsaţi-vă în jos pînă ce şoldul pe care-l coboriîţi va atinge solul, şi 
expiraţi. Ridicaţi-vă încet. De-a lungul întregului exerciţiu, capul 
trebuie să rămînă în aceeaşi poziţie. 


20. Pe covor, întinsă pe spate, ridicaţi-vă brusc bustul şi genunchii (nu vă 
încordaţi şalele înainte de a începe mişcarea), aruncînd braţele în faţă 
fără să vă pierdeţi echilibrul. 


c) Pentru un piept frumos 


Fragili şi delicaţi, sînii reflectă starea de sănătate şi echilibrul dumnea- 
voastră. Un bust impecabil este, poate, lucrul cu care vă miîndriţi cel mai 
mult. O cutie toracică bine dezvoltată şi nişte muşhi pectorali tonificaţi prin 
exerciţiu nu permit sînilor să se lase. Mişcările speciale şi o hidroterapie 


GIMNASTICA LA 40 DE ANI 121 


adecvată îi întăresc. Atenţie : în timpul şedinţelor de cultură fizică, îndeosebi 
în cele în care se sare, purtaţi un sutien fix. 


21. În picioare, cu braţele ridicate orizontal în faţă şi uşor depărtate, 
executaţi rapid o serie de foarfeci în plan orizontal, trecînd mîinile, 
alternativ, una pe sub cealaltă. Expiraţi puternic la fiecare încrucişare 
a braţelor. 


22. În picioare, cu un braţ întins vertical şi celălalt orizontal, ridicaţi-l pe 
unul energic, coborîndu-l în acelaşi timp pe celălalt, cu o mică pauză 
la fiecare mişcare, dar fără să vă odihniţi înainte de a încheia seria 
(20-30 de mişcări). Expiraţi rapid la fiecare mişcare a braţelor. 


23. Culcată pe spate, cu cîte o ganteră (sau cu cîte o sticlă umplută cu 
nisip) în fiecare mînă, cu braţele în lateral, ridicaţi braţele întinse pînă 
aproape de verticală, apoi coborîţi-le (foarte încet). Inspiraţi prelung în 
timpul coboriîrii braţelor. E 


24. În picioare, pe vîrfuri, la oarecare distanţă de un perete, cu corpul 
drept, lăsaţi-vă să cădeţi în faţă spre perete, amortizînd căderea cu 
braţele. Împingînd apoi în perete, reveniţi la verticală. Măriţi treptat, 
pe măsură ce vă antrenați, distanţa faţă de perete. Expiraţi în momentul 
flectării braţelor. 


d) Pentru un gît frumos 


Un git care începe să se îngroaşe şi să se zbircească este, pentru femeie, un 
semn de îmbătrinire. De forţa şi supleţea gîtului dumneavoastră depinde 
ţinuta capului. Exerciţiile ce urmează trebuie executate încet, ca să nu 
ameţiţi ; este chiar preferabil să le executaţi aşezată într-un fotoliu, cu 

antebraţele sprijinite pe braţele fotoliului şi cu capul pe spetează. Astfel, 
se înlătură orice risc, şi vă puteţi concentra întreaga atenţie asupra exe- 
cutării mişcărilor. 


25. Din poziţie şezînd, aplecaţi-vă capul în faţă pînă ce atingeţi pieptul cu 
bărbia, apoi ridicaţi-l şi daţi-l cît mai mult pe spate, ţinînd umerii 
nemişcaţi. Expiraţi la fiecare aplecare în faţă. 


26. Din aceeaşi poziţie de pornire, înclinați capul într-o parte, pînă ce 
atingeţi cu urechea umărul (pe care nu trebuie să-l ridicaţi). Reveniţi 
încet. Respiraţi liber. 


27. Din aceeaşi poziţie de pornire, cu capul sprijinit de speteaza fotoliului, 
„rotiţi-l” într-un sens, apoi în celălalt, în jurul axei gîtului. Mişcarea 
trebuie să fie foarte delicată, iar respiraţia, normală. 


28. Cu o mică greutate pe cap (o perniţă, ca să vă fie mai uşor), mergeţi 
normal, urcați scări, mergeţi cu genunchii îndoiţi etc. 


e) Pentru nişte picioare frumoase 


Picioarele femeii sînt ca două coloane superbe pe care se sprijină corpul ; 

muşchii ce dau coapselor un profil elegant sînt cei mai lungi şi mai 
voluminoşi din tot corpul; muşchii care dau fineţe gleznelor şi rotunjime: 
graţioasă gambelor sînt mai zvelţi. Pentru că ne deplasăm continuu, picioa- 
rele sînt părţile cele mai dezvoltate ale corpului nostru. De aceea, pentru a 
avea un mers elegant, trebuie să le menţinem în formă, prin mers pe jos, 
jogging sau mers pe bicicletă. Iată cîteva exerciţii pentru picioare : 


29. În picioare, cu mîinile pe şolduri, săriţi de mai multe ori în sus fără să 
îndoiţi genunchii, ci numai prin extensia picioarelor. Nu trebuie să 
săriţi prea sus, nu acesta este scopul exerciţiului. Această mişcare vă va 
subţia gleznele şi vă va întări articulațiile labei piciorului. Respiraţi 
scurt şi repede. 


30. În picioare, cu braţele întinse orizontal în faţă, cu bustul drept, îndoiţi 
picioarele lipite pînă ce vă atingeţi fesele cu călciiele, apoi ridicaţi-vă. 
Acest exerciţiu poate fi executat în două feluri : fie lent, pentru a întări 
musculatura picioarele, fie repede, pentru a mări detenta; în acest 
ultim caz, vă veţi menţine mai greu echilibrul. 


31. Ghemuită, cu mîinile pe şolduri, mergeţi în „mersul piticului” ridicînd 
genunchii şi fără să tîrşiiţi picioarele. 


32. 

În genunchi, cu mîinile pe şolduri şi cu tot restul corpului foarte drept, 
înclinaţi-vă pe spate, ţinînd bărbia strîns lipită de piept. Inspiraţi înainte 
de flexiune şi expiraţi la revenire. 


3. Frecţiile 


În timpul frecţiilor, muşchii pot sta relaxaţi (efect de masaj suplimentar) 
sau contractaţi (simpul efect de frecţie). 


33. 


34. 


35. 


36. 


37. 


În picioare, şezînd sau culcată, fricţionaţi-vă partea de deasupra a labei 
piciorului cu talpa celuilalt picior, printr-o mişcare de du-te-vino rapidă 
Şi apăsată. 


În picioare, şezînd sau chiar culcată, fricţionaţi-vă pe rînd picioarele, 
prinse între mîini ca într-o cătuşă, de la gleznă, urcînd cu o mînă 
pe faţa posterioară a gambei şi coborînd cu cealaltă mînă pe faţa 
anterioară. 


În picioare, cu bustul uşor înclinat în faţă, fricţionaţi-vă spatele, de la 
zona de sub omoplaţi şi pînă la fese, cu ambele miini, prinzînd între 
degetul mare şi celelalte degetele părţile laterale ale corpului. Mişcare 
rapidă de du-te-vino în plan vertical. 


In picioare, fricţionaţi cu dosul palmei partea opusă a spatelui, în zona 
omoplaţilor, cît mai sus cu putinţă. 


In picioare sau şezînd, fricţionaţi-vă cu o mînă ceafa şi gâtul, cu o 
mişcare rapidă în plan orizontal. 

38. În picioare, fricţionaţi-vă cu ambele miini pieptul, din zona de sub 
coaste şi pînă în zona claviculară, cu o mişcare de du-te-vino în plan 
vertical. Mîinile vor ocoli sînii. fără să-i fricţioneze. 

39. În picioare sau culcată, fricţionaţi-vă abdomenul cu o mişcare circulară 
lentă, în sensul acelor de ceasornic, în jurul buricului. 


40. In picioare sau şezînd, fricţionaţi cu o mînă faţa anterioară a celuilalt 
braţ, întins la orizontală dar neîncordat, cu o mişcare circulară. Reveniţi 
spre încheietura mîinii, fricţionînd partea interioară a braţului. 


O astfel de şedinţă, de două-trei ori pe săptămînă, va reda pielii 
dumneavoastră strălucirea. 


4. O gimnastică imobilă: yoga 


Termenul „yoga” provine din radicalul yuj-, care înseamnă „a uni, a lega”. 
Este vorba, desigur, de trup şi de spirit, pentru a se ajunge la o „desprindere 
completă de lumea înconjurătoare”. Nu se pune problema să practicaţi 
hatha-yoga sau alte forme de yoga, specifice unui context mistic incom- 
patibil cu viaţa noastră occidentală, dar anumite postiri specifice acestei 
gimnastici a imobilităţii, precum şi unele exerciţii de control al respirației 
pot fi benefice. Dacă sînteţi prea nervoasă, există riscul ca yoga să vă 
agraveze tensiunile şi să nu mai aveţi răbdarea de a aştepta nişte rezultate 
care nu apar de azi pe miine. Cu aceste rezerve, practicarea gimnasticii 
yoga „poate elimina multe afecţiuni generale, poate spori capacitatea de 
efort, ne poate elibera de anumite complexe şi poate crea o ambianţă de 
calm şi de linişte interioară, înfăptuind adevărate minuni” (Dechenet). 
Nu aveţi nevoie de nimic altceva decît de un covoraş. 


a) Postiirile de bază 


41: salutul. În picioare, ridicaţi mîinile cît mai sus, ca şi cum aţi vrea să 
atingeţi tavanul cu degetele. Stai foarte dreaptă, cu picioarele bine 
întinse şi călcîiele pe sol. Foarte încet - fără să vă luaţi avînt cu 
braţele -, aplecaţi-vă expirînd profund. Încercaţi să lipiti palmele de 
covor (nu vă pierdeţi curajul dacă nu veţi reuşi de prima dată). Treptat, 
veţi ajunge să vă menţineţi în această poziţie timp de mai multe 
respiraţii complete. 

După acest prim timp, executat foarte încet, ridicaţi-vă cu mîinile în 
sus, pină ce veţi reveni la poziţia iniţială. Lăsaţi apoi braţele în jos. 


42: arborele. Staţi cu spatele la cca 20 cm de perete (ca să aveţi un 
eventual punct de sprijin în timpul executării acestei postúri care este, 

în primul rînd, un exerciţiu de echilibru). Treceți greutatea corpului 
pe piciorul stîng, apoi, sprijinindu-vă talpa piciorului drept pe faţa 
interioară a gambei stîngi, ridicaţi piciorul drept prin alunecare, cel 
puţin pînă la genunchiul stîng. Cu ajutorul miinilor, aduceţi călcîiul 
pînă în zona inghinală (sub stinghie), cu degetele de la picior apăsate 
pe coapsă. mai sus de genunchi. Păstrîndu-vă echilibrul (asta e cel mai 
greu), îndreptaţi-vă spatele inspirînd profund şi împreunînd mîinile în 
dreptul pieptului. Ţineţi-vă respiraţia timp de cîteva secunde, apoi 
readuceţi braţele în poziţia iniţială. Pe parcursul întregului exerciţiu, 
faţa trebuie să rămînă perfect impasibilă şi destinsă. 


43 : şarpele. Pe burtă, cu pieptul sprijinit pe dosul mâinilor, ridicaţi încet 
bustul printr-o extensie completă a braţelor, rămînînd cu picioarele şi 
bazinul lipite de covor şi cu labele picioarelor întinse. Începeţi să 
inspirați din momentul în care, sprijinită în braţe vă ridicaţi de la sol. 


Delfinul 


44: 


45: 


46 


47 


48: 

Rămîneţi cîteva clipe în această poziţie, apoi, expirînd încet, reveniti 
la poziţia de plecare, îndoind braţele. După ce vă veţi obişnui, veţi 
putea executa exerciţiul fără să vă mai folosiţi de miini; mîinile vor 
rămîne lipite pe covor, de o parte şi de cealaltă a corpului, iar întregul 
efort de redresare îl vor face muşchii spatelui. 


arcul. Pe burtă, îndoiţi picioarele spre coapse şi apucaţi-vă bine 
gleznele cu mîinile. Depărtaţi puţin genunchii pentru a vă asigura 
echilibrul şi trageţi de picioare ca să vă ridicaţi bustul aproape la 
verticală, ţinînd capul drept. Corpul dumneavoastră va semăna atunci 
cu un arc întins. Insistăm asupra faptului că nu braţele execută trac- 
iunea, ci picioarele. Încercînd să se întindă, ele trag bustul în spate. 
Braţele trebuie aşadar să rămînă întinse pe toată durata exerciţiului. 
Rămineţi în această poziţie timp de două-trei respiraţii, apoi reveniţi 
încet la punctul de pornire. 


delfinul. Pe burtă, prindeţi-vă capul cu mîinile, ţinînd antebraţele 
lipite de covor şi coatele depărtate. Cambraţi-vă apoi încet, pînă ce nu 
vă veţi mai sprijini decît pe cap, coate şi vîrfurile picioarelor ; corpul 
dumneavoastră va semăna atunci cu un accent circumflex. Profitaţi de 
această postură şi faceţi două-trei respiraţii abdominale profunde. 


marea întindere dorsală. Şezînd, ridicaţi braţele vertical, întinzîndu-vă 
la maximum. Aplecaţi-vă apoi în faţă expirînd aerul şi sugîndu-vă cît 
mai mult abdomenul. Apucaţi-vă de degetele de la picioare şi, profitînd 
de acest punct de sprijin, încercaţi să vă atingeţi genunchii cu capul. 
Cu puţin antrenament, veţi ajunge să vă lipiţi fruntea de covor, în 
spaţiul dintre genunchii îndepărtați. În această poziţie de întindere 
maximă, inspirați şi expiraţi amplu, mărind treptat numărul respi- 
raţiilor pînă la şapte. Ridicaţi-vă şi reveniţi la poziţia iniţială. 


lumînarea. Întinsă pe spate, aduceţi genunchii deasupra pieptului, 
ținînd braţele pe lîngă corp. Ridicaţi picioarele vertical, îndoind bustul, 
aşa încît să ajungă perpendicular pe sol. Prindeţi-vă şoldurile cu 
mîinile şi proptiţi-vă bărbia în piept. Terminaţi exerciţiul ridicînd 
corpul la verticală, pînă cînd veţi ajunge, în final, ca mîinile să 
prindă omoplaţii. Respiraţi bine de două-trei ori, apoi continuaţi cu 
postura nr. 48. 


plugul. Din postura nr. 47, duceţi picioarele întinse în spatele capului, 
pînă ce atingeţi covorul. Readuceţi braţele în poziţia în care se aflau 

înainte de a executa luminarea. Bărbia atinge în continuare pieptul, iar 
picioarele rămîn întinse. Le puteţi apoi ridica iarăşi în lumînare sau vă 
puteţi pur şi simplu „derula” corpul, lungindu-vă pe spate. 


Marea întindere dorsală Luminarea 


49: prăjina. O postură spectaculoasă, care unui neiniţiat i se poate părea 
imposibilă! La început, efectuaţi-o pe o perniță aşezată lingă un 
perete, în trei timpi: 
> În genunchi, puneţi-vă capul pe perniţă, cu tîmplele între mîini şi 
degetele împreunate pe creştetul capului. Antebraţele şi coatele, 
depărtate, se sprijină pe perniţă. 

> Ridicaţi încet picioarele, pînă ce aduceţi bustul aproape la verticală. 
Toată greutatea corpului trebuie acum să cadă pe antebraţe şi miîini. 
Începînd din acest moment, picioarele nu mai au contact cu solul ; 
coapsele sînt apăsate pe piept, picioarele - pe coapse, şi tot corpul 
este strîns ghemuit. 

> Desfăşuraţi-vă încet, foarte încet, pînă veţi 
ajunge cu corpul la verticală (la început, vă 
puteţi sprijini, la nevoie, de perete). Punctul de 
sprijin va fi triunghiul cap/antebraţe. Rămîneţi 
în această poziţie cîteva secunde (cu timpul, 
veţi putea sta aşa cîteva minute). 


Este o postură care vă pregăteşte pentru activitatea 
de peste zi, face să dispară durerile de cap, să se 
retragă hemoroizii 'şi decongestionează organele 
sexuale. Revenirea la poziţia iniţială se face firesc, 
în ordine inversă. 

Practicînd zilnic aceste exerciţii, veţi ajunge să dobîndiţi un mai mare 
control asupra dumneavoastră ; gimnastica yoga constituie unul dintre 
cele mai bune mijloace de reeducare a psihicului. O singură rezervă: 
femeile care suferă de vreo afecţiune cardiacă trebuie să consulte în 
prealabil un medic. 


b) Controlul respirației 


În acest domeniu, specialiştii hinduşi au ajuns la performanţe uimitoare, 
dar pentru dumneavoastră nu numai că nu este indicat să forţaţi nota, dar 
aceste practici pot fi chiar periculoase. 

Tot ceea ce trebuie să urmăriţi este un control al „respirului”, pentru ca 
aerul să devină o sursă de vitalitate. 


INSP. Ţinerea resp.  EXPIR. INSP [inerea resp. EXPIR. 


Rezervă 
inspiratorie 


Aer curent 


Rezervă |! 
expiratorie : 


Această schemă indică, urmărind săgețile de la stînga spre dreapta, cei trei 
timpi ai respirației la yoghini (pranayama). Volumele de aer puse în joc sînt 
limitate de linia groasă care marchează, în proporţiile lor reale, inspiraţia, 
ținerea respirației, expiraţia, inspiraţia, din nou ţinerea respirației şi expi- 
raţia. Se observă că aerul rezidual nu este folosit. Cerculeţele albe şi negre 
din partea de jos a schemei indică deschiderea şi închiderea nărilor stingă 
şi dreaptă. De reţinut că pranayama începe şi se sfirşeşte întotdeauna cu 
nara Stîngă deschisă. 


Exerciţiul yoga clasic este pranayama, pe care o veţi executa pe spate, 
complet relaxată. Intraţi mai întîi într-o stare de totală detaşare, alungînd 
din minte orice gînd, pentru a vă putea concentra cu totul asupra a ceea 
ce urmează să faceţi. Ascultaţi-vă respiraţia şi urmăriţi-vă bătăile inimii 

(o puteţi simţi cum bate în tot corpul). Faceţi atunci, în ordinea în care sînt 
expuse, următoarele exerciţii : 
> Astupaţi-vă nara dreaptă cu degetul mare de la mina dreaptă şi 
inspirați încet, pe nara stîngă, numărînd în gînd pînă la 3. 
> Astupaţi-vă apoi nara stîngă (ambele nări sînt acum astupate) cu 
inelarul, numărînd rar pînă la 12 (timp în care vă ţineţi respiraţia, 
adică sînteţi în apnee). 
Ținînd nara stîngă astupată, deschideţi-o pe cea dreaptă şi expiraţi 
foarte lent, numărînd pînă la 6. 
> Cu nara stîngă astupată, inspirați din nou, numărînd pînă la 3. 
> Cu ambele nări astupate, ţineţi-vă respiraţia, numărînd în gînd 
pînă la 12. 
> Eliberaţi nara stîngă şi expiraţi, numărînd pînă la 6. 


N7 


După acest prim exerciţiu de pranayama, repetaţi-l de 3-4 ori, începînd 
şi terminînd întotdeauna cu nara stîngă. Pentru început, nu trebuie să vă 
propuneţi mai mult. Cu timpul, vă veţi îmbunătăţi ritmul, mărind timpii de 
două, de trei ori... , 

Acest control al respirației vă va îngădui, după cîtăva vreme, să respiraţi 
mai lent decît de obicei; oxigenarea ţesuturilor va fi proporţională cu 
ritmul respirației. Veţi constata cît de calmă aţi devenit; în plus, veţi 
încerca un sentiment de plenitudine, pe care nu-l cunoşteaţi pînă atunci, şi 
veţi ajunge la o concentrare a minţii de care nu v-aţi fi crezut în stare. 


5. Două metode de gimnastică rapidă 


Se poate întîmpla ca, în ciuda bunăvoinţei dumneavoastră, să nu aveţi 
totuşi timp pentru o serie completă de exerciţii. lată două formule cu 
ajutorul cărora vă veţi putea pune în mişcare muşchii şi articulațiile 
într-un timp record. 


a) Gimnastică „prin apăsare” 


Metoda izometrică se bazează pe apăsări puternice. Unele dintre aceste 
exerciţii pot fi făcute oriunde, la serviciu sau chiar pe stradă. Cum însă 
acest tip de gimnastică se bazează pe contracţii statice, ea nu poate fi 
recomandată decît celor care ştiu să-şi controleze respiraţia. 

Acest tip de gimnastică trebuie să ţină seama de patru imperative : 

>  Executaţi exerciţiile cu toată forţa, astfel încît fibrele fiecărui muşchi 
să fie solicitate în proporţie de 100%. 

> Menţineţi apăsarea timp de 6 secunde. 

> Repiraţi repede de două ori: inspir/expir, apoi iarăşi inspir/expir în 
timpul celor 6 secunde cît durează contracția. 

> Relaxaţi-vă total muşchii care au fost intens solicitaţi, lucru ce 
repune imediat sîngele în mişcare. 


k ok k 


Pe lîngă alte exerciţii pe care le puteți inventa şi singură, iată cîteva care 


dau rezultate rapid : 


50. 


SI. 


52. 


53. 


54. 


55. 


56. 


57. 


Aşezată pe un scaun, încercați să vă dați capul pe spate, în timp ce, cu 
ambele miini pe ceafă, vă împotriviţi acestei mişcări ; cele două forţe 
antagonice trebuie bine dozate. 


Aceeaşi poziţie, acelaşi principiu, dar încercaţi de astă dată să vă 
aplecaţi capul în faţă, opunîndu-vă acestei mişcări cu mîinile. 
Şezînd pe sol, cu picioarele întinse, sprijiniţi-vă pe mîinile întinse în 
spate şi strîngeţi cît puteţi de tare, între glezne, o minge. 

Pe burtă, cu picioarele întinse, aduceţi piciorul drept peste cel stîng şi 
încercaţi să ridicaţi piciorul stîng în timp ce, cu dreptul, vă împotriviţi 
cu putere. Faceţi apoi invers. 

Şezînd pe sol, forţaţi-vă să îndepărtați genunchii, în timp ce mîinile se 
opun acestei mişcări. Dozaţi-vă bine rezistenţa. 

Invers, forţaţi-vă să vă lipiţi coapsele în timp ce, cu palmele, împingeţi 
în sens contrar. 


În picioare, în cadrul uşii, încercaţi să depărtaţi tocurile, aşa cum 
Samson a depărtat coloanele templului. 


Stînd aşezată în maşină, încercaţi să ridicaţi capota cu ambele mîini ; 
sau încercaţi să deformaţi volanul, apăsîndu-l lateral. 

58. În picioare, în dreptul unei margini de zid scund, încercaţi, prin 
apăsări de o parte şi de cealaltă, să intraţi cu mîinile în zid, ca şi cum 
aţi vrea să le faceţi să se atingă între ele. 


59. 


60. 


61. 


62. 

Pe burtă, cu braţele întinse lateral, cu palmele în jos, apăsaţi puternic 
mîinile, ca şi cum aţi vrea să le faceţi să „intre” în sol. 


Pe burtă, cu picioarele sub o mobilă, încercaţi să săltaţi mobila 
respectivă, ridicînd picioarele lipite. 


Pe spate, cu capul pe o pernuţă, încercaţi să înfundaţi pernuţa în covor, 
apăsînd-o puternic cu ceafa. 


În picioare, sugeţi-vă burta ca şi cum aţi vrea s-o lipiţi de spinare. 


63. 


64. 
65. 
66. 


Şezînd, apăsaţi cu putere mîinile pe genunchi şi, concomitent, încercaţi 
să-i ridicaţi împingînd cu degetele de la picioare în covor. 


Încleştaţi-vă cu putere degetele, apoi întindeţi-le cît puteţi de mult. 
Încercaţi să destupaţi o sticlă cu ambele miini. 
La tel, încercaţi să rupeţi în două receptorul telefonului. 


V-am sugerat cîteva exerciţii pentru gît, spate, umeri şi picioare. Nu 


uitaţi însă că şi faţa dumneavoastră este făcută din muşchi, unde circulaţia 
trebuie, de asemenea, întreținută: faceţi următoarele două exerciţii (cînd, 
bineînţeles, nu e nimeni prin preajmă!) : 


67. 
68. 


Strîmbaţi-vă intens, ca şi cum v-ar fi aruncat cineva zăpadă în faţă. 
Mimaţi că ţipaţi, că zbieraţi, ca şi cum aţi fi îngrozită. 


Izometria, gimnatica prin apăsare, este extraordinar de eficace cu 


condiţia de a nu bloca niciodată respiraţia în cele 6 secunde cit ţine 
exerciţiul. 

b) Puțin „fast-gym” 


Chiar dacă aveţi şi mai puţin timp la dispoziţie, nu trebuie să renunţaţi la 
următoarele 6 mişcări, care vă iau doar cîteva secunde şi care vă pregătesc 
fizic pentru ziua de muncă. 


Executaţi-le una după alta, fără pauză între ele: 

Ridicîndu-vă pe vîrful unui picior (la început, dreptul), încercaţi să 
atingeţi tavanul printr-o întindere a întregului corp (1). Continuaţi cu 
piciorul stîng, apoi... 

„„.aşezaţi-vă în genunchi, cu fesele pe călcîie şi mîinile întinse în faţă, 
pe covor (2). Expiraţi cînd îndoiţi bustul, cu capul pe genunchi. Fără să 
mişcaţi mîinile, cu braţele întinse şi capul drept, ridicaţi-vă astfel încît 
corpul să formeze un arc (3), repetaţi de patru-cinci ori, inspirind de 
fiecare dată. Apoi... 

„.sprijinindu-vă în mîini, cu spatele drept, aduceţi alternativ cîte un 
picior în faţă, prin sărituri succesive, expirînd scurt şi cu putere. Apoi... 

„.culcaţi-vă pe burtă, întinzînd bine braţele în prelungirea corpului. 
Imitaţi mişcarea de braţe pe care o fac înotătorii de bras, încet, pînă ce 
braţele ajung lîngă picioare (4). Aduceţi braţele spre înainte, cu capul 
ridicat, respirînd calm (de trei-patru ori este suficient). Apoi... 

„.sprijiniţi-vă pe un braţ întins, şi ridicaţi-l pe celălalt deasupra capului, 
inspirînd profund (5). Schimbaţi braţul de patru-cinci ori. Apoi... 

„.ridicaţi-vă şi, în picioare, respiraţi bine de cîteva ori, ridicînd braţele 
deasupra capului şi coborîndu-le la expiraţie. 


Încheiere 


Cele zece porunci 
pentru a vă menţine în formă 


Aceste zece porunci sînt foarte importante. Ideal ar fi să le îndepliniţi pe 
toate în fiecare zi, dar nu se poate întotdeauna. Sînteţi uneori pusă în 
situaţia de a le încălca provizoriu cîte una..., dar nu renunţaţi niciodată la 
cele mai importante. Schema de mai jos vă indică ierarhia priorităţilor. În 
coloana din stînga figurează îndeplinirea tuturor celor zece porunci. De la 
stînga la dreapta, apare eliminarea treptată, dar provizorie, a unora dintre 
ele. În coloana din dreapta rămîn cele două porunci obligatorii. 


Nu mai puţin de 7 ore şi nu mai mult de 9 ore de somn. 
SARI Preferaţi scările ascensoarelor. 

Micul dejun trebuie să fie o adevărată masă. 

Atenţie la grăsimile şi zaharurile ascunse ! 

Beţi 1,5 1 de apă pe zi între mese. 

O jumătate de oră de odihnă la mijlocul zilei. 
Renunţaţi la fumat, la alcool şi la automedicaţie. 
Mergeţi în fiecare zi o oră în pas vioi (cu cca 5 km/h). 
IESE Faceţi cîte o şedinţă de gimnastică, variind exerciţiile. 
Staţi cel puţin două ore în picioare (pentru diferite activităţi). 


Dormiţi : culcaţi-vă devreme şi fără să recurgeţi la somnifere. 

Destindeţi-vă : pe cît posibil, izolată, departe de zgomot, relaxată. 

Renunţaţi la fumat (total) şi la alcool (cît mai mult). 

Mergeţi pe jos: nu plimbîndu-vă agale sau uitîndu-vă la vitrine, ci în 
pas viu. 

Faceţi exerciții: alternaţi şedinţele specializate cu sport, jogging, 
fast-gym... 

Altfel spus, un program uşor de urmat, care să vă facă plăcere, de-a 
lungul întregii zile şi care vă va răsplăti dînd feţei şi siluetei dumneavoastră 
un aer tineresc. 


Scumpă doamnă, este momentul să-mi iau rămas-bun. lată-vă pregătită 
să profitaţi de cea de-a doua repriză a vieţii dumneavoastră, ca să nu mai 
vorbim de „prelungiri” ! Puteţi acum adopta, surîzătoare şi decontractată, 
un nou stil de viaţă, dar nu încercaţi să săriţi peste etape... 

Cînd ne propunem să facem un lucru, trebuie, spunea proverbul, „să ne 
apucăm de el”: aşadar azi, şi nu miine. Numai începutul va fi greu, ba 
chiar, uneori, vi se va părea imposibil să reuşiţi. Dar, după ce veţi trece 
de primele dureri de spate, după ce vă veţi obişnui cu noul regim alimentar 
şi după ce relaxarea vă va intra în sînge, totul va deveni uşor, iar, după 
cîteva săptămîni, ceea ce făceaţi din constrîngere, veţi face din nevoie: 
nevoia dictată de un corp sănătos şi de o minte lucidă. Pregătită să învingeţi 
greutăţile vieţii, stăpînă pe dumneavoastră, nu veţi mai da atîta importanţă 
vârstei din actul de identitate ! 


Cuprins 


Tntrodulere sii cris ale ai daca lt a a a dala 00 003 af aliata NE 7 


Capitolul 1 


AVEŢI 40 DE ANI: SĂ STĂM PUŢIN DE VORBĂ! ..................u 9 
1. Dictatura „tipelor trăsnet”... eee acacia 9 
2. Voga bunicuţelor .......cc eee aa aaa 10 
3. Impasul vîrstei de 40 de SUI) ca a a a pa a RN ala Da da 11 
4. Cea mai frumoasă vîrstă a vieţii .......eee eee eat 12 


Capitolul 2 


AER, APĂ ŞI ALIMENTE ..........mm eee aaa 15 
1. Tripleta vitală 1... eee eee 15 
2. Oxigenul, moleculă a vieţii... eee 16 

a) O bună respiraţie înseamnă echilibru .........<ce ceeace 16 
b) Cei patru timpi ai respirației mean eee aaa 16 
c) Itinerarul globulelor în corp ........<ccee eee neo enoa aa 18 
d) Oferiţi cîte o vacanţă inimii l...a eee 20 
3. Apa, cea mai bună prietenă ........mce eee aaa acea 22 
a) Cîtă apă! cîtă apă! „cca eee 22 
D) :CeiDerii sasa Se caietele ad ia tt td cala ir e du ta 24 
4. Ce să mîncăm ca să fim în formă? ......ee eee aaa 27 
a) Cele trei grupe de alimente o... 28 
b) O rație alimentară armonioasă ........ ee ea aeaei 32 
c) Atenţie la calul troian .......<c eee eee ee cauze 33 
d) Cantități mici, dar nu neglijabile .........<e eee eee 33 
e) Fibre pentru tranzitul intestinal... eee eee 35 
Ð Greşelile în alimentaţie o.u... 37 
g) Gustarea „luată în fugă” nea aa ca 38 


h) Este mai uşor să aduni decit să scazi | aaaea 39 


Capitolul 3 


CUM NE APĂRÂM DE ASALTUL CALORIILOR aiaa 43 
1. Problema greutăţii corporale... 43 
a) Din ce se compun aceste kilograme ? ......ccnee n nneeeenaee 45 

b) Cum sînt repartizate aceste kilograme ? a...an 45 

c) Dacă aveţi îndoieli, ciupiți-vă | „nn eee 47 

2. Pericolele surplusului de greutate ........<n eee 48 
a) Cunoaşteţi vreun obez centenar ? a...se rren 48 

b) Să spunem „da” plăcerii de a mînca ! onnenn 48 

3. Gestionarea caloriilor eee nenea 51 
a) Rubrica „Cheliuieli”....n eee 51 

b) Cum să slăbim inteligent... nenea 53 

4. Cum scăpăm de celulită... enma 54 


Capitolul 4 
OBOSEALA : REZOLVĂRI FALSE 


LA O PROBLEMĂ ADEVĂRATĂ `... 57 
1. Nu mai pot! ceea anna iA 57 
2. Sub.tiriil Stres lui. 2ns cs ao tea ce Dean tt ao iaca a a aie aa n nări 59 
3. Soluţiile periculoase ........meee eee eee 60 
4. Cu creierul nu-i de glumit! ....cee eee 6l 

a) Ucenicul VTĂjILOr aers rart sera tereraa nE AEKA KANSA CHATAIN ana 62 
b) Frumusețea se duce o dată cu fumul de țigară ....... <a 63 
c) Frumuseţea dumneavoastră se trece ......< cena 65 
d) De la euforizante la spălarea creierului .......mccaee eee 66 
e) O pastilă şi... SOMN UŞOF ? „mmm nene 68 
f) Cunoaşteţi-vă limitele a...an nene 69 


Capitolul 5 


CONDIŢIILE ECHILIBRULUI DUMNEAVOASTRĂ aaaeaii 71 
1. Opt ore în Scutece... eee emana 7 

a) Cînd motorul îşi încetineşte turația .......c cca 71 

b) Nu faceți o dramă din insomnii! a...se eee 73 

2. Învățati să vă odibniți 05 n ace a a te pa e a teineen tet 74 

3. Unde nu-i cap, vai de picioare mc nene eee 75 

a) Eliberați-vă picioarele |... eee nenea 75 


b) Tocurile cui — un pericol .......< mc 76 


.. Pentru o piele sănătoasă .......cn aaa 77 


a) „Oglindă, oglinjoară... cca 77 
b) Minimul vital pentru pielea dumneavoastră a. 78 
c) Dacă aveţi posibilități... nec, 79 
d) Citeva reţete de la bunica .......... aa. 80 
e) Alte tratamente naturale pentru frumuseţea 
pielii dumneavoastră... eee 82 
f) Pielea, un organ necunoscut means 84 
g) Frecţionaţi-vă | „se cieaae cca coate ea cau ata mata cae ua i, 85 
5; HIOTOterapia sepia siana dt batai ai ai de aaa ui a cu 85 
DAE fn au aa te a NEE EEEE ae aa gl ia il Sa 85 
D) e Dușurile: e asc oa Sa ea ao De aie Dal a ata a sa A 87 
6. Pentru un păr frumos mt ja a aaa ea a alla ial pa da iu a 88 
+. Vara JUL i Co A tă Dao oc a a a a a i at a dada i 90 
a) Misterul cromozomilor aa. 90 
b) Puterea imaginaţiei nn 91 
c) Erotism Sau iubire EEE NE E 91 
8. Copiii s-au făcut mari... e pana i aa iti a aia dala a 94 
a) Faţă-n faţă cu „virsta ingrată” acc 95 
b) Martoră, dar nu părtaşă „ae cite a a astia aa i a 3 95 
9. Sînteţi mai puternică decît credeţi nec, 96 
a) Mic îndrumar pentru un moral de zile mari eee. 96 
b) Grafoterapia : scrisul poate calma 0...0... a. 98 


Capitolul 6 


UMPLEȚI-VĂ DE DINAMISM!.......... aaa 101 
1. Nu vă lăsaţi organismul să ruginească ........ ceea, 101 
2. V-aţi hotărît? Atunci, să-i dăm drumul! „n, 102 

a) Şedinţele de exerciţii fizice... aaa, 103 
D)--EXErCIȚIILE: ses sa Rata aa e oaia te it dat SS 103 
c) Tripleta de bază .....cc ecou 105 
În anumite perioade ai ici oara dani aa NE an 106 
4. Sportul şi dumneavoastră e aaa 107 
a) Sport, da! Competiţie, nu! ooa 107 
b) Cum staţi cu condiţia fizică ? a 108 
5, JOSETNSIUl oaie aer dit da 3 Ia du aa A i d, ie Da 108 
a) Jogging-ul : argumente contra... aaa 108 


c) Pulsul, barometrul eforturilor mc 112 
d) Antrenament progresiv pentru jogging .......mecneee nenea 112 
e) Jogging pe Scări... eee enma 113 


Capitolul 7 


GIMNASTICA LA 40 DE ANI... nenea 15 
1. ABC-ul formei dumneavoastră fizice .........mcmen eee enma 116 
a) Suplețe nenea H6 

b) Musculatură enma eri ia 116 

C) Suflu nene emma 17 

2. Gimnastică a la carte .....mcmee eee eee eee 118 
a) Pentru un spate drept... eee nenea 118 

b) Pentru o talie subțire şi un abdomen plat... 120 

©) Pentru un piept frumos .... ceea nenea 120 

d) Pentru un gît frumos cca enma 121 

e) Pentru nişte picioare frumoase ....... nea enma 122 

3. Frecțiile „nenea 123 
4. O gimnastică imobilă: yoga ........seeeeeeessereererrerrererrerrnreesnttetn 125 
a) Postúrile de bază ........ eee nn nn 125 

b) Controlul respirației 0.a.. 129 

5. Două metode de gimnastică rapidă ..........se.eeeereerrrrrerrerrerterren 130 
a) Gimnastică „prin apăsare”... 130 

b) Puțin „fast-QyM?” nenea 134 


Încheiere ceea eee nea E D KA E EEDA RTA EEEE 135 


Redactor: Gabriela Scurtu Ilovan 
Coperta: Florin Pînzariu 
'Tehnoredactor : Constantin Mihăescu 


Bun de tipar: mai 2000. Apărut: 2000 
Editura Polirom, B-dul Copou nr. 4 
P.O. Box 266 6600, Iaşi e Tel. & Fax (032) 214100; (032) 214111 ; 
(032) 217440 (difuzare); E-mail: polirom Email.dntis.ro 
Bucureşti, B-dul I.C. Brătianu nr. 6, et. 7; 
Tel.: (01) 3138978; E-mail: polirom @dnt.ro 


MULTIPRIPH 
Tipografia MULTIPRINT laşi 
Calea Chişinăului 22, et. 6, iaşi 6600 
tel. 032-211225, 236388, fax. 032-211252 


| Î 
stetică 


dietetică 
exerciţii fizice 
obose: 
sexualitate 

echilibru psihic 


Viata poate începe la 40 de ani! Profitati de ea într-o formā fizică 
si psihică depină. Cum? Urmind sfaturile din această carte, scrisă 
pe ințelesul tuturor Şi destinată femeilor moderne, care işi respectă 
si trupul si spiritul 


EDITURA POLIROM 
a] ISBN 973-683-483-2 


Viata poale incepe la 40 de ani! Profitati de ea intr-o formă fizică. 
si psihică deplină. Cum? Urmind sfaturile din această carte, scrisa. 
pe ințelesul tuturor Și destinată femeilor moderne, care îşi respecta. 
Şi trupul, și spiritul. 


A EDITURA POLIROM 
AN sr 


LOUIS FAUROBI 


T 


